title: পাবলো এসকোবার

text: এসকোবার রিওনেগ্রো, কলম্বিয়া-এ জন্মগ্রহণ করেন, এবং মেদেয়িনের কাছাকাছি বেড়ে ওঠেন। তিনি মেদেয়িনের ইউনিভার্সিড অটোনোমা লাতিনোআমেরিকানায় অল্পসময় পড়াশোনা করেছিলেন কিন্তু ডিগ্রী ছাড়া সেখান থেকে বের হয়ে যান; তিনি অপরাধমূলক কর্মকাণ্ডে অংশগ্রহণ করতে শুরু করেন নিষিদ্ধ সিগারেট এবং জাল লটারি টিকিট বিক্রি করে, এবং তিনি মোটর গাড়ির চুরিতে অংশ নেন। ১৯৭০-এর দশকে, তিনি বিভিন্ন নিষিদ্ধ চোরাকারবারিদের জন্য কাজ শুরু করেন, নিজে কোকেইন বিক্রি শুরু করার আগে মুক্তিপণের জন্য প্রায়শই মানুষদের অপহরণ করতেন, পাশাপাশি ১৯৭৫ সালে মার্কিন যুক্তরাষ্ট্রের মধ্যে প্রথম চোরাচালান রুট স্থাপন করেন। মার্কিন যুক্তরাষ্ট্রে মাদক বাজারে কোকেইনের ক্রমবর্ধমান চাহিদার কারণে তাঁর অনুপ্রবেশ দ্রুত বর্ধিত হয়েছিল; এবং, ১৯৮০ এর দশকে, আনুমানিক ৭০ থেকে ৮০ টন কোকেইন কলম্বিয়া থেকে মার্কিন যুক্তরাষ্ট্রে পাঠানো হতো। তার মাদক নেটওয়ার্কটি সাধারণত মেদেয়িন কার্টেল নামে পরিচিত ছিল, যা প্রায়শই বিদেশী এবং বিদেশী প্রতিদ্বন্দ্বী কার্টেলগুলির সাথে প্রতিদ্বন্দ্বিতা করে, যার ফলে পুলিশ কর্মকর্তা, বিচারক, স্থানীয় ও বিশিষ্ট রাজনীতিবিদ হত্যার মতো ঘটনা ঘটে।


title: র‍্যাম্বো (চলচ্চিত্র ধারাবাহিক)

text: রবার্ট গ্রিগস র‌্যাম্বোর সাথে দেখা করে ও জানায় তাদের ট্রটম্যানের ব্যাপারে কিছু করার নেই। তখন র‌্যাম্বো ট্রটম্যনকে উদ্ধারের জন্য যেতে আগ্রহ প্রকাশ করে। গ্রিগসের দেয়া তথ্য মতে র‌্যাম্বো আফগানিস্তান সীমান্তে পাকিস্তানের পেশোয়ার শহরে উপস্থিত হয় ও মুসা গনি নামে এক অস্ত্র ব্যবসায়ীর সাথে দেখা করে। মুসা গনি তাকে অস্ত্র সরবরাহ করে ও আফগানিস্তানের সশ্রস্ত্র উপজাতি গোষ্ঠীর কাছে নিয়ে যায়। কারণ তারাই জানে কর্নেল ট্রটম্যানকে কোথায় রাখা হয়েছে। পথিমধ্যে তারা একবার মরু ঝড়ের কবলে পরে। এদিকে বন্দি ট্রটম্যানকে আঞ্চলিক কমান্ডার কর্নেল জাইসনের কাছে হাজির করা হয়। কর্নেল জাইসন তাকে জেরা শুরু করে এবং নির্যাতন করে। কর্নেল জাইসন তার গুপ্তচরের কাছ থেকে খবর পায় ট্রটম্যানকে উদ্ধারের জন্য জন র‌্যাম্বো নামে একজন লোক আফগানিস্তানের উপজাতিয় অঞ্চলে আসছে। র‌্যাম্বো গনিকে নিয়ে উপজাতিয় নেতাদের সাথে আলোচনায় বসে কিভাবে সোভিয়েত ক্যাম্প আক্রমণ করা যায়। র‌্যাম্বো সাথে সাথে আক্রমণ করতে চাইলে মাসোউদ নামে একজন নেতা তাকে ব্যাখ্যা করে কেন তারা র‌্যাম্বোর সাথে আক্রমণে যেতে পারবেনা। এদিকে উপজাতিয়দের সাথে যখন র‌্যাম্বো আফগানিস্তানের জাতীয় খেলা খেলতে ব্যাস্ত এমন সময় সোভিয়েত বিমান বাহিনী ওই এলাকা আক্রমণ করে। অনেকে নিহত ও আহত হয়। র‌্যাম্বো একটি সামরিক হেলিকাপ্টার ধংস্ব করে।


title: উইকিট্রাভেল

text: উইকিট্রাভেল একটি ওয়েব ভিত্তিক প্রকল্প, যার উদ্দেশ্য “বিনামূল্যে আধুনিক, পূর্ণাঙ্গ এবং নির্ভরযোগ্য বিশ্বব্যাপী ভ্রমণ সহায়িকা সৃষ্টি করা।” ২০০৩ সালের জুলাই এ ইভান প্রোড্রোমো এবং মিশেল অ্যান জেনকিন্স এই প্রকল্পটির উদ্যোগ গ্রহণ করেন। এটি উইকি মডেলের উনুরূপে এবং এতা ক্রিয়েটিভ কমন্স লাইসেন্স-এর আওতায় তৈরি করা হয়েছে। ২০০৬ সালে ক্যালিফোর্নিয়া ভিত্তিক ইন্টারনেট ব্র্যান্ড কোম্পানি উইকিট্রাভেলের ট্রেদমার্ক ও সার্ভার কিনে নেয় এবং এই ওয়েবসাইটে তাদের বিজ্ঞাপন দেয়া শুরু করে। ওয়েবসাইটটি ২০০৭ সালে সেরা ভ্রমণ বিষয়ক ওয়েবসাইট হিসেবে ওয়েবি এ্যাওয়ার্ড লাভ করে। ঐ বছরে উইকিট্রাভেলের প্রতিষ্ঠাতাগণ উইকিট্রাভেল প্রেস চালু করেন, এটি ওয়েবসাইটটির বিষয়বস্তু মুদ্রিত আকারে প্রকাশ করে। প্রথম মুদ্রিত সহায়িকা প্রকাশিত হয় ২০০৮ সালের ১ ফেব্রুয়ারি।


title: থেনোবিয়া কামপ্রুবি আইমার

text: থেনোবিয়া স্পেনের বার্থেলোনা প্রদেশের মালগ্রাত দে মার শহরে পুয়ের্তো রিকান মা এবং কাতালান বাবার ঘরে জন্ম নেন। পরবর্তীতে তিনি পড়াশোনার জন্য মার্কিন যুক্তরাষ্ট্রের কলাম্বিয়া বিশ্ববিদ্যালয়ে চলে যান। স্পেনের গৃহযুদ্ধের সময় ১৯৩৬ থেকে ১৯৩৯ সাল পর্যন্ত তিনি কিউবা তথা কুবাতে ছিলেন। সেসময় তিনি "দিয়ারিও" নামের দিনপঞ্জি রচনা করেন। শেষ পর্যন্ত তিনি মার্কিন যুক্তরাষ্ট্রের ম্যারিল্যান্ড বিশ্ববিদ্যালয়ের একজন অধ্যাপক হন। তিনি নোবেল বিজয়ী স্পেনীয় সাহিত্যিক হুয়ান রামোন হিমেনেথকে ১৯১৬ সালে বিয়ে করেন। হিমেনেথ ১৯৫৬ সালে সাহিত্যে নোবেল পুরস্কার লাভের মাত্র দুই দিন পরে জরায়ুর ক্যান্সারে তিনি মারা যান।


title: পেড্রো দে বেটানকোর্ট

text: পেড্রো তেনেরিফে দ্বীপের ভিলাফ্লোরতে জন্মগ্রহণ করেন। তিনি বর্তমান গ্রানাদিল্লা দে আবোনার পৌরসভার এল মেদানো শহরের নিকর্ট শুষ্ক অঞ্চলের একটি ছোট গুহার মধ্যে কিছু সময় কাটিয়েছেন। তিনি সেখানে একজন রাখাল বালক হিসেবে ২৩ বছর বয়স পর্যন্ত কাজ করেন। পরে তিনি গুয়াতেমালায় সরকারি সেবা জড়িত একজন আত্মীয় সাথে দেখা করার উদ্দেশ্যে রওনা হন। কিন্তু মাঝ পথে হাভানা, কিউবাতে আশার পরে তার টাকা শেষ হয়ে যায়। তিনি কিউবাতে কিছু সময় কাজ করার পরে পরবর্তী বছর সেই টাকা দিয়ে গুয়াতেমালা সিটিতে আসেন। তিনি এতো দুঃস্থ অবস্থায় গুয়াতেমালাতে এসে পৌছান যে, তিনি একটি রুটি বিতরনের সারিতে যোগ দেন যা ফ্রান্সিস্কান্স প্রতিষ্ঠিত করেছিল।


title: ইয়েভগেনি প্রিমাকভ

text: প্রিমাকভ ১৯২৯ সালের ২৯ অক্টোবর সোভিয়েত ইউনিয়নের ইউক্রেন প্রজাতন্ত্রের কিয়েভ শহরে জন্মগ্রহণ করেন। সোভিয়েত জর্জিয়ার রাজধানী তিবলিসি শহরে তাঁর শৈশব অতিবাহিত হয়। অধিকাংশ নথিপত্র অনুযায়ী, প্রিমাকভের পিতা ছিলেন একজন ইউক্রেনীয়। তাঁর নামের পদবী ছিল নেমচেঙ্কো। তাঁকে গুলাগে কারারুদ্ধ করা হয়েছিল এবং তিনি সেখানেই মৃত‍্যুবরণ করেন। প্রিমাকভের মাতার নাম অ‍্যানা ইয়াকোভলেভনা প্রিমাকোভা, এবং তিনি পেশায় একজন প্রসূতি বিশেষজ্ঞ ছিলেন। তিনি ইহুদি ছিলেন। বিখ‍্যাত মনোবিজ্ঞানী ইয়াকোভ কিরশেনব্লাত ছিলেন তাঁর চাচাত ভাই।


title: প্রোফেসর শঙ্কু

text: শঙ্কু সিরিজের গল্পগুলি প্রোফেসর শঙ্কুর জবানিতে দিনলিপির আকারে লিখিত। গল্পগুলির পটভূমি ভারত সহ বিশ্বের বিভিন্ন দেশ। প্রোফেসর শঙ্কুর নিবাস তদনীন্তন বিহারের (অধুনা ঝাড়খণ্ড) গিরিডি শহরে। বাড়িতে তাঁর সর্বক্ষণের সঙ্গী নিউটন নামে ২৪ বছরের একটি পোষা বিড়াল ও তাঁর চাকর প্রহ্লাদ। বিশ্বের নানান দেশের বিজ্ঞানীরা তাঁর বন্ধু, তাদের মধ্যে বহুবার উল্লিখিত হয়েছে ক্রোল ও সন্ডার্সের নাম। প্রতিবেশী অবিনাশ চন্দ্র মজুমদার (চাটুজ্যে, উল্লেখ করা হয়েছে "প্রোফেসর শঙ্কু ও ভূত" গল্পে) ও হিতাকাঙ্ক্ষী নকুড়বাবু (নকুড় চন্দ্র বিশ্বাস) তাঁর কোনো কোনো অভিযানে সঙ্গী হয়েছেন। সমগ্র শঙ্কু সিরিজে প্রোফেসর শঙ্কুর ৭২টি বৈজ্ঞানিক আবিষ্কারের কথা জানা যায়। সত্যজিৎ রায় একটি সাক্ষাৎকারে জানিয়েছিলেন, প্রোফেসর শঙ্কু চরিত্রটি সৃষ্টির পিছনে প্রধান প্রেরণা ছিল তাঁর পিতা সুকুমার রায়ের গল্প "হেসোরাম হুঁশিয়ারের ডায়রি"। অন্যমতে, এই চরিত্রে সুকুমার রায়ের 'নিধিরাম পাটকেল' চরিত্রটির ছায়াও বর্তমান।


title: ইভো আন্দ্রিচ

text: ইভো আন্দ্রিচ বসনিয়ার (তৎকালীন অস্ট্রো-হাঙ্গেরীয় সাম্রাজ্যের অন্তর্গত) ট্রাভনিক শহরের কাছে ডলিক গ্রামে ১৮৯২ সালের ৯ অক্টোবর এক ক্রোট পরিবারে জন্মগ্রহণ করেন। তার নাম পিতৃপ্রদত্ত নাম ইভান হলেও তিনি "ইভো" নামে পরিচিত হন। আন্দ্রিচের বয়স যখন দুই, তখন তার বাবা আন্তুন মৃত্যুবরণ করেন। দারিদ্রের কারণে আন্দ্রিচের মা কাতারিনা আন্দ্রিচকে তার মায়ের কাছে, পূর্ব বসনিয়ার এক শহরে পাঠিয়ে দেন। শহরটি দ্রিনা নদীর তীরে অবস্থিত। এই দ্রিনা নদী, তার উপর অবস্থিত ষোড়শ শতাব্দীর একটি সেতু আর তার আশেপাশের মানুষের জীবনকাহিনী অবলম্বনেই ইভো আন্দ্রিচ তার কালজয়ী উপন্যাস, "দ্য ব্রিজ অন দ্য দ্রিনা" রচনা করেন।


title: ইউকো ব্যাঙ্ক

text: ইউকো ব্যাংক (পূর্বনাম ইউনাইটেড কমার্শিয়াল ব্যাংক) ভারতের অন্যতম প্রাচীন ও অগ্রণী বাণিজ্যিক ব্যাংক। ১৯৪৩ সালে কলকাতায় এই ব্যাংক প্রতিষ্ঠিত হয়। ১৯৪২ সালের ভারত ছাড়ো আন্দোলনের সময় বিশিষ্ট শিল্পপতি ঘনশ্যাম দাস বিড়লা ভারতীয় পুঁজি ও ব্যবস্থাপনায় স্থাপিত বাণিজ্যিক ব্যাংকের ধারণায় উদ্বুদ্ধ হয়ে এই ব্যাংক প্রতিষ্ঠা করেন। সেই সময় এই ব্যাংকের নাম ছিল ইউনাইটেড কমার্শিয়াল ব্যাংক। ১৯৬৯ সালের ১৯ জুলাই ভারত সরকার অন্য তেরোটি ব্যাংকের সঙ্গে এই ব্যাংকটিরও রাষ্ট্রায়ত্ত্বকরণ করেন। ১৯৮৫ সালে ভারতীয় সংসদে একটি আইন পাস করে ব্যাংকের নাম ইউকো ব্যাংক রাখা হয়। বর্তমানে সারা দেশে ব্যাংকের প্রায় দুই হাজার পরিষেবা কেন্দ্র রয়েছে। সিঙ্গাপুর ও হংকং শহরেও এই ব্যাংকের দুটি শাখা বর্তমান।


title: ইউএসএইড

text: কংগ্রেস ১৯৬১ সালের ৪ সেপ্টেম্বর ফরেন অ্যাসিস্টেন্ট অ্যাক্ট চালু করে, যা মার্কিন যুক্তরাষ্ট্রের বৈদেশিক সহায়তা প্রোগ্রাম নামে স্বীকৃতি লাভ করে এবং অর্থনৈতিক সহায়তার লক্ষ্যে ম্যান্ডেট জারি করে। ইউএসএইড রাষ্ট্রপতি জন এফ কেনেডির নির্বাহী আদেশবলে প্রতিষ্ঠিত হয়। কেনেডি কয়েকটি বিদ্যমান বৈদেশিক সহায়তা সংস্থাকে একটি এজেন্সির অধীনে একত্রিত করার লক্ষ্যে এই আদেশ প্রদান করেন। পরবর্তীতে ইউএসএইড মার্কিন যুক্তরাষ্ট্রের প্রথম বিদেশি সহায়তা সংস্থা হয়ে ওঠে যাদের প্রধান লক্ষ্য ছিল দীর্ঘ মেয়াদি আর্থ-সামাজিক উন্নয়ন।


title: ইন্টারন্যাশনাল রেসকিউ কমিটি

text: ১৯৩৩ সালে ইউরোপ ভিত্তিক ইন্টারন্যাশনাল রিলিফ অ্যাসোসিয়েশন (International Relief Association) বা আইআরএ (IRA) জার্মান বিজ্ঞানী আলবার্ট আইনস্টাইনের পরামর্শে, আডলফ হিটলারের সরকার দ্বারা ক্ষতিগ্রস্থ জার্মানদের সহায়তার জন্য আমেরিকায় তাঁদের সংস্থার একটি শাখা স্থাপন করে। পরবর্তীতে ইতালির বেনিতো মুসোলিনি ও স্পেনের ফ্রাঙ্কো কর্তৃক বিতাড়িত শরণার্থীরাও এখান থেকে সহায়তা লাভ করে। ১৯৪০ সালে ফ্রান্সে ভিচিতে ইউরোপীয় শরণার্থীদের সাহায্যার্থে ইমার্জেন্সি রেসকিউ কমিটি বা ইআরসি (ERC) প্রতিষ্ঠিত হয়। তেরো মাসে সেখানে প্রায় ২০০০ রাজনৈতিক, সাংস্কৃতিক, ইউনিয়ন, ও প্রাতিষ্ঠানিক নেতাদের সেখান থেকে উদ্ধার করা হয়। পরবর্তীতে ১৯৪২ সালে আইআরএ এবং ইআরসি একত্রে কাজ শুরু করে এবং নতুন নাম হয় ইন্টারন্যাশনাল রিলিফ অ্যান্ড রেসকিউ কমিটি, যা পরে সামান্য সংক্ষেপণ করে "ইন্টারন্যাশনাল রেসকিউ কমিটি" রাখা হয়।


title: রাষ্ট্রদূত

text: কম গুরুত্বপূর্ণ ধারণায় অ্যাম্বাসেডর শব্দটি উচ্চ পর্যায়ের অ-কূটনীতিবিদ প্রতিনিধি হিসেবে প্রেরিত হন, যা শুভেচ্ছা দূত নামে পরিচিত। সাধারণতঃ সাংস্কৃতিক এবং দাতব্য সংস্থার উদ্দেশ্য সম্পর্কে সচেতনতা ও মনোযোগ আকর্ষণের জন্য গণমাধ্যমে তারা উপস্থাপিত হন। গুরুত্বপূর্ণ চলচ্চিত্র তারকা, সঙ্গীত শিল্পীরাই মূলতঃ জনগণের সম্মুখে ইউনেস্কোর কার্যাবলী তুলে ধরার জন্য ইউনেস্কো শুভেচ্ছা দূত হিসেবে মনোনীত হন।


জাতিসংঘ শিক্ষা, বিজ্ঞান ও সংস্কৃতি সংস্থা (United Nations Educational, Scientific, and Cultural Organization) বা ইউনেস্কো (UNESCO) জাতিসংঘের একটি বিশেষ সংস্থা। বিশ্বে শিক্ষা, বিজ্ঞান ও সংস্কৃতির প্রসার এবং উন্নয়নের মাধ্যমে মানুষের জীবন মানের উন্নয়ন ঘটানো এই সংস্থার কার্যক্রম। ১৯৪৫ সালের নভেম্বরে লন্ডন সম্মেলনে ইউনেস্কো প্রতিষ্ঠার সিদ্ধান্ত হয়। ১৯৪৬ সালে এই সংস্থা জাতিসংঘের সহায়ক সংস্থা হিসাবে স্বীকৃতি লাভ করে। প্যারিসে এর সদর দপ্তর অবস্থিত।


title: শিক্ষকের মর্যাদা বিষয়ক ইউনেস্কো ও আইএলও সনদ

text:
১৯৫৮ সালে আইএলওর একটি সভায় শিক্ষকদের অর্থনৈতিক ও সামাজিক অবস্থান নিয়ে আলোচনা হয়। ১৯৬৩ সালে একই সংস্থা কর্তৃক আয়োজিত আরেকটি সভায় এর অগ্রগতি পর্যালোচনা করা হয়। পরবর্তী বছর অর্থাৎ ১৯৬৪ সালে বিশ্ব শিক্ষক সংঘের মহাসচিবের সভাপতিত্বে ইউনেস্কো বিশেষজ্ঞ কমিটির সভায় আগের কমিটিগুলোর সুপারিশ বিস্তারিত পর্যালোচনা করা হয় এবং চূড়ান্ত সুপারিশ করা হয়। বিষয়টি আন্তরাষ্ট্রীয় সম্মেলনে উপস্থাপনের জন্য বিশ্ব শিক্ষক সংঘের মহাসচিবের নেতৃত্বে ১৯৬৬ সালের জানুয়ারিতে জেনেভাতে ইউনেস্কো ও আইএলও প্রথম যৌথ সভা করে। এতে এ সম্পর্কিত ওয়ার্কিং ডকুমেন্ট প্রণয়ন করা হয় এবং এই ডকুমেন্ট সম্মেলনে আলোচনা হওয়ার পর পর্যালোচনা-পরিমার্জন-সংযোজন-সংশোধনের পর চূড়ান্ত আকারে গৃহীত হয়।শিক্ষকদের মর্যাদা প্রসঙ্গে বিশেষ আন্তসরকার পর্যায়ের সম্মেলন দ্ব্যর্থহীনভাবে:
এ ছাড়া ইউনেস্কো এবং আন্তর্জাতিক শিক্ষার উদ্যোগে আয়োজিত জনশিক্ষা বষয় সম্পর্কিত আন্তর্জাতিক সম্মেলনে গৃহীত প্রাথমিক ও মাধ্যমিক স্তরের শিক্ষকতার শর্ত এবং মর্যাদা সংক্রান্ত সুপারিশাদি এবং ইউনেস্কোর সাধারণ সম্মেলনে গৃহীত ১৯৬২ সালের কারিগরি ও বৃত্তিমূলক শিক্ষা সংক্রান্ত সুপারিশমালা এবং গুণগত ও উৎকর্ষ শিক্ষা বিস্তারের প্রয়োজনে দক্ষ শিক্ষকের সংখ্যাবৃদ্ধি এবং তাদের পেশাগত সমস্যাদি দূরীকরণের লক্ষ্যে শিক্ষকতার বর্তমান মানদণ্ডকে আরও উন্নত করার অভিপ্রায়ে বর্ণিত আন্তর্জাতিক সনদটি প্রণীত, গৃহীত এবং ঘোষিত হল।


title: ওলন্দাজ ইস্ট ইন্ডিয়া কোম্পানি

text: ওলন্দাজ ইস্ট ইন্ডিয়া কোম্পানি (, "United East India Company") ১৬০২ সালে প্রতিষ্ঠিত একটি ডাচ সনদপ্রাপ্ত প্রতিষ্ঠান। প্রাচীন ওলন্দাজ ভাষায় এ সংস্থাটি ভেরিনিগদি ওস্ত-ইন্ডিস কোম্পানি (ভিওসি) নামে পরিচিত। এশিয়ায় একচেটিয়া ব্যবসা করার উদ্দেশ্যে নেদারল্যান্ডস সরকারের স্টেটস জেনারেল ২১ বছর মেয়াদে সংস্থাটিকে অনুমতি প্রদান করে। সচরাচর এ প্রতিষ্ঠানকে বিশ্বের প্রথম বহুজাতিক সংস্থারূপে বিবেচনা করা হয় যা স্টক সংক্রান্ত বিষয়েও বিশ্বের প্রথম প্রতিষ্ঠান। এ প্রতিষ্ঠানের যুদ্ধ-বিগ্রহ শুরু করার, সন্ধি করার, নিজস্ব অর্থব্যবস্থা গড়ে তোলার এবং নতুন উপনিবেশ স্থাপন করার ক্ষমতা ছিল। প্রায় দুইশত বছর যাবৎ গুরুত্বপূর্ণ প্রতিষ্ঠান হিসেবে কাজ চালায়। ১৮০০ সালে দেওলিয়ায় এর বিলুপ্তি ঘটে। ভিওসি’র নিয়ন্ত্রণাধীন উপনিবেশগুলো ডাচ ইস্ট ইন্ডিজ নামে পরিচিতি পায় যা পরবর্তীকালে স্বাধীন ইন্দোনেশিয়ার অভ্যুদয় ঘটে।


title: রিসার্চ অ্যান্ড অ্যানালাইসিস উইং

text:
ব্রিটিশ ভারতের প্রথম গোয়েন্দা সংস্থা ইন্টেলিজেন্স ব্যুরো প্রতিষ্ঠা করা হয় ১৯৩৩ সালে। ১৯৪৭ সালে ভারত স্বাধীন হওয়ার পরে সঞ্জীব পিল্লাই আই.বি'র প্রধান হিসেবে দায়িত্ব পালন করেন। ভারতের বিভিন্ন যুদ্ধে এর ব্যর্থতার কারনে নতুন "রিসার্চ অ্যান্ড অ্যানালাইসিস উইং" প্রতিষ্ঠা করা হয়।
নিয়োগকৃত নতুন এজেণ্টদের মনোবল বৃদ্ধির জন্য প্রাথমিক ভাবে কিছু উৎসাহমূলক আলাপ-আলোচনার ব্যবস্থা করা হয়। এটি একটি দশ-দিন ব্যাপী কার্যক্রম যেখানে নতুন এজেণ্টরা গুপ্তচরবৃত্তি সংক্রান্ত বাস্তবতা, গোয়েন্দা জ্ঞান সংক্রান্ত বুদ্ধিমত্তা নিয়ে পরিচিতি লাভ করে। এছাড়াও সাধারণ রীতিনীতি, বাণিজ্যিক কৌশল, এবং তথ্যের শ্রেণীবিন্যাস সম্পর্কেও তাদের অবহিত করা হয়। পাশাপাশি স্পেস টেকনোলোজি, তথ্যগত নিরাপত্তা, জ্বালানি নিরাপত্তা এবং বৈজ্ঞানিক জ্ঞান সম্পর্কিত নানান ধারণাও তাদের শেখানো হয়। নব নিযুক্ত এজেণ্টদের বিভিন্ন বৈদেশিক ভাষা ও ভৌগোলিক কৌশলগত বিশ্লেষণ নিয়েও তাদের পারদর্শী করে গড়ে তোলা হয়। তাদের অধ্যয়নের তালিকায় সিআইএ, কেজিবি, মোসাদ ও এমআই৬ নিয়েও কেইস স্টাডি রয়েছে। তাদের এও শিক্ষা দেওয়া হয় যে শত্রু-মিত্র নিরূপণ করা দেশের পররাষ্ট্র নীতির কাজ, গোয়েন্দা সংস্থার নয়। গুরগাঁওয়ের একটি আবাসিক প্রশিক্ষণ ও ভাষা ইনস্টিটিউটে র অফিসারদের এই প্রাথমিক প্রশিক্ষণ পরিচালিত হয়। মুম্বাইয়ে আর্থিক-গোয়েন্দাগিরি সংক্রান্ত একটি বহুমুখী-নিয়মানুবর্তীতামূলক প্রশিক্ষণ কেন্দ্র স্থাপিত করা হচ্ছে যেখানে নব-নিযুক্ত এজেণ্ট অফিসারদের মানি-লন্ডারিং-কে ঘিরে গড়ে উঠা বিভিন্ন অপরাধ সম্পর্কিত জ্ঞান নিয়ে প্রশিক্ষণ দেওয়া হবে।


title: ইন্ডিয়ান অ্যাসোসিয়েশন ফর দ্য কালটিভেশন অব সায়েন্স

text: ১৮৭৬ সালেই এই প্রতিষ্ঠার পরিচালনার জন্য একটি বলিষ্ঠ পরিচালক সমিতি গঠিত হয়। এই সমিতিতে যোগ দিয়েছিলেন ঈশ্বরচন্দ্র বিদ্যাসাগর, কেশবচন্দ্র সেন প্রমুখ দেশ হিতৈষীরা। এছাড়া নিয়মিত পরামর্শ দান করে চলতেন গুরুদাস বন্দ্যোপাধ্যায়, রাজেন্দ্রলাল মিত্র, সুরেন্দ্রনাথ বন্দ্যোপাধ্যায় প্রমুখ। ১৯১২ সালে প্রতিষ্ঠানের অধিকর্তা পদ চালু করা হলে প্রথম অধিকর্তার দায়িত্ব গ্রহণ করেন প্যারিমোহন মুখোপাধ্যায়। তার পর পর্যায়ক্রমে দায়িত্ব পালন করেছেন চিকিৎসক নীলরতন সরকার, জ্ঞানচন্দ্র ঘোষ এবং সত্যেন্দ্রনাথ বসু। ১৮৭৬ সালে প্রতিষ্ঠাত হলেও এই প্রতিষ্ঠানের মৌলিক গবেষণা কাজ শুরু হয় ১৯০৭ সালের দিকে। এই বছরই স্বল্প বয়স্ক বিজ্ঞানী চন্দ্রশেখর ভেঙ্কট রমন প্রতিষ্ঠানের সদস্যপদ গ্রহণ করেন। শিক্ষকতার অবসরে তিনি এখানে নিরলস গবেষণা চালিয়ে যেতেন। এখানে গবেষণা করেই ১৯২৮ সালে তিনি রমন ক্রিয়া আবিষ্কার করেন যা তাকে নোবেল পুরস্কার এনে দেয়। ১৯৩৩ সাল পর্যন্ত রমন এখানে কর্মরত ছিলেন। এ বছর কলকাতা ছেড়ে তিনি বেঙ্গালুরু চলে যান।


title: লুইস কোম্পানিস

text: আবারও বিতাড়িত হওয়ার ফলে তিনি "কনফারেন্সিয়া দ্য ইজকুইয়ারদাস" বা "বামপন্থীদের সম্মেলন" (১২-১৩ মার্চ, ১৯৩১)-এ যোগ দিতে পারেন না। উক্ত সম্মেলন থেকেই ইআরসি রাজনৈতিক দলটি প্রতিষ্ঠিত হ। তবে তিনি পার্টিট রিপাবলিকা কাতালাকে প্রতিনিধিত্বপূর্বক উক্ত দলের একজন এক্সিকিউটিভ সদস্য হন। এর জন্য ধন্যবাদ পাবেন স্প্যানিশ শ্রমজীবী আন্দোলন এবং স্প্যানিশ ইউনিয়ন আন্দোলন; কারণ কোম্পানির নির্বাচন ইআরসিকে বামপন্থী অন্যান্য সংস্থার মধ্যে এক আলাদা স্থান করে দেয় এবং জনসমর্থন আদায় করে। এটিকে একটি ছোট প্রগতিশীল বুর্জোয়া দল বলে মনে করা হয়েছিল।


title: ব্রিটিশ সেনাবাহিনী

text: ব্রিটিশ সেনাবাহিনীতে ষোল শ্রেণীর উর্দি রয়েছে, আনুষ্ঠানিক উর্দি থেকে সন্ধ্যায় পরিধানের জন্য কমব্যাট পোশাক অবশ্যই পরিধান করতে হয়। নম্বর ৮ পোষাকটি হল দিনব্যাপী উর্দি, যা "ব্যক্তিগত বস্ত্র পদ্ধতি" হিসাবে পরিচিত – কমব্যাট উর্দি "(পিসিএস-সিইউ) এবং মাল্টি-টেরেইন প্যাটার্ন (এমটিপি) হল একটি বায়ুরোধী ঢিলে পোশাক, একটি হালকা ওজনের জ্যাকেট এবং ট্রাউজার্স এর সাথে আনুষঙ্গিক পোশাকগুলো হল থার্মাল ও জলরোধী। সেনাবাহিনী ট্যাক্টিকাল রেকোগনিশন ফ্ল্যাশেস (টিআরএফ) চালু করেছে; একটি কমব্যাট উর্দিতে ডান কাঁধের ওপর ধৃত চিহ্নটি পরিধানকারীর রেজিমেন্ট বা কোরকে ইঙ্গিত করে।


title: ডির্ন্ডল

text: পোষাকটি পরিধানের ক্ষেত্রে যেসকল উপকরণ ব্যবহৃত হয় তার মধ্যে আছে কোমরের কাছ থেকে বাধা লম্বা এপ্রোন, ওয়েস্টকোট, বা উলের শাল। কিছু কিছু স্থানে বিভিন্ন রঙের হাতে ছাপা সিল্কের স্কার্ফ ও এপ্রোনও ব্যবহার করা হয়। এই পোষাকের সজ্জার সাথে অলংকারও যথেষ্ট গুরুত্বপূর্ণ। ডির্ন্ডলের সাথে ব্যবহৃত অলংকারের মধ্যে আছে রূপা, হরিণ বা অন্য কোনো প্রাণীর দাঁতের তৈরি গলার হার এবং কানের দুল। খুবই ঠান্ডা আবহাওয়ায় যেসকল ডির্ন্ডল ব্যবহৃত হয়, সেগুলো গলা হয় অপেক্ষাকৃত লম্বা এবং সামনে অতিরিক্ত বোতাম দেওয়া থাকে, এছাড়া উলের টুপি (হ্যাট) ব্যবহৃত হয়।


title: টি-শার্ট

text: সাধারণতঃ নৈমিত্তিক পোশাক হিসেবেই টি-শার্ট পরিধান করা হয়। টি-শার্টের ফ্যাশন সকল বয়সের নারী-পুরুষের মধ্যেই প্রচলিত ও তারুণ্যের প্রতীক হিসেবে বিবেচিত। মার্কিন যুক্তরাষ্ট্র, কানাডা, ইংল্যান্ড এবং ফ্রান্সের ন্যায় পশ্চিমা বিশ্বের দেশসমূহে নারী-পুরুষ উভয়ের মাঝেই এর ব্যাপক ব্যবহার ও জনপ্রিয়তা সবিশেষ লক্ষণীয়। কিন্তু মুসলিম বিশ্বের দেশসমূহে নারীরা বাড়ীর বাইরে টি-শার্ট পরিধান করেন না।


title: নেকটাই

text: নেকটাই বা শুধু টাই একটি পরিধেয়, যা দেখতে লম্বাি একফালি কাপড়ের ন্যায় এবং গলা বেষ্টন করে পরিধান করা হয়। এটি গলাবন্ধ নামেও পরিচিত। সাধারণত শার্ট এর কলারের নিচে টাই বেঁধে পরা হয়। প্রধানত পুরুষদের পোশাক হলেও নারীরাও এখন টাই পরে থাকেন। ছেলে এবং পুরুষরা তাদের আনুষ্ঠানিক পোশাকের অংশ হিসেবে টাই পরেন। কিছু প্রতিষ্ঠানে যেমন বিদ্যালয়, আদালত, অফিস ইত্যাদি স্থলে আবশ্যক ইউনিফর্ম হিসাবে টাই পরতে হয়।


title: বাংলাদেশে বিবাহপ্রথা

text: বিয়ের দিন বরের পোশাক সাধারণত হয় পাঞ্জাবি-পাজামা আর শেরওয়ানী। মাথায় একটা টুপি পরে তার উপর পাগড়ি পরে থাকেন বর। পায়ে থাকে মোজা আর নাগরা জুতা। পকেটে বা হাতে থাকে রুমাল। পাগড়ি কখনও পাঞ্জাবী ঢঙে বড় রঙীন কাপড় দিয়ে বানিয়ে নেয়া হয়, কখনও বাজার থেকে রেডিমেড পাগড়ি কিনে আনা হয়। পাগড়ি কখনও শ্রেফ সাদা কাপড়ের হয়, তবে অধিকাংশ সময়ই পাগড়ি হয় রঙীন, একাধিক রঙের সম্মিলন, আর থাকে চুমকি-জরির কারুকাজ। ইদানিং কোনো কোনো বিয়েতে বর, কাঁধে শাল কিংবা ওড়না রাখার রীতিও দেখা যায়। কনের বিয়ের পোশাক হলো রঙীন শাড়ি। বিয়ের দিন সাধারণত লাল শাড়ি পরিধান করা হয়, তবে ইদানিং লাল ছাড়াও বেগুনী, সবুজ, গোলাপী ইত্যাদি রঙের শাড়ি পরতেও দেখা যায়। শাড়ি হয় যথেষ্ট কারুকাজমন্ডিত: তার, কারচুপি, চুমকি, পুতি ইত্যাদির মিশ্রণে বেশ জমকালো হয়ে থাকে বিয়ের শাড়ি। শাড়ির সাথে মিলিয়ে ব্লাউজ, পেটিকোট এবং জুতা পরিধান করে থাকেন কনে। বিয়ের সময় সাধারণত হাই হিল, সেমি হিল, কিংবা ফ্ল্যাট জুতা পরিধান করেন, তবে জুতাও শাড়ির সাথে মিলিয়ে পরা হয়। অনেক সময়ই শাড়ির সাথে মিলিয়ে হাত-ব্যাগ হাতে রাখার প্রচলন দেখা যায়।


title: কাপড়

text: তুলা, পাট, হেম্প, মোডাল এবং এমনকি বাঁশের ফাইবার ব্যবহার করে পোশাক তৈরী করা হয়। পাইনা (আনারস তন্তু) এবং র‌্যামি ইত্যাদি ব্যবহার করে কাপড় তৈরী করা হয়, সাধারণত অন্যান্য তন্তু যেমন তুলার সাথে মিশিয়ে ব্যবহার করা হয়। বিছুটি থেকে প্রাপ্ত তন্তু শন বা ফ্লাক্সের তন্তুর অনুরূপ। মিল্কুইড কান্ডের তন্তুও ব্যবহারের কথা জানা যায় কিন্তু শণ বা ফ্লাক্সের তুলনায় খুবই দুর্বল।


title: ব্লাউজ

text: ব্লাউজ একটি ঢলঢলে উর্ধাঙ্গে পরিধেয় পোশাক, যা পূর্বে শ্রমিক, কৃষক, শিল্পী, নারী ও শিশুরা পরিধান করতো। এটি সাধারণত কোমর বা নিতম্ব পর্যন্ত সংগৃহীত থাকে (একটি কোমরবন্ধ বা বেল্ট কর্তৃক),("ব্লাউজ") যাতে পরিধানকারীর শরীরের উপর ঢিলেঢালাভাবে অবস্থান করে। বর্তমানে, এই শব্দটি মেয়ে বা নারীদের পোষাক শার্ট বলতে বোঝানো হয়। সাধারণত ব্লাউজ, শার্ট থেকে খানিকটা ছোট হয়ে থাকে। বিশ্বের বিভিন্ন দেশেই ব্লাউজ পরিধানের রেওয়াজ আছে। অধিকাংশ ক্ষেত্রেই ব্লাউজ অনেকটা শার্টের মতোই সামনের দিকে হুক বা বোতাম দিয়ে আটকানো থাকে। বিশ্বের অনেক দেশেই ব্লাউজ বহির্বাস হিসেবে ব্যবহৃত হলেও ভারতীয় উপমহাদেশ তথা দক্ষিণ এশিয়ার দেশগুলোতে ব্লাউজ বেশিরভাগ ক্ষেত্রে অন্তর্বাস হিসেবে পরিধানের রেওয়াজ প্রচলিত।


title: নগ্নতা

text: নগ্নতা বলতে কোন পোশাকহীন শারীরিক অবস্থাকে বোঝায়। প্রধানত মানুষের বৈশিষ্ট হল পোশাক পরিধান যার প্রয়োজনীয়তা কার্যকরী চাহিদা থেকে উদ্ভূত, যেমন বাহ্যিক উপাদান, ঠান্ডা এবং তাপ থেকে সুরক্ষা, শরীরের চুলের ক্ষতি রোধ, এবং শীতপ্রধান অঞ্চলে বসবাস ইত্যাদি। পোশাক পরিধান সাধারণত উষ্ণতা বা উপাদান থেকে সুরক্ষা এবং সামাজিক বিবেচনার উপর নির্ভর করে। কোনো কোনো ক্ষেত্রে, নূন্যতম পোশাক বা পোশাকহীন অবস্থা সামাজিকভাবে গ্রহণযোগ্য বিবেচিত হতে পারে। সাধারণভাবে শালীনতাবোধ নগ্নতাকে সমর্থন করে না। তবে স্থান ও কাল ভেদে শালীনতাবোধের ধারণা বিভিন্ন। সভ্য সমাজে যা শালীন, আদিম সমাজে তা বিপরীত। কোনো কোনো নির্দিষ্ট সমাজব্যবস্থায় চিত্রে, ভাস্কর্যে ও সাহিত্যে নগ্নতাকে নান্দনিকতার এক বিশেষ উপাদান মনে করা হয়।


title: অষ্টক গীত ও নৃত্য

text: অষ্টক গীত / নৃত্যের পরিবেশনার সাথে যুক্ত শিল্পীরা সাজসজ্জায় বিভিন্ন ধরনের রং ও প্রসাধনী সামগ্রী ব্যবহার করে থাকেন; যেমনঃ স্নো, পাউডার, কাজল, আলতা, কিছু রাসায়নিক দ্রব্য প্রভৃতি। এসব কুশীলবদের পোশাক সব-সময় বর্ণিল ধরনের হয়ে থাকে, যেমনঃ কৃষ্ণ চরিত্রে রূপদানকারী শিল্পী জরির কাজ করা আঁটসাঁট একটি কটি-বস্ত্র ও ধুতি পরে, আবার রাধা ও তার শখী চরিত্রে রূপদানকারীরা উজ্জ্বল রংয়ের শাড়ি পরিধান করেন। আর পরিবেশনার সাথে যুক্ত অন্যান্য কুশীলবরা সাধারণতঃ তাদের প্রাত্যহিক জীবনে ব্যবহার্য পোষাকই পরিধান করে। এই সাজ-সজ্জা সাধারণতঃ বাড়ির উঠানের এক কোণে ঘেরা-টোপ দিয়ে তৈরী আচ্ছাদনস্থলে গ্রহণ করা হয়।


title: কঠিন চীবর দান

text: "ত্রি-চীবর" হলো চার খণ্ডের পরিধেয় বস্ত্র, যাতে রয়েছে "দোয়াজিক", অন্তর্বাস, চীবর ও কটিবন্ধনী। এই পোশাক পরতে দেয়া হয় বৌদ্ধ ভিক্ষুদের। প্রতি বছর নির্দিষ্ট সময়ে, সাধারণত আষাঢ়ী পূর্ণিমা থেকে শুরু হওয়া অনুষ্ঠানের মাধ্যমে এই পোশাক বৌদ্ধ ভিক্ষুদেরকে দেয়া হয়। এই পোশাক তৈরি করার জন্য প্রস্তুতিস্বরূপ প্রথমে তুলার বীজ বোনা হয়, পরে তুলা সংগ্রহ করা হয়, তা থেকে সুতা কাটা হয়, সেই সুতায় রং করা হয় গাছ-গাছড়ার ছাল বা ফল থেকে তৈরি রং দিয়ে, এবং সবশেষে নানা আচার-অনুষ্ঠান ও ধর্মীয় নিয়ম-কানুন মেনে মাত্র ২৪ ঘণ্টায়, অর্থাৎ এক দিনের ভিতর তৈরি করা হয় এই ত্রি-চীবর। এই পোশাক বোনায় ব্যবহার করা হয় "বেইন" বা কাপড় বোনার বাঁশে তৈরি ফ্রেম। এরকম বেইনে একসঙ্গে চারজন কাপড় বুনে থাকেন। এভাবে ২৪ ঘন্টা পর তৈরি হওয়া সেসব পবিত্র চীবর, বৌদ্ধ ভিক্ষুদের হাতে তুলে দেয়া হয় কঠোর ধর্মীয় আনুষ্ঠানিকতার মাধ্যমে। এভাবে চীবর দেয়া হলে কায়িক-বাচনিক ও মানসিক পরিশ্রম বেশি ফলদায়ক হয় বলে বৌদ্ধ শাস্ত্রে উল্লেখ রয়েছে। এভাবে সাধারণ্যের কঠোর পরিশ্রমে তৈরি চীবর, বৌদ্ধ ভিক্ষুদেরকে দান করার বিষয়টি প্রতিদানহীনভাবে কল্যাণের নিমিত্ত কাজ বৈ আর কিছু নয় এবং এজাতীয় অনুষ্ঠান সমাজে শান্তির বার্তা ছড়িয়ে দিতে সহায়তা করবে বলে বৌদ্ধ ধর্মাবলম্বীদের বিশ্বাস। তাছাড়া বুদ্ধের বাণী হলো, "কঠিন চীবর দানই বিশ্বের সর্বশ্রেষ্ঠ দান।"


title: মানুষ

text: আধুনিক বৈজ্ঞানিক চিন্তাধারায়, কিছু সুশৃঙ্খল আবেগগুলিকে একটি জটিল স্নায়ুতন্ত্র বলে মনে করা হয় যা গৃহপালিত এবং অ গৃহপালিত স্তন্যপায়ীর মধ্যে বিভিন্ন প্রকারের হতে পারে । এগুলি সাধারণত উচ্চতর বেঁচে থাকার প্রক্রিয়া এবং একে অপরের সাথে পরিবেশগত পারস্পরিক মিথস্ক্রিয়ার প্রতিক্রিয়া সৃষ্টি করে; যেমন, বিশুদ্ধ অনুভূতি সব ক্ষেত্রে অনুমিত এবং প্রাকৃতিক স্নায়ু ফাংশন থেকে আলাদা নয় যেমন আগে ধারণা করা হত । যাইহোক, যখন মানুষ সভ্য টেন্ডেমের মধ্যে কাজ করে, তখন এটি উল্লেখ করা হয়েছে যে চরম আবেগ অনুভূতিহীন আচরণের ফলে সামাজিক ব্যাধি এবং অপরাধ প্রবণতা বৃদ্ধি পেতে পারে।


title: অবমানবায়ন

text: বহির্গোষ্ঠীদের, স্বগোষ্ঠীর তুলনায় নিম্নস্তরের মানুষ ভাবার এই প্রবণতাটি মানুষ সচেতন ভাবে নয়, বরং অবচেতনভাবে লালন করেন। গবেষকরা স্বগোষ্ঠী ও বহির্গোষ্ঠী সংক্রান্ত বিশ্বাস নিয়ে কাজ করার জন্য মানুষের আবেগ নিয়ে গবেষণা করেছেন। কিছু অনুভুতি শুধুমাত্র মানুষে দেখা যায় যেমনঃ ভালোবাসা, পরিতাপ, স্মৃতিচারণ এসব অনুভূতিকে বলে গৌণ অনুভুতি এবং কিছু অনুভুতি মানুষসহ অন্য প্রাণীদের বেলায়ও দেখা যায় যেমনঃ আনন্দ, ক্রোধ, বিষ্মিত হওয়া বা কষ্ট পাওয়া; এসব অনুভূতিকে বলে মুখ্য অনুভূতি। লায়েন এবং তার সহযোগীরা বারবার গবেষণা করে, একই ফলাফল ক্রমাগত পেয়েছেন, আর তা হলোঃ অন্তঃগোষ্ঠীর (স্বগোষ্ঠী) ক্ষেত্রেই মানুষ তার গৌণ অনুভুতির প্রকাশ ঘটায়, বহির্গোষ্ঠীর বেলায় তা প্রকাশ করে না।


title: মনোরোগ বিজ্ঞান

text: কিছু মানসিক রোগে রোগী উৎস না জেনেই কিছু বিভ্রম বা perception অনুভব করে। যেমন, কোনো কিছু কোন্ দিকে থাকা, বা গন্ধ পাওয়া, বা কোনো কিছুর দেখা পাওয়া ইত্যাদি। একে হ্যালুসিনেশন (hallucination) বলা হয়।সাধারণ মানুষ পরিস্থিতি সাপেক্ষে বিভিন্ন আবেগ অনুভব করে। কিন্তু কোনও একটা আবেগ মানুষ অনবরত অনুভব করতে পারে। যেমন বিষাদগ্রস্ততা, বা অতি মাত্রায় আনন্দ অনুভব করা, বা মানসিক চাপ অনুভব করা।আমরা যেকোনো সিদ্ধান্ত নিতে মস্তিষ্ককে একটি কম্পিউটারের মত করে ব্যবহার করি। পারিপার্শ্বিক থেকে আহরণ করা তথ্যকে মস্তিষ্কের স্মৃতিতে সঞ্চিত হয়ে থাকা তথ্যাবলীর সহায়তায় বিশ্লেষণ করে একটি সিদ্ধান্ত নেয়। এই গোটা প্রক্রিয়াটিকে বোধ বা Cognition বলা হয়। সঠিক বোধ বা Cognition-এর জন্য আমাদের ইন্দ্রিয়সমূহের সংবেদ (sensation), স্মৃতি (memory), মেধা (intelligence) ও ঐকান্তিকতার (attention and concentration) প্রয়োজন। এইকয়টিতে আসা অসুখসমূহ মানসিক রোগের লক্ষণ।


title: ভাগ্য

text: থমাস কোহানের মত বিভিন্ন চিন্তাবিদ বৈজ্ঞানিক আবিষ্কারের ক্ষেত্রে সুযোগের ভূমিকা নিয়ে আলোচনা করেছেন। রিচার্ড উইসমান ভাগ্যের প্রকৃতি নিয়ে দশ বছরের একটি বৈজ্ঞানিক গবেষণা পরিচালনা করেছিলেন যা প্রকাশ করেছে যে, বেশিরভাগ ক্ষেত্রেই মানুষ তাদের নিজস্ব ভাল এবং মন্দ ভাগ্য তৈরিতে ভূমিকা পালন করে। তাঁর গবেষণায় দেখা যায় যে "ভাগ্যবান মানুষ চারটি মৌলিক নীতিমালার মাধ্যমে নিজেদের ভাগ্য গড়ে তুলতে সক্ষম। তারা সুযোগ সৃষ্টি করার এবং দক্ষতা অর্জনের সক্ষমতা অর্জন করে, তারা তাদের অন্তর্দৃষ্টি শোনা এবং ইতিবাচক প্রত্যাশাগুলির মাধ্যমে আত্ম-পরিপূর্ণ ভবিষ্যদ্বাণী তৈরি করে এবং স্থিতিশীল মনোভাব গ্রহণ করে দক্ষ সিদ্ধান্তও তারা গ্রহণ করতে পারে। " গবেষকরা সুপারিশ করেছেন যে সৌভাগ্য এবং ভাল মেজাজ প্রায়ই সংঘটিত হয় (Duong এবং Ohtsuka, ২000) এবং ভাগ্যবান মানুষ সুখী এবং আশাবাদী যদিও দুর্ভাগা মানুষ উদ্বিগ্ন এবং হতাশা বোধ করে ( দিন এবং মাল্টবি, ২০০৩; উইসমান, ২০০৩)।


title: পর্নোগ্রাফির প্রভাব

text:
যদিও, McKay এবং Dolf এর মত অন্যান্য সমসাময়িক গবেষকগণ জিলম্যানের সাথে দ্বিমত পোষণ করেন, এবং উল্লেখ করেন যে, ‘‘পর্নোগ্রাফি সংক্রান্ত [গবেষণা] কার্যের মধ্যে [এই তথ্যটি] উপেক্ষিত হয়েছে যে, সমসাময়িক সমাজে [স্বাভাবিক] জীবনযাপনে সক্ষম প্রাপ্তবয়স্ক [কোন] মানুষ [অনেকটা] ভালোভাবেই বাস্তব ও কল্পনার মধ্যে পার্থক্য [নিরূপন] করতে সক্ষম। এধরণের [নিম্নমানের] যুক্তিই যখন পেশ করার প্রয়োজন পরে, তখন মানব আচরণের একটি অতিসরলীকৃত মডেলই নির্দেশিত হয়, যেটি এই [গবেষণা] কার্যে [স্পষ্টতই] প্রতিফলিত হয়েছে’’।
গেইল ডাইনেস, জিলম্যানের ১৯৮৯ সালে প্রকাশিত গবেষণাটি সংক্ষেপিত করেন, এবং এতে বেশকিছু তথ্য অন্তর্ভূক্ত করেন। তিনি বলেন যে, ‘‘[পর্নোগ্রাফি] যৌনতা [সম্পর্কে] দৃষ্টিভঙ্গির [বিরূপ] পরিবর্তন ঘটায়, সুনির্দিষ্টভাবে বলতে গেলে, এটি কম প্রচলিত যৌনাচরণের প্রতি উৎসাহপূর্ণ আকর্ষণ সৃষ্টি করে; অন্তরঙ্গ [যৌন] সঙ্গীর শারীরিক অবয়ব ও যৌন ক্ষমতার প্রতি অসন্তুষ্টির জন্ম দেয়; ধর্ষণ ও শিশুদের উপর যৌন নির্যাতনের মত অপরাধসমূহকে একটি মামুলি ব্যাপারে পরিণত করে; যৌন নির্যাতনের স্বীকার হওয়া ক্ষতিগ্রস্তদের প্রতি অসংবেদনশীল হতে উৎসাহিত করে এবং পুরুষদের মনে এই বিশ্বাস সৃষ্টিতে সহায়তা করে যে, ধর্ষিতরাও [অন্য কাউকে] ধর্ষণ করতে সক্ষম হবে। উপরন্তু, অভ্যাসগত পর্নোগ্রাফি ভোক্তারাই অনিয়মিত ভোক্তাদের তুলনায়, যৌনতার ক্ষেত্রে অধিক সহানুভূতিহীন এবং নারীদের প্রতি বেশি সহিংস হওয়ার ঝুঁকিতে আছে।’’


title: কৌষীতক্যুপনিষদ্

text: কৌষীতকি উপনিষদের দ্বিতীয় অধ্যায়ে ঘোষণা করা হয়েছে যে প্রত্যেকটি জীব ও সবক'টি জীব ব্রহ্মেরই স্বরূপ। একজন মানুষ যতদূর অনুভব করতে পারবে যে সে আর ব্রহ্ম একই সত্তা, ততই সে ব্রহ্মের সাথে একক হয়ে যাবে। কৌষীতক্যুপনিষদে বলা হয়েছে, যে মানুষ অনুভব করতে পারে যে তার প্রকৃত সত্তায় আর মহাবিশ্বে, অর্থাৎ ব্রহ্মে, কোনও বিভেদ নেই, তাকে কোনও রকমের বাহ্যিক পূজার্চনা করতে হয় না। যারা "আত্ম"-কে চিনতে পারে না, তারা কেবল তাদের অনুভূতি আর কামনা-বাসনাগুলোকেই পরিচর্যা করে, তারা বাহ্যিক উপাসনার দ্বারা "বাহির"-কে পূজা করে। আর অন্য দিকে যারা আত্মকে বুঝতে পারে, তাদের জ্ঞানেন্দ্রিয় সেই আত্মকেই পরিচর্যা করে, তারাই পূর্ণ জীবন যাপন করতে পারে।


title: কৃত্রিম বুদ্ধিমত্তা

text: মানুষ অনেক কিছু জানে তা মূলত "কাজের অনুমান" রূপে মূল্যায়ন করা হয়। উদাহরণস্বরূপ, যদি একটি পাখির কথা আলোচনায় আসে তবে মানুষ সাধারণত একটি প্রাণীকে চিত্রিত করে যার কোন বিশেষ আকার, চিহ্ন আছে এবং যারা উড়তে পারে । এই সমস্ত জিনিসগুলির মধ্যে কোনটিই সব পাখিগুলি সম্পর্কে সত্য নয়। জন ম্যাকার্থি ১৯৬৯ সালে এই সমস্যাটি চিহ্নিত করেছিলেন যোগ্যতার সমস্যা হিসাবে: কোনও কমনসেন্স রুলের জন্য যে এআই গবেষকেরা প্রতিনিধিত্ব করে, সেখানে বেশ কিছু ব্যতিক্রম রয়েছে। বিমূর্ত লজিকের জন্য যা প্রয়োজনের তার প্রায় কোন কিছুই সত্য বা মিথ্যা নয়। এআই গবেষণা এই সমস্যার সমাধানের জন্য অনেক পথ পর্যটন করেছে।


title: বিস্ময় (আবেগ)

text:
বিস্ময়ে অ-মৌখিক প্রতিক্রিয়া কণ্ঠস্বর আনতি, দূরত্ব, সময়, পরিবেশ, আয়তন, হার, গুণমান, ধ্বনিতীক্ষ্ণতা, কথনশৈলী, এবং এমনকি একজন ব্যক্তি কর্তৃক বিস্ময় ঘটাতে প্রদত্ত চাক্ষুষ যোগাযোগের মাত্রা দ্বারা প্রভাবিত হতে পারে। এই অ-মৌখিক ইঙ্গিতসমূহ অনুভূত বিস্ময়ের একটি ইতিবাচক বা নেতিবাচক যোজক থাকবে কিনা এবং কি মাত্রায় বিস্ময় ব্যক্তিবিশেষ দ্বারা প্রবর্তিত হবে তা সংজ্ঞায়িত করতে সাহায্য করে।
ভাষাতত্ত্ব বিস্ময় প্রণয়নে একটি ভূমিকা পালন করতে পারে। ভাষা প্রত্যাশিত তত্ত্ব (এল.ই.টি.) তে বলা হয়েছে যে, মানুষ একটি প্রদত্ত পরিস্থিতিতে একটি ভাষা যথাযথ ব্যবহারের বিষয়ে নিয়ম এবং প্রত্যাশাসমূহের উন্নয়ন সাধন করে। যখন মৌখিক ভাষার নিয়ম বা প্রত্যাশাসমূহ লঙ্ঘিত হয়, তখন বিস্ময় ঘটতে পারে। EVT মডেল সমর্থন করে যে, প্রত্যাশা শব্দগতভাবে লঙ্ঘন করা যেতে পারে এবং এই লঙ্ঘন ব্যক্তিবিশেষে বিস্ময়ের একটি কারণ হতে পারে। বিস্ময় উদ্রেকপ্রবণ মৌখিক ভাষার প্রত্যাশাগুলো অনুপূরক শব্দ, চিৎকার, তীক্ষ্ণ আর্তনাদ, এবং কষ্টপূর্বক শ্বাসগ্রহণকে অন্তর্ভুক্ত করতে পারে, কিন্তু এগুলিতেই সীমাবদ্ধ নয়।
মৌখিক ভাষার উপরোক্ত প্রত্যাশাসমূহ আরো ঘনিষ্ঠভাবে বিস্ময়ের নেতিবাচক অভীষ্টের সাথে সংশ্লিষ্ট, কিন্তু এর পাশাপাশি ইতিবাচক বিস্ময় মৌখিক মিথষ্ক্রিয়া থেকেও ঘটতে পারে। প্রত্যাশার একটি ইতিবাচক লঙ্ঘন এমন একটি ইতিবাচক বিস্ময় হতে পারে যে, কম বিশ্বাসযোগ্য উৎসের একটি প্ররোচনামূলক যুক্তি যা বিশ্বাসের পরিবর্তন বা আবেগে পরিণত হয় যাতে বক্তাদের বিশ্বাসযোগ্যতা বাড়ে, তাকে অন্তর্ভুক্ত করতে পারে। একটি কম বিশ্বাসযোগ্য উৎস থেকে একটি উচ্চ বিশ্বাসযোগ্য উৎসে স্থানান্তর ব্যক্তিসমূহের মধ্যে একটি ইতিবাচক বিস্ময় প্রকাশ করতে পারে। কথিত বক্তা দ্বারা প্ররোচিত হওয়ার কার্যটি একটি ইতিবাচক বিস্ময় প্রকাশ করতে পারে, যেমন একজন ব্যক্তিবিশেষের বক্তা সম্বন্ধে অনুভূত খুব কম একটি বিশ্বাসযোগ্যতার থেকে প্রকাশিত পরিবর্তন এবং বিশ্বাসের অথবা আবেগের পরিবর্তন বিস্ময়টি ঘটায়।
বিস্ময়ের শারীরবৃত্তীয় প্রতিক্রিয়া আকস্মিক প্রতিক্রিয়ার শ্রেণীবিভাগের আওতায় পড়ে। বিস্ময় বা আকস্মিক প্রতিক্রিয়ার প্রধান কাজ একটি চলমান কর্মকে ছিন্ন করা এবং একটি নতুন, সম্ভবত উল্লেখযোগ্য ঘটনার প্রতি মনোযোগ দৃষ্টিভঙ্গির পরিবর্তন ঘটানো। নতুন উদ্দীপকের প্রতি কেন্দ্রবিন্দুর একটি স্বয়ংক্রিয় পুনর্নির্দেশনা থাকে এবং, একটি সংক্ষিপ্ত মুহূর্তের জন্য, ইহা মাংসপেশীর বিশেষ করে ঘাড়ের পেশীর প্রসারণ ঘটায়। গবেষণায় দেখা গেছে যে, এই প্রতিক্রিয়া অত্যন্ত দ্রুততায়, তথ্য পনসে পৌঁছানোর (এই ক্ষেত্রে একটি প্রচণ্ড শব্দে) ৩ থেকে ৮ মিলিসেকেন্ডের মধ্যে এবং সম্পূর্ণ আকস্মিক প্রতিবর্ত ঘটার এক সেকেন্ডের কম দুই দশমাংশের মধ্যে সংঘটিত হয়।


title: মানুষ

text: মনুষ্য আচরণের উপর আবেগ উল্লেখযোগ্য প্রভাব ফেলে বলা যেতে পারে, যদিও ঐতিহাসিকভাবে বহু সংস্কৃতি এবং দার্শনিকরা এই প্রভাবকে অনির্বাচিত হওয়ার সুযোগ দেওয়ার জন্য নিরুৎসাহিত করেছেন। অনুভূতিপূর্ণ অভিজ্ঞতাগুলি আনন্দ হিসাবে বিবেচনা করা হয়, যেমন ভালোবাসা, শ্রদ্ধা, বা উচ্ছ্বাসের সাথে, তেমনি ঘৃণা, ঈর্ষা বা দুঃখের মত অপ্রীতিকর অনুভূতির সাথে তুলনা করা যায়। সামাজিকভাবে শেখা এবং বেঁচে থাকা ভিত্তিক আবেগের মধ্যে প্রায়ই একটি পার্থক্য আছে যা স্বাভাবিক বলে মনে করা হয়। অন্যান্য স্নায়বিক ঘটনা থেকে মানুষের আবেগকে ভিন্ন হিসাবে নোট যোগ্য, বিশেষ করে সংস্কৃতির ক্ষেত্রে যেখানে আবেগকে শারীরিক অবস্থা থেকে পৃথক বিবেচনা করা হয়। কিছু সাংস্কৃতিক চিকিৎসা তত্ত্বের মধ্যে আবেগকে শারীরিক স্বাস্থ্যের নির্দিষ্ট রূপগুলির সমতুল্য বলে বিবেচিত হয় যা কোনও পার্থক্যকে বিদ্যমান বলে মনে করা হয় না। স্টোয়িক্স বিশ্বাস করেন যে অত্যধিক আবেগ ক্ষতিকর ছিল, কিছু সুফি শিক্ষক অনুভব করেছিলেন যে চরম আবেগ ধারণাগত পরিপূর্ণতা লাভ করতে পারে একটি , যা প্রায়শই অতিরঞ্জিত রূপে অনুবাদ করা হয়।


title: জুয়ান লুইস ভিভেস

text: ভিভেসের আরেকধরণের মানসিক ক্ষেত্রে অবদান হল আবেগের উপর তাঁর চিন্তা। তাঁর চিন্তাগুলো গ্যালেন এবং হিপোক্র্যাটদের মত বিশিষ্ট চিন্তাবিদদের চিন্তা থেকে অনুপ্রাণিত হতে পারে যে কিভাবে আবেগ শরীরের সাথে যুক্ত। তিনি ঐ দুইজনের সাথে একমত হন এই বিশ্বাসে যে "বিভিন্ন আবেগ মানুষ বিভিন্ন রঙিন বাইলসের মাধ্যমে প্রতিফলিত করে। এরপর, ভিভেস বিশ্বাস করতেন যে "মানুষের দেহের মধ্যে রঙিন বাইল এবং রঙিন দেহ আবেগের উপর প্রভাব খাটায়।" নরেনার মতানুযায়ী, ভিভেস গ্যালেনের পরামর্শ মেনেই বিশ্বাস করতেন যে বিভিন্ন রকম খাবার বিভিন্ন মেজাজের ওপর কাজ করে। ভিভেস আরো বলেন যে আমাদের প্রায় সব রকমের আবেগ, এমনকি যা খারাপ হিসেবে বিবেচিত হয়, তাও আসলে নানা প্রকারেই উপকারী। তিনি প্রকাশ করেন কিভাবে শিখার ক্ষেত্রে সৃজনশীলতা কাজ করেন এবং ভাল ও খারাপ আবেগ বের হয়ে আসে। তিনি প্রাণিত্ব বা প্রাণিজ আত্মার ওপর গুরুত্বারোপ করেন। এই ঘটনা ক্লিমেন্টের মত ডিকার্টিসকে অনুপ্রাণিত করে। ভিভেস তাঁর কাজে প্রস্তাব করেন যে মানুষ যে আদর্শে তাঁর মত গ্রহণ করেন, সেই মত তারা যে উপায়ে অনুভব করে তার উপর প্রভাব ফেলে। "মানসিক শক্তি শারীরিক শক্তিকে গভীরভাবে প্রভাবিত করে। ভিভেসের মতে, আবেগকে "গরম, ঠান্ডা, আর্দ্র শুষ্ক, এবং এই চাররকমের সমন্বয়ে ভাগ করা যায়।" ব্যাক্তিত্বে আবেগ ব্যাঘাত ঘটায় যা শরীরে সঠিক তাপমাত্রা দিয়ে সংশোধন করা যেতে পারে।


title: কলকাতা

text: বড় বড় ভারতীয় কর্পোরেশনগুলি দ্বারা পরিচালিত অনেকগুলি শিল্প ইউনিট কলকাতায় অবস্থিত। আইটিসি লিমিটেড, ভারত সরকার টাঁকশাল, এক্সাইড ইন্ডাস্ট্রিজ, হিন্দুস্তান মোটরস, ব্রিটানিয়া ইন্ডাস্ট্রিজ, বাটা ইন্ডিয়া, বিড়লা কর্পোরেশন, কোল ইন্ডিয়া লিমিটেড, দামোদর ভ্যালি কর্পোরেশন, ইউনাইটেড ব্যাংক অব ইণ্ডিয়া, ইউকো ব্যাংক ও এলাহাবাদ ব্যাংক ইত্যাদি বেশ কয়েকটি স্বনামধন্য সংস্থার প্রধান কার্যালয় কলকাতায় অবস্থিত। সাম্প্রতিককালে, কেন্দ্রীয় সরকারের "পুবে তাকাও" ("লুক ইস্ট") নীতির মতো বিভিন্ন কর্মসূচি সিক্কিমের নাথুলা গিরিপথ খুলে দেওয়ায় চীনের সঙ্গে সীমান্ত বাণিজ্যের নতুন সম্ভাবনার দিক খুলে দিয়েছে। তাছাড়া দক্ষিণ এশিয়ার অন্যান্য দেশগুলি ভারতীয় বাজারে প্রবেশে ইচ্ছুক হওয়ায় কলকাতার অর্থনৈতিক পরিস্থিতি এখন অনেকটাই সুবিধাজনক।


title: ভারতীয় ব্যবস্থাপনা সংস্থা কোঝিকোড়

text: মূল ক্যাম্পাস কেরালা রাজ্যের কোঝিকোড় শহরের একটি উপ-নগর এলাকা কুনারামালামে অবস্থিত (পূর্বে কালিকট নামে পরিচিত)। কোঝিকোড় কেরালায় দ্বিতীয় বৃহত্তম শহর। ক্যাম্পাস দুটি পাহাড় জুড়ে ছড়িয়ে রয়েছে যা পশ্চিমাঘাট পর্বতের অংশ। শ্রেনি কক্ষের পাশাপাশি ক্যাম্পাসে ছাত্র, অনুষদ (ফ্যাকাল্টি) এবং দর্শকদের জন্য আবাসিক সুবিধা রয়েছে। প্রায় ৮০০ জন শিক্ষার্থীর ক্যাম্পাসে থাকার জন্য ১৩ টি হোস্টেল রয়েছে। ১০০ একর জমির উপর প্রতিষ্ঠিত হয়েছে প্রতিষ্ঠানটি। ক্যাম্পাসটি জলের জন্য বৃষ্টিপাতের জলপ্রবাহের উপর নির্ভর করে।


title: গুডাং গ্যারাম

text: গুডাং গ্যারাম কোকাকোলার সাথে মায়ানমারের ১৯৯১ থেকে ২০০৮ সাল এবং ২০১৩ এ দক্ষিণ-পূর্ব এশিয়ার গেমের প্রধান পৃষ্ঠপোষক ছিলেন. ২০০১ এ, গুডাং গ্যারাম , ইন্দোনেশিয়া তে পৃষ্ঠপোষকতা করে নি। কারণ ২০১১ সালের এই সি গেম-এ সিগারেটের উপর নিষেধাজ্ঞা জারী করে প্রবিধান করা হয়


title: কুদানকুলাম পারমাণবিক বিদ্যুৎ কেন্দ্র

text:
ভারত জুড়ে বিভিন্ন সংস্থা এবং স্বরাষ্ট্র মন্ত্রণালয়ের কর্মকর্তারা অভিযোগ করেছেন যে বেশ কিছু খ্রিস্টান সংগঠন এবং খ্রিস্টান এনজিও কুডানকুলাম পারমাণবিক বিদ্যুৎ কেন্দ্রের বিরুদ্ধে প্রতিবাদের পিছনে আছে। দ্য চার্চ অফ সাউথ ইন্ডিয়ার, ক্যাথলিক বিশপ কনফারেন্স অফ ইন্ডিয়া। এবং ন্যাশনাল কাউন্সিল অফ চার্চস খোলাখুলিভাবে কুডানকুলাম পারমাণবিক বিদ্যুৎ কেন্দ্রের বিরোধিতা করে। এটাও প্রতীয়মান হয় যে এই অঞ্চলের ক্যাথলিক চার্চের কর্মকর্তারা চার্চের আধিকারিকদের মাধ্যমে এবং মিশনারি স্কুলে পারমাণবিক শক্তি বিরোধী ভিডিওর মাধ্যমে গুজব ছড়িয়ে দিয়েছিলেন। নিউক্লিয়ার রিঅ্যাক্টরের বিরোধিতা করার প্রধান উদ্দেশ্য ছিল বহুমুখী। এক অভিযোগ ছিল যে প্রতিবাদটি ছিল রাশিয়ান বেসামরিক পরমাণু বিশ্বাসকে ক্ষতিগ্রস্ত করা এবং রাশিয়াকে কেন্দ্রের নির্মাণ খরচ কমাতে ব্যর্থ করে তুলতে এবং এইভাবে ভারতে ভবিষ্যতে বৈদেশিক বিনিয়োগের জন্য অনিশ্চয়তার একটি রাষ্ট্র তৈরি করা। পারমাণবিক শক্তি বিরোধী বিক্ষোভকারী উদয়কুমার একটি স্টিং ভিডিওতে ধরা পড়েছিল, যেখানে সে গির্জার মাধ্যমে জনগনকে পথচ্যুতি ঘটানোর এবং আন্দোলনে সামিল করার জন্য অনুরোধ করেছিল।
ভারতের আণবিক শক্তি কমিশনের সাবেক চেয়ারম্যান শ্রীনিবাসন বলেন, "ফুকুশিমা কেন্দ্রটি একটি সমুদ্র সৈকতের সামনে নির্মিত হয়েছিল, কিন্তু কুদানকুলাম কেন্দ্রটি একটি কঠিন ভূখণ্ডের উপর নির্মাণ করা হয়েছে এবং সব নিরাপত্তা রাখা হয়েছে। এছাড়াও, নির্মাণ এলাকাটি সুনামি প্রবণ এলাকা নয়। কুদানকুলামের কেন্দ্রে দ্বিগুণ নিয়ন্ত্রণ ব্যবস্থা রয়েছে যা উচ্চ চাপ সহ্য করতে পারে। অন্ততঃ ১৪,০০০ কোটি টাকা ব্যয় করা হয় বিদ্যুৎ কেন্দ্রটি নির্মানে। যদি আমরা অবিলম্বে বিদ্যুৎ কেন্দ্রটি পরিচালনা না করি তবে এটি আমাদের দেশের অর্থনৈতিক স্থিতিশীলতার উপর প্রভাব ফেলবে।


title: ক্যাথিড্রাল অব দ্য মোস্ট হোলি রোজারি

text: ১৬৯০ সালে জব চার্নক কলকাতাকে ব্রিটিশ ইস্ট ইন্ডিয়া কোম্পানির বাণিজ্যকেন্দ্র হিসেবে নির্বাচিত করেন। হুগলির পর্তুগিজেরা এই নতুন শহরে এসে বসবাস শুরু করেন। তারা একটি চ্যাপেল তৈরি করেছিল। অগাস্টিয়ান পাদ্রিরা সেই চ্যাপেলের দায়িত্বে ছিলেন। ১৭৯৭ সালে ক্যাথিড্রালটি স্থাপিত হয়। ১৭৯৯ সালে চ্যাপেলের পরিবর্তে এই ক্যাথিড্রালটিই কার্যকর করা হয়। ১৮৩৪ সাল পর্যন্ত এটিই ছিল কলকাতার প্রধান চার্চ অফ দ্য প্যাড্রোয়াডো। পরে এটি নবগঠিত ভিসারিয়েট অ্যাপোস্টোলিক অফ বেঙ্গলের প্রথম প্যারিশ চার্চে পরিণত হয়। ১৯২১ সালে সেলসিয়ানরা জেসুইটদের থেকে দায়িত্ব গ্রহণ করে। ১৯৭২ সালে তারা ডায়োসিয়ান ক্লার্জির হাতে ক্ষমতা তুলে দেয়। ১৯৭৯ সালে ক্যাথিড্রাল অ্যানেক্সটি গঠিত হয়।


title: কোকা-কোলা

text:
১৮৮৬, যখন আটলান্টা ও ফুলটন কাউন্টি অ্যালকোহলিক পানীয়ের বিরুদ্ধে আইন পাস করে, তখন পেম্বারটন কোকা-কোলা তৈরি শুরু করেন। এটি ছিলো মূলত ফ্রেঞ্চ ওয়াইন কোলার একটি অ্যালকোহলমুক্ত সংস্করণ।
কোকাকোলার প্রথম বিক্রিটি হয় ৮ মে, ১৮৮৬ সালে, যুক্তরাষ্ট্রের জর্জিয়া অঙ্গরাজ্যের আটলান্টা শহরে। এটি প্রথমে বিক্রি হয়েছিলো একটি পেটেন্টভুক্ত ওষুধ হিসেবে। প্রতি গ্লাস ৫ সেন্ট দামে। "এটি স্বাস্থ্যের জন্য ভালো" – এরকম বিশ্বাসের কারণে পুরো যুক্তরাষ্ট্রেই এটি যথেষ্ট জনপ্রিয় হয়ে ওঠে। বাজারজাতকরণের প্রথম বছরে কোকা-কোলা বিক্রয় হয়েছিল নয় গ্লাস। বর্তমানে সমগ্র পৃথিবীতে কোমল পানীয় হিসেবে প্রতিদিন কোকা-কোলা বিক্রয় হয় প্রায় ১৬০ কোটি গ্লাস। পেম্বারটন দাবি করেছিলেন যে, কোকা-কোলা অনেক রোগের প্রতিকার করে। যেমন: মরফিন আসক্তি, বদহজম বা অজীর্ণ, স্নায়ুবিক দুর্বলতা, মাথাব্যথা, ধ্বজভঙ্গ প্রভৃতি। একই বছর ২৯ মে "আটলান্টা জার্নাল" পত্রিকায় পেম্বারটন কোকা-কোলার প্রথম বিজ্ঞাপনটি দেন।


title: কোক স্টুডিও (পাকিস্তান)

text: অনুষ্ঠানটি ব্রাজিলীয় সঙ্গতে অনুষ্ঠান স্টুডিও কোকা-কোলা (Estúdio Coca-Cola ) ,যেটি এমটিভি ব্রাজিল এ ২০০৭ এর মার্চে প্রথমবার প্রিমিয়ার হয়,এর আদলে করা হয়েছে যদিও অনুষ্ঠান দুইটির মধ্যে সাধারণ কিছু পার্থক্য রয়েছে। ব্রাজিলীয় শোটি সাধারণত কনসার্টের মত হয়ে থাকে কিন্তু পাকিস্তানের সংস্করণে এটি একটি বদ্ধ স্টুডিওতে হয়ে থাকে। কোক স্টুডিও পাকিস্তানী সংস্করণ পাকিস্তানের কোকা-কোলা কোম্পানী ,রুহালী হায়াত, পাকিস্তানের প্রথম পপ ব্যান্ড ভাইটাল সাইনস এর প্রতিষ্ঠাতা, এবং উমবার হায়াত দ্বারা পৃষ্ঠপোষকিত হয় । তারা দুইজনেই অনুষ্ঠানটির নির্বাহী প্রযোজক ছিলেন।


title: কলকাতা

text: ক্যালকাটা রোয়িং ক্লাব নিয়মিত নৌকাবাইচ প্রতিযোগিতা ও প্রশিক্ষণের আয়োজন করে থাকে। রাগবি কলকাতার একটি অপ্রধান খেলা হলেও এই শহরকে ভারতের রাগবি ইউনিয়নের "রাজধানী" আখ্যা দেওয়া হয়, যা ক্যালকাটা কাপ নামে পরিচিত। রাগবি ইউনিয়নের প্রাচীনতম আন্তর্জাতিক প্রতিযোগিতা ক্যালকাটা কাপের নাম এই শহরের নামানুসারেই উদ্ভূত। কাপটি ভারতে নির্মিত হয়ে থাকে। কলকাতার অন্যান্য উল্লেখযোগ্য স্টেডিয়ামগুলি হল রবীন্দ্র সরোবর স্টেডিয়াম, ক্ষুদিরাম অনুশীলন কেন্দ্র, গীতাঞ্জলি স্টেডিয়াম এবং বেহালার প্রস্তাবিত সত্যজিৎ রায় ইন্ডোর ও আউটডোর স্টেডিয়াম। পূর্ব ভারতের অটোমোবাইল অ্যাশোসিয়েশন, যে ১৯০৪ সালে তৈরি হয়েছিল, এবং বেঙ্গল মোটর স্পোর্টস ক্লাব কলকাতায় মোটর স্পোর্টস এবং র‍্যালি করায় কলকাতায় তাদের প্রোমোশনের জন্য। বেইটন কাপ, আরেকটি ইভেন্ট যা বেঙ্গল হকি অ্যাসোসিয়েশনের দ্বারা পরিচালনা করা হয় এবং যা প্রথম খেলা হয়েছিল ১৮৯৫ সালে, হল ভারতের সবথেকে প্রাচীন ফিল্ড হকি প্রতিযোগিতা, যা প্রধানত ময়দানের মোহনবাগান মাঠ-এ পরিচালনা করা হয়।


title: মুকেশ আম্বানি

text: মুকেশ আম্বানি (গুজরাতি: મુકેશ અંબાણી; জন্ম ১৯ এপ্রিল ১৯৫৭) হলেন একজন ভারতীয় ধনকুবের। তিনি রিলায়েন্স ইন্ডাস্ট্রিজ লিমিটেডের চেয়ারম্যান, ব্যবস্থাপনা পরিচালক এবং বৃহৎ শেয়ারের মালিক। রিলায়েন্স ফরচুন গ্লোবাল ৫০০ কোম্পানির একটি এবং বাজার মূল্যের দিক থেকে ভারতের সবচেয়ে মূল্যবান কোম্পানি। তিনি এই কোম্পানির ৪৪.৭% শেয়ারের মালিক। রিলায়েন্স মূলত শোধন, পেট্রোকেমিক্যাল, এবং তেল ও গ্যাস নিয়ে কাজ করে। রিলায়েন্সের অঙ্গ প্রতিষ্ঠান রিলায়েন্স রিটেল লিমিটেড, ভারতের বৃহত্তম খুচরা বিক্রেতা।


title: কুদানকুলাম পারমাণবিক বিদ্যুৎ কেন্দ্র

text: ভারত সরকার দ্বারা গঠিত একটি কেন্দ্রীয় দল, যারা কুদানকুলাম কেন্দ্রের চুল্লীর (রিএ্যাক্টর) নিরাপত্তার জন্য প্রদত্ত কেন্দ্রীয় নিরাপত্তা বৈশিষ্ট্যগুলির একটি জরিপ পরিচালনা করে। দলের নেতৃত্বে থাকা ড. মুথুনিয়াগাম বলেন, বিক্ষোভকারীরা কয়েকটি দস্তাবেজের জন্য জিজ্ঞাসা করেছে যা কোনও পরমাণু চুল্লীর নিরাপত্তা সম্পর্কিত নয়। পরমাণু বিজ্ঞানী ও ভারতের কেন্দ্রীয় সরকারের উপদেষ্টা রাজাগোপাল চিদাম্বরম বলেছেন, "আমরা ফুকুশিমার পারমাণবিক দুর্ঘটনার বিষয়ে শিখেছি, বিশেষত পোস্ট শাট ডাউন কুলিং সিস্টেমের উপর", এবং ফুকুশিমা পারমাণবিক দুর্ঘটনার জন্য ভারতের নিরাপদ বেসামরিক পারমাণবিক কর্মসূচি দমন বা প্রতিরোধ করা উচিৎ না।


title: টম ক্রুজ

text: ৯ মে, ১৯৮৭ সালে চলচ্চিত্র অভিনেত্রী মিমি রজার্সকে বিয়ে করেন তিনি। পরবর্তীতে ৪ ফেব্রুয়ারি, ১৯৯০ সালে তাদের মধ্যে বিবাহ-বিচ্ছেদ ঘটে। "ডেজ অব থান্ডার" চলচ্চিত্রের সেটে ক্রুজের সাথে নিকোল কিডম্যানের প্রথম দেখা হয়। তারা ১৯৯০ সালের ২৪ ডিসেম্বর বিয়ে করেন। এ সংসারে ইসাবেলা জেন (জন্মঃ ডিসেম্বর, ১৯৯২) এবং কনর এন্টনী (জন্মঃ জানুয়ারি, ১৯৯৫) নামের দুই সন্তান রয়েছে।২০০১ সালে তাদের বিচ্ছেদ হয়ে যায়। ভ্যানিলা স্কাই চলচ্চিত্রে অভিনয়ের সময় অভিনেত্রী পেনেলোপি ক্রুজের সাথে প্রেমের সম্পর্কে আবদ্ধ হন। তিন বছরের সম্পর্কটি ২০০৪ সালে ভেঙ্গে যায়।


title: পেনেলোপে ক্রুজ

text: পেনেলোপে ক্রুজ সানচেস (; জন্ম: ২৮ এপ্রিল, ১৯৭৪) একজন স্পেনীয় অভিনেত্রী। তিনি মাত্র ১৫ বছর বয়সে অভিনয় শুরু করেন। অল্প বয়সেই "জামোন, জামোন". "দ্য গার্ল অফ ইয়োর ড্রিমস", "বেল্লা ইপোকে" প্রভৃতি চলচ্চিত্রে অভিনয় করে তিনি সমালোচকদের দৃষ্টি কাড়েন। এছাড়া বিভিন্ন মার্কিন চলচ্চিত্রেও তাঁকে দেখা যায়। এসকল চলচ্চিত্রের মধ্যে আছে, "ব্লো", "ভ্যানিলা স্কাই", "ভিকি ক্রিস্টিনা বার্সেলোনা", এবং "নাইন"। এছাড়া স্পেনীয় চলচ্চিত্র পরিচালক পেড্রো আলমোডোভারের সাথে "ব্রোকেন এমব্রাসেস", "ভলভার", " অল অ্যাবাউট মাই মাদার" এবং "পাইরেটস অফ দ্য ক্যারিবিয়ান: অন স্ট্রেঞ্জার টাইডস" চলচ্চিত্রে কাজ করার জন্যেও তিনি সুপরিচিত। তিনি প্রথম স্পেনীয় অভিনেত্রী হিসেবে একাডেমি পুরস্কার (সেরা অভিনেত্রী) জয় করেন এবং "হলিউড ওয়াক অফ ফেম" এ নাম লিখান।


title: হ্যাম হ্যাম

text: হ্যাম হ্যাম (; ) ১৯৯২ সালের স্পেনীয় কমেডি-নাট্য চলচ্চিত্র যা পরিচালনা করেছেন বিগাস লুনা ও অভিনয়ে ছিলেন হাভিয়ের বারদেম, হোর্ডি মোলা এবং নবাগত হিসেবে পেনেলোপে ক্রুজ।


title: অ্যাঞ্জেলিকা (পাইরেটস অব ক্যারিবিয়ান)

text: অ্যাঞ্জেলিকা () চলচ্চিত্রের পর্বের একটি নারী চরিত্র। এই চরিত্রের রূপদান করেন পেনেলোপে ক্রুজ। অ্যাঞ্জেলিকা ক্যাপ্টেন ব্ল্যাকবিয়ার্ডের একমাত্র কন্যা। তার সাথে ক্যাপ্টেন জ্যাক স্প্যারোর রোমান্টিক সর্ম্পক আছে বলে "অন স্ট্রেঞ্জার টাইডস" পর্বে দেখানো হয়েছে। অ্যাঞ্জেলিকা বাবার মতোই একটি জলদস্যু জাহাজের "ফার্স্ট মেইট"। তার জাহাজের নাম "কুইস অ্যান'স রিভেঞ্জ"।


title: গ্যারি কুপার

text: ১৯৩৩ সালে কুপার ভেরোনিকা বালফকে বিয়ে করেন। তাদের এক কন্যা ছিল। কুপার অভিনেত্রী প্যাট্রিসিয়া নিলের সাথে প্রণয়সম্পর্কে জড়ালে ও কুপার-বালফ দম্পতির তিন বছর আলাদা থাকার কারণে তাদের এই বৈবাহিক সম্পর্কে বিঘ্ন ঘটে। কুপার "সার্জেন্ট ইয়র্ক" ও "হাই নুন" চলচ্চিত্রে তার কাজের জন্য দুবার শ্রেষ্ঠ অভিনেতা বিভাগে একাডেমি পুরস্কার লাভ করেন। এছাড়া ১৯৬১ সালে তার কর্মজীবনের স্বীকৃতি হিসেবে তিনি একাডেমি সম্মানসূচক পুরস্কার লাভ করেন। তিনি টানা ২৩ বছর সেরা ১০ চলচ্চিত্র ব্যক্তিত্বের একজন ছিলেন এবং ১৮ বছর সেরা আয়কারী তারকা ছিলেন। আমেরিকান ফিল্ম ইনস্টিটিউট তাদের ধ্রুপদী হলিউড চলচ্চিত্র শিল্পের সেরা ২৫ পুরুষ তারকা তালিকায় তাকে ১১তম স্থানে রেখেছে।


title: নিকিতা ক্রুশ্চেভ

text: ১৯২২ সালে মারুসিয়া নাম্নী জনৈক মহিলার প্রেমে পড়েন ক্রুশ্চেভ এবং দ্বিতীয় পত্নী হিসেবে তাকে গ্রহণ করেন। কিন্তু তাদের দাম্পত্য সম্পর্ক খুব দ্রুত ভেঙ্গে যায়। পরবর্তীতে তিনি মারুসিয়াকে সাহায্য করেন যখন তাদের কন্যা সন্তান গুরুতর অসুস্থ হয়ে পড়ে। বিবাহ-বিচ্ছেদের পর ক্রুশ্চেভ আবারো নিনা পেট্রোভনা কুখারচুক নাম্নী এক উচ্চ শিক্ষিত পার্টি সংগঠকের কন্যার প্রেমে পড়েন। তারা উভয়েই স্বামী-স্ত্রী হিসেবে ঘর-সংসার করতে থাকেন এবং তারা ১৯৬৫ সাল পর্যন্ত বিয়ের পিঁড়িতে বসেননি। তাদের সংসারে দু'টো সন্তান - পুত্র হিসেবে ১৯৩৫ সালে সার্গেই ক্রুশ্চেভ এবং কন্যা হিসেবে ১৯৩৭ সালে এলিনা জন্মগ্রহণ করে।


title: টম ক্রুজ

text: চার্চ অব সায়েন্টোলজির প্রতি টম ক্রুজের এক ধরনের অন্ধ বিশ্বাস ছিল। ক্রুজ ‘সায়েন্টোলজিকে’ ইউরোপে ধর্ম হিসেবে প্রতিষ্ঠার জন্য প্রচার চালিয়ে এই বিতর্কের জন্ম দেন। প্রথম স্ত্রী মিমি মিমি রজার্সের মাধ্যমেই ক্রুজ সায়েন্টোলজির সাথে জড়িত হন। অনেকেই মনে করেন সায়েন্টোলজি তার ক্যারিয়ারে খুব নেতিবাচক প্রভাব ফেলেছে। আবার সায়েন্টোলজি ধর্মে বিশ্বাস করার জন্যও সর্বাধিক পরিচিত তিনি।


title: নাজনীন বনিয়াদি

text: নাজনীন বনিয়াদি ইংরেজী ও ফার্সি ভাষায় স্পষ্টভাবে কথা বলতে সক্ষম। ২০০০ সালের মাঝামাঝি সময়ে তিনি একটি ডেডিকেটেড সায়েন্টোলজিস্ট ছিলেন। তার মাও একজন সায়েন্টোলজিস্ট ছিলেন। ২০০৫ সালে, তিনি সায়েন্টোলজি বই বিক্রি করার জন্য একটি রেকর্ড স্থাপন করার জন্য প্রশংসা অর্জন করেছিলেন। ২০০৪ সালে, তিনি অভিনেতা টম ক্রুজ এর সঙ্গে একটি সংক্ষিপ্ত সম্পর্ক এর মধ্যে ছিলেন। ডকুমেন্টারি গইং ক্লাইভের দাবি অনুযায়ী, ক্রুজ সঙ্গে তার পরিচিতি ঘটনাক্রমে ছিল না এবং চার্চ সায়েন্টোলজি প্রস্তুত এবং এই ভূমিকা জন্য তার রোপণ করা হয়েছিল। চার্চও ক্রুজের জন্য সম্ভাব্য স্ত্রী হিসেবে কয়েক ডজন নারীকেও তার পাশে দাঁড় করিয়েছিল, কিন্তু তাকে নির্বাচিত করা হয়নি।


title: পাইরেটস অব দ্য ক্যারিবিয়ান (ধারাবাহিক চলচ্চিত্র)

text: চলচ্চিত্রটির কাহিনী নেওয়া হচ্ছে টিম পাওয়ারের উপন্যাস "অন স্ট্রেঞ্জার টাইডস" থেকে। এই পর্বে ফাউন্টেইন অফ ইয়ুথের সন্ধানে ক্যাপ্টেন জ্যাক স্প্যারো (জনি ডেপ) অ্যাঞ্জেলিকা’র (পেনেলোপে ক্রুজ) সাথে যোগ দেন। তাঁদের সাথে ফাউন্টেইন অফ ইয়ুথের সন্ধানের আরও যোগ দেয় জলদস্যু ব্ল্যাকবিয়ার্ড (ইয়ান ম্যাকশেন), এবং তাঁদের পিছু নেয় ক্যাপ্টেন বারবোসা (জিওফ্রে রাশ)। চলচ্চিত্রটি পরিবেশিত হয় ওয়াল্ট ডিজনি পিকচার্সের সৌজন্য। ১৮ ও ২০ মে ২০১১-এর চলচ্চিত্রটি যথাক্রমে যুক্তরাজ্য ও যুক্তরাষ্ট্রে, ও বিশ্বব্যাপী মুক্তি লাভ করে। ডিজনি ডিজিটাল থ্রি-ডি ও আইম্যাক্স থ্রিডি ফরম্যাটের পাশাপাশি প্রচলিত দ্বিমাত্রিক আইম্যাক্স ফরম্যাটেও চলচ্চিত্রটি মুক্তি পায়।


title: পেনেলোপে ক্রুজ

text: ক্রুজ তিনবার গয়া অ্যাওয়ার্ড, দুইবার ইউরোপিয়ান ফিল্ম অ্যাওয়ার্ড, এবং ২০০৬ সালের কান চলচ্চিত্র উৎসবে তিনি সেরা অভিনেত্রীর পুরস্কার জয় করেছেন। ২০০৯ সালে তিনি "ভিকি ক্রিস্টিনা বার্সেলোনা" চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার জয় করেন। এই চলচ্চিত্রে অভিনয়ের জন্য তিনি বাফটা ও গয়া পুরস্কারও লাভ করেন। তিনি হচ্ছেন প্রথম স্পেনীয় অস্কার জয়ী নারী, এবং ষষ্ঠ হিস্প্যানিক ব্যক্তি। এর আগের অস্কারজয়ীরা ছিলেন, জোহে ফেরার, রিটা মরেনো, বেনিসিও দেল তোরো (পুয়ের্টো রিকো), অ্যান্থনি কুইন (মেক্সিকো), এবং স্পেনীয় হাভিয়ের বার্দেম "নাইন" চলচ্চিত্রে কার্লা অ্যালবানিজ চরিত্রে অভিনয়ের জন্য ২০১০ সালে ক্রুজ তৃতীয়বারের মতো একাডেমি পুরস্কারের জন্য মনোনয়ন লাভ করেন।


title: এল গ্রান কারলেমানি

text: এল গ্রান কারলেমানি (, ; "মহান কারলেমানি") হল অ্যান্ডোরার জাতীয় সঙ্গীত। কাতালান প্রচলিত বানান অফিসিয়াল পরিবর্তন করার আগে সঙ্গীত লেখা হয়েছিল, সঙ্গীতটি পুরানো বানান লেখা হয়েছে যা এখনও অ্যান্ডোরার অফিসিয়ালে সক্রিয় রয়েছে। এটি রচনা করেন এনরীচ মারফানি বোন্স (১৮৭১-১৯৪২) এবং এবং এতে সুর দিয়েছেন জোয়াও বেনইক ই ভিভো (১৮৬৪-১৯২৬)। এটি ৮ই সেপ্টেম্বর, ১৯২১ সালে বার্ষিকী আনুষ্ঠানিকভাবে অ্যান্ডোরার জাতীয় সঙ্গীত হিসেবে গ্রহন করা হয়। এই দিনটিতে মেরিটেক্সলের আয়ার লেডি (ভার্জিন মেরি) উৎসব পালন করা হয়, যাকে অ্যান্ডোরার রহ্মক বলে বিবেচনা করা হয়।


title: কানাডার অর্থনীতি

text: কানাডার অধিকাংশ আন্তর্জাতিক বাণিজ্য মার্কিন যুক্তরাষ্ট্রের সাথে সম্পাদিত হয়। কানাডাতে একটি মুক্ত বাজার অর্থনীতি বিদ্যমান। অর্থনীতিতে সরকারী হস্তক্ষেপের পরিমাণ মার্কিন যুক্তরাষ্ট্রের তুলনায় বেশি, তবে ইউরোপীয় দেশগুলির তুলনায় কম। কানাডার মাথাপিছু জাতীয় আয় ২০০৬ সালে ৩৫,২০০ মার্কিন ডলার ছিল।


title: কানাডার রাজনীতি

text: ঐতিহ্যগতভাবে কানাডাতে দুইটি প্রধান জাতীয় রাজনৈতিক দল আছে। একটি কানাডার লিবারেল পার্টি এবং অপরটি কানাডার রক্ষণশীল পার্টি (অথবা প্রোগ্রেসিভ কনজার্ভেটিভ পার্টি) এবং ২০১১ সালের নির্বাচনে সামাজিক-গণতান্ত্রিক নতুন গণতান্ত্রিক পার্টি (NDP) রাজনৈতিক প্রক্রিয়াটি তাদের নিজস্ব প্রভাব প্রয়োগ করে। এরা যথাক্রমে উদারপন্থা ও রক্ষণশীল রাজনৈতিক চিন্তাধারার ধারক। প্রাদেশিক সরকারেও রক্ষণশীল ও প্রগতিবাদী বিভাজন আছে, তবে তারা জাতীয় দলগুলির সাথে অনেক ক্ষেত্রেই দ্বিমত পোষণ করেন। ১৯৯৩ সাল পর্যন্ত দুইটি দলই বেশ শক্তিশালী ছিল। এরা পর্যায়ক্রমে সরকারী ও বিরোধী দলে বসত। কিন্তু ১৯৯৩ সালে রক্ষণশীলেরা চরম পরাজয় বরণ করে এবং দলটির অস্তিত্ব হুমিকির সম্মুখীন হয়। কুইবেক বা কেবেকের ব্লক কেবেকোয়া নামের একটি রাজনৈতিক দল প্রধান বিরোধী দল হিসেবে আবির্ভূত হয়। ১৯৯৭ সালের নির্বাচনে তাদের বদলে রক্ষণশীল রিফর্ম পার্টির আবির্ভাব ঘটে। এরা পরবর্তীতে কানাডিয়ান অ্যালায়েন্স নামের একটি দলে সংযুক্ত হয়। কানাডিয়ান অ্যালায়েন্স ও প্রোগ্রেসিভ কনজার্ভেটিভ পার্টি একত্রিত হয়ে কনজার্ভেটিভ পার্টি গঠন করে।


title: কানাডার প্রদেশ ও অধীনস্থ অঞ্চলসমূহ

text: কানাডার প্রদেশগুলি এবং অঞ্চলগুলি কানাডীয় সংবিধানের কর্তৃত্বের অধীনে কানাডিয়ান ভৌগোলিক এলাকার মধ্যে উপ-জাতীয় শাসনের প্রসারের জন্য দায়ী প্রশাসনিক বিভাগ। ১৮৬৭ সালে কানাডীয় কনফেডারেশন, ব্রিটিশ উত্তর আমেরিকার তিনটি প্রদেশ-নিউ ব্রান্সউইক, নোভা স্কোশিয়া এবং কানাডায় প্রদেশ (যা কনফেডারেশনের উপর ভিত্তি করে, অন্টারিও এবং কেবেকে ভাগ করা হয়েছিল) - একটি ফেডারেশনের উপনিবেশ গঠনের জন্য সংঘবদ্ধ ছিল ছিল, যা শেষ পর্যন্ত একটি সার্বভৌম দেশ হয়ে ওঠে পরবর্তী শতাব্দীতে। এর ইতিহাসে, কানাডার আন্তর্জাতিক সীমানা বহুবার পরিবর্তিত হয়েছে, এবং দেশটি মূল চার প্রদেশ থেকে বর্তমান দশটি প্রাদেশিক অঞ্চল এবং তিনটি অঞ্চল-এ বেড়েছে। দশটি প্রদেশ আলবার্তা, ব্রিটিশ কলাম্বিয়া, মনিটোবা, নিউ ব্রুনসউইক, নিউফাউন্ডল্যান্ড এবং ল্যাব্রাডার, নোভা স্কশিয়া, অন্টারিও, প্রিন্স এডওয়ার্ড দ্বীপ, কেবেক, এবং সাসকাচুয়ান। বেশ কয়েকটি প্রদেশ ছিল প্রাক্তন ব্রিটিশ উপনিবেশের অর্ন্তভুক্ত এবং কেবেক প্রাথমিকভাবে একটি ফরাসি উপনিবেশ ছিল, অন্যরা কানাডা বৃদ্ধির সাথে সাথে যোগ হয়েছে। তিনটি অঞ্চল উত্তর-পূর্বাঞ্চলীয় রাজ্য, নুনাভাট এবং য়ুকন, যা পূর্ব ব্রিটিশ উত্তর আমেরিকার বাকি অংশের শাসন করে। একসাথে, প্রদেশ ও অঞ্চলগুলো নিয়ে আয়তনের ভিত্তিতে এটি বিশ্বের দ্বিতীয় বৃহত্তম দেশ।


title: কলম্বিয়ার জাতীয় সঙ্গীত

text: হিমনো ন্যাসিওলান দে লা রেপুবলিকা দে কলম্বিয়া () হচ্ছে কলম্বিয়ার জাতীয় সঙ্গীত। সঙ্গীতটি সাধারণত, "¡ওহ গ্লোরিয়া ইনমারচেসিব্লে!" নামেও পরিচিত। ১৮৮৭ সালে, হোসে দোমিনগো তোরেস নামে বোগোতার কৌতুক অভিনেতা, থিয়েটারি সঙ্গীত এবং তার দেশের জন্য ভালবাসা দুই ভাবাবেগ মিলিত করে কলোমবিয়া জন্য একটি জাতীয় সঙ্গীত নির্মাণ করে। তিনি রাষ্ট্রপতি "রাফায়েল নুনেয" কার্তাহেনা শহরের স্মরণার্থে তার লিখিত অনুপ্রেরণার কবিতা সঙ্গীত হিসেবে ব্যবহার করার সিদ্ধান্ত নিলেন, এবং তার বন্ধু ""ওরেস্তে সিন্দিচি"" যিনি ছিলেন একজন ইতালীয় অপেরা শিক্ষক, তাকে সঙ্গীত রচনা করতে অনুরোধ করলেন।


title: কেবেক

text: কেবেক () উত্তর আমেরিকা মহাদেশের রাষ্ট্র কানাডার পূর্বভাগে অবস্থিত দেশটির বৃহত্তম প্রদেশ। এটি কানাডার মোট আয়তনের প্রায় এক-ষষ্ঠাংশের উপর অবস্থিত। জনসংখ্যার বিচারে ৮০ লক্ষেরও বেশি অধিবাসীবিশিষ্ট কেবেক প্রদেশটি অন্টারিও প্রদেশের পরে কানাডার ২য় সর্বোচ্চ জনবহুল প্রদেশ। প্রদেশটির উত্তর সীমানায় হাডসন প্রণালী ও উনগাভা উপসাগর, পূর্ব সীমানায় কানাডার নিউফাউন্ডল্যান্ড ও ল্যাব্রাডর প্রদেশ, দক্ষিণ-পূর্বে সেন্ট লরেন্স উপসাগর, কানাডার নিউ ব্রান্সউইক প্রদেশ ও মার্কিন অঙ্গরাজ্য মেইন, দক্ষিণ সীমানায় নিউ ইয়র্ক, ভার্মন্ট ও নিউ হ্যাম্পশায়ার মার্কিন অঙ্গরাজ্যসমূহ এবং পশ্চিম সীমানায় কানাডার অন্টারিও প্রদেশ, জেমস উপসাগর এবং হাডসন উপসাগর। ভূদৃশ্যাবলি ও স্থাপত্যের বৈচিত্র্য ও জাঁকজমকের জন্য কেবেককে "লা বেল প্রোভাঁস" (La belle province, "সুন্দর প্রদেশ") ডাকনাম দেওয়া হয়েছে।


title: কানাডার রাজনীতি

text: কানাডা একটি ফেডারেশন যাতে সংসদীয় গণতন্ত্রভিত্তিক সরকারব্যবস্থা এবং একটি সাংবিধানিক রাজতন্ত্র প্রচলিত। কানাডার সরকার দুই ভাগে বিভক্ত। কেন্দ্রীয় সরকার এবং প্রাদেশিক বা আঞ্চলিক সরকার। প্রশাসনিক অঞ্চলগুলির তুলনায় প্রদেশগুলিতে স্বায়ত্তশাসনের পরিমাণ বেশি। কানাডার বর্তমান সংবিধান ১৯৮২ সালে রচিত হয়। এই সংবিধানে পূর্বের সাংবিধানিক আদেশগুলি একটিমাত্র কাঠামোয় একত্রিত করা হয় এবং এতে অধিকার ও স্বাধীনতার উপর একটি চার্টার যোগ করা হয়। এই সংবিধানেই প্রথম কানাডার নিজস্ব স্থানীয় সরকারকে তাঁর সংবিধানের উপর পূর্ণ ক্ষমতা প্রদান করা হয়। পূর্বে কানাডা ১৮৬৭ সালে প্রণীত ব্রিটিশ উত্তর আমেরিকা অধ্যাদেশবলে পরিচালিত হত এবং এতে ও এর পরে প্রণীত আইনসমূহে ব্রিটিশ সরকারকে কিছু সাংবিধানিক ক্ষমতা প্রদান করা হয়েছিল।


title: কানাডা


title: কানাডা জাতীয় অনূর্ধ্ব-১৯ ক্রিকেট দল

text: কানাডা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে কানাডার প্রতিনিধিত্বকারী দল। দলের বর্তমান অধিনায়ক আবরাশ খান এবং কোচের দায়িত্বে রয়েছেন এরোল ব্রোউ। কানাডা ২০১০ অনূর্ধ্ব-১৯ বিশ্বকাপে অংশগ্রহন করে এবং ১১তম স্তান অজংন করে।


title: কানাডার প্রদেশ ও অধীনস্থ অঞ্চলসমূহ

text: কানাডা তিনটি অধীনস্থ অঞ্চল আছে, যাদের মর্যাদা কানাডার প্রদেশগুলি থেকে ভিন্ন। কানাডার অধীনস্থ অঞ্চলগুলির কোন নিজস্ব সার্বভৌমত্ব নেই। কানাডার ফেডারেল সরকার থেকে যে ক্ষমতাগুলি তাদেরকে অর্পণ করা হয়েছে, তারা কেবল সেইসব ক্ষমতাই উপভোগ করে। কানাডার মূল ভূখন্ডের ৬০° উত্তর দ্রাঘিমাংশের উত্তরে এবং হাডসন উপসাগরের পশ্চিমে অবস্থিত সমস্ত এলাকা এবং কানাডার মূল ভূখন্ডের উত্তরের বেশির ভাগ দ্বীপ (জেমস বে-র দ্বীপগুলি থেকে শুরু করে কানাডীয় উত্তরমেরুদেশীয় দ্বীপপুঞ্জ পর্যন্ত) এই তিনটি অধীনস্থ অঞ্চলের মধ্যে পড়েছে। নিম্নোক্ত সারণিগুলিতে অগ্রাধিকারের ভিত্তিতে অঞ্চলগুলিকে তালিকাভুক্ত করা হয়েছে। (উল্লেখ্য যে সৃষ্টির তারিখ নির্বিশেষে কানাডার যেকোন প্রদেশ এর যেকোন অধীনস্থ অঞ্চলের তুলনায় অগ্রাধিকার পাবে।)


title: মুহাম্মদ মনসুর আলী

text: মোঃ মনসুর আলী (১৬ জানুয়ারি ১৯১৯ - ৩ নভেম্বর ১৯৭৫) হলেন বাংলাদেশের সাবেক প্রধানমন্ত্রী। তিনি শেখ মুজিবুর রহমান কর্তৃক বাকশাল প্রতিষ্ঠার পর তিনি বাংলাদেশের প্রধানমন্ত্রী ছিলেন। তিনি সামরিক বাহিনীর অবসরপ্রাপ্ত একজন ক্যাপ্টেন ছিলেন। ১৯৭১ সালে মুক্তিযুদ্ধের প্রাক্কালে মেহেরপুরের বৈদ্যনাথতলার আম্রকাননে গঠিত বাংলাদেশ সরকারে তিনি অর্থ মন্ত্রণালয়ের দায়িত্ব নিয়ে গুরুত্বপূর্ন ভূমিকা পালন করেন। ১৯৭৫ সালের ৩ নভেম্বর জেলহত্যার ফলে নিহত চার জাতীয় নেতার মধ্যে তিনিও একজন। তার পুত্র মোহাম্মদ নাসিম বাংলাদেশ আওয়ামী লীগের একজন প্রভাবশালী নেতা এবং ১৯৯৬-২০০১ সময়কালে বাংলাদেশ সরকারের স্বরাষ্ট্রমন্ত্রীর দায়িত্ব পালন করেন এবং ২০১৩ থেকে বর্তমান স্বাস্থ্যমন্ত্রীর দায়িত্ব পালন করছেন।


title: বাংলাদেশ সরকার

text: বাংলাদেশের বর্তমান প্রধানমন্ত্রী হলেন শেখ হাসিনা, বাংলাদেশ আওয়ামী লীগের সভানেত্রী, যিনি ২৯শে ডিসেম্বর ২০০৮ এর সাধারণ নির্বাচনে বিজয়ের ফলাফলস্বরূপ ২০০৯-এর ৬ জানুয়ারি বাংলাদেশের রাষ্ট্রপতি কর্তৃক নিযুক্ত হন। বাংলাদেশ আওয়ামী লীগ তার দ্বারা পরিচালিত হয় এবং এবং এর ১৪ দলীয় মহাজোট দুই-তৃতীয়াংশ সংখ্যাগরিষ্ঠ সংসদ সদস্য পদলাভের মাধ্যমে বিজয় লাভ করে এবং সাংখ্যিকভাবে ২৯৯ টি আসনের মাঝে ২৩০ টি আসন এই দলের নিয়ন্ত্রণে রয়েছে।


title: বাংলাদেশ জাতীয়তাবাদী দল

text:
জোটভুক্ত দলসমূহ:
বর্তমানে বিএনপির নেতৃত্বে আছেন রাষ্ট্রপতি জিয়াউর রহমানের সহধর্মিণী খালেদা জিয়া। বেগম জিয়া বাংলাদেশের প্রথম মহিলা প্রধানমন্ত্রী এবং মুসলিম বিশ্বের দ্বিতীয় মহিলা প্রধানমন্ত্রী। প্রতিবার নির্বাচনে তিনি পাঁচটি আসনে নির্বাচন করে জয়ী হয়েছেন। ২০০৭ সাল থেকে সাবেক সংসদীয় হুইপ ও জ্যেষ্ঠ নেতা খন্দকার দেলোয়ার হোসেন দলের মহাসচিব হিসেবে দায়িত্ব পালন করে আসছিলেন। কিন্তু ২০১১ সালের মার্চে তিনি বার্ধক্যজনিত রোগে আক্রান্ত হয়ে মৃত্যুবরণ করার পর জ্যেষ্ঠ যুগ্ম মহাসচিব মির্জা ফখরুল ইসলাম আলমগীরকে দলের মহাসচিবের ভার দেয়া হয়। দীর্ঘদিন সফলতার সাথে ভারপ্রাপ্ত মহাসচিবের দায়িত্ব পালন করায় বাংলাদেশের পরিচ্ছন্ন রাজনীতিবিদ হিসেবে সর্বজন স্বীকৃত মির্জা ফখরুল ইসলামকে বুধবার, ৩০শে মার্চ, ২০১৬ বাংলাদেশ জাতীয়তাবাদী দল – বিএনপি’র ৭ম মহাসচিব এর দায়িত্বে নিয়োজিত করা হয়। বর্তমানে তিনিই বিএনপির মহাসচিব হিসেবে দায়িত্ব পালন করছেন।


title: আবদুল করিম খন্দকার

text: এয়ার ভাইস মার্শাল (অব.) আবদুল করিম খন্দকার যিনি এ.কে. খন্দকার নামে পরিচিত (জন্ম: জানুয়ারি ১, ১৯৩০) বাংলাদেশের একজন সাবেক সামরিক কর্মকর্তা যিনি বিমানবাহিনী থেকে অবসর গ্রহণের পর রাজনীতিতে সম্পৃক্ত হন। তিনি বাংলাদেশ বিমান বাহিনীর প্রথম প্রধান ছিলেন। ২০০৯-এ বাংলাদেশের সাধারণ নির্বাচনে অংশ নিয়ে তিনি বাংলাদেশ সংসদের সদস্য নির্বাচিত হন এবং প্রধানমন্ত্রী শেখ হাসিনা তাঁকে মন্ত্রী নিয়োগ করেন। রাষ্ট্রপতি জিয়া ও এরশাদের শাসনামলে তিনি অস্ট্রেলিয়া ও ভারতে বাংলাদেশের হাইকমিশনার হিসাবে দায়িত্ব পালন করেছেন। রাষ্ট্রপতি এরশাদের আমলে তিনি বাংলাদেশ সরকারের পরিকল্পনা মন্ত্রী হিসেবেও দায়িত্ব পালন করেছেন। তিনি বাংলাদেশের স্বাধীনতা যুদ্ধে অংশগ্রহণ করেছেন ও উপ-প্রধান সেনাপতি হিসেবে কর্মরত ছিলেন। বর্তমানে তিনি বাংলাদেশ সরকারের পরিকল্পনা মন্ত্রী হিসেবে কাজ করছেন।


title: বাংলাদেশের মন্ত্রীসভা

text: বাংলাদেশের মন্ত্রীসভা গণপ্রজাতন্ত্রী বাংলাদেশের সর্বোচ্চ শাসনিক প্রতিষ্ঠান। প্রধানমন্ত্রী মন্ত্রীসভার প্রধান। প্রধানমন্ত্রী শেখ হাসিনা ব্যতীত মন্ত্রীসভার পূর্ণ মন্ত্রী ২৪ জন, প্রতিমন্ত্রী ১৯ জন ও উপমন্ত্রী হলেন ৩ জন। ৩০শে ডিসেম্বর ২০১৮ তারিখে বাংলাদেশের একাদশ জাতীয় সংসদ নির্বাচনের পর ৬ জানুয়ারি ২০১৯ তারিখে মন্ত্রীপরিষদ বিভাগ থেকে শেখ হাসিনার নেতৃত্বে গঠিত মন্ত্রীসভার মন্ত্রীদের নাম ঘোষণা করে। ৭ জানুয়ারি নতুন মন্ত্রীসভার সদস্যগণ শপথ নেন।


title: বাংলাদেশের ইতিহাস

text: মধ্য ডানপন্থী দল [[বিএনপি]] বহুসংখ্যক অাসনে জয়লাভ করে এবং ইসলামী দল [[বাংলাদেশ জামায়াতে ইসলামী|জামায়াত-ই-ইসলামির]] সমর্থনে সরকার গঠন করে, জিয়াউর রহমানের বিধবা স্ত্রী [[খালেদা জিয়া|খালেদা জিয়াকে]] প্রধানমন্ত্রী পদে অধিষ্ঠিত করা হয়। জাতীয় পার্টি-এর প্রতিষ্ঠাতা সাবেক প্রেসিডেন্ট এরশাদ দুর্নীতির অভিযোগে কারাগারে বন্দী ছিলেন। খালেদা জিয়া বাংলাদেশের ইতিহাসে প্রথম নারী প্রধানমন্ত্রী ছিলেন।সংবিধানে আরও বেশি পরিবর্তন এনে সাংসদরা সম্মিলিতভাবে একটি সংসদীয় পদ্ধতি পুনর্নির্মাণ করেন এবং বাংলাদেশ ১৯৭২ সালের মৌলিক সংবিধান অনুযায়ী অাবার প্রধানমন্ত্রী শাসিত শাসন ব্যবস্থায় ফিরে আসে।


title: বাংলাদেশের প্রধানমন্ত্রী

text: বাংলাদেশের বর্তমান ও ১৩তম প্রধানমন্ত্রী হিসেবে অদ্যাবধি ক্ষমতাসীন রয়েছেন শেখ হাসিনা ওয়াজেদ। তিনি একাধারে বাংলাদেশের ১১তম জাতীয় সংসদের সরকারদলীয় প্রধান এবং বাংলাদেশ আওয়ামী লীগের সভানেত্রী।


title: বাংলাদেশ সরকার

text: বাংলাদেশের সরকারপ্রধান মন্ত্রিপরষদ এর প্রধান হলেন প্রধানমন্ত্রী। তাকে নিয়োগ দেন রাষ্ট্রপতি। প্রধানমন্ত্রী হতে হলে ন‍্যূনতম ২৫ বছর হতে হবে। কিন্তু বাস্তবে তা অসম্ভব। তিনিই জাতীয় সংসদের সংখ্যা গরিষ্ঠ দলের নেতা বা নেত্রী যিনি প্রধান নির্বাহী হিসেবে দায়িত্ব পালন করেন। তিনি ৫৫ ও ৫৬ নং ধারা অনুযায়ী মন্ত্রিপরিষদের শীর্ষে থাকবেন এবং মন্ত্রিপরিষদের সভায় সভাপতিত্ব করবেন। তিনি মন্ত্রী, উপমন্ত্রী, ও প্রতিমন্ত্রীদের নিয়োগ দেন। তিনি একইসাথে জাতীয় অর্থনৈতিক পরিষদ নির্বাহী কমিটি (একনেক) এর সভাপতি/চেয়ারপার্সন। তার সরকারি বাসভবন এর নাম গণভবন, যা ঢাকার শেরেবাংলা নগরে অবস্থিত। তবে তার কার্যালয় ঢাকার তেজগাঁও অবস্থিত। বর্তমান মাননীয় প্রধামন্ত্রী শেখ হাসিনা সর্বোচ্চ সময় ক্ষমতায় থাকা বাংলাদেশের একমাত্র প্রধানমন্ত্রী।


title: হিনা রব্বানী খার

text:
হিনা রব্বানী খার (উর্দু: حنا ربانی کھر; জন্ম: ১৯শে ডিসেম্বর, ১৯৭৭) একজন পাকিস্তিনী মহিলা কূটনৈতিক ও অর্থনীতিবিদ। তিনি পাকিস্তানের বর্তমান ও ২৬তম পররাষ্ট্রমন্ত্রী। অত্যন্ত ক্ষমতাশালী পরিবার থেকে আসায় তিনি ২০০২ সালের প্রধানমন্ত্রী শওকত আজিজের সরকারে নিজেকে কূটনৈতিক হিসেবে প্রতিষ্ঠিত করেন যা অর্থ মন্ত্রনালয়ে কাজে লাগে। পরবর্তীতে তিনি পররাষ্ট্র মন্ত্রী হিসেবে শপথ নেন। ২০০৮ সালের সাধারণ নির্বাচনে তিনি অত্যন্ত সফলতার সাথে প্রতিদ্বন্দীতা করেন।
মেহমুদ কুরায়েশির নাটকীয় পদত্যাগের পর তিনি পাকিস্তানের ইতিহাসে প্রথম মহিলা পররাষ্ট্র মন্ত্রী হিসেবে দ্বায়িত্ব গ্রহণ করেন। ২০০৮ সাল থেকেই তিনি কেন্দ্রীয় নির্বাহী কমিটিতে একজন জ্যোষ্ঠ ও উচ্চ ক্ষমতা সম্পন্ন সদস্য হিসেবে কাজ করছেন। তাকে পাকিস্তানের রাজনীতিতে অত্যন্ত ক্ষমতাবান মহিলা কর্মকর্তা হিসবে মান্য করা হয়।দ


title: সালমান এফ রহমান

text: আহমেদ সালমান ফজলুর রহমান (জন্ম ২৩ মে ১৯৫১) হলেন একজন বাংলাদেশি শিল্পপতি, একাদশ জাতীয় সংসদ সদস্য ও বাংলাদেশের প্রধানমন্ত্রী শেখ হাসিনার বেসরকারি শিল্প ও বিনিয়োগ বিষয়ক উপদেষ্টা। ২০১৭ সালের মার্চে চীনভিত্তিক গবেষণা প্রতিষ্ঠান হুরুন গ্লোবালে প্রকাশিত বিশ্বের ২ হাজার ২৫৭ জন ধনী ব্যক্তির তালিকায় তার অবস্থান ছিল ১৬৮৫তম। তিনি বাংলাদেশের অন্যতম শিল্পগোষ্ঠী বেক্সিমকো গ্রুপের ভাইস চেয়ারম্যান। ২০০৯ সাল থেকে তিনি বাংলাদেশের প্রধানমন্ত্রী শেখ হাসিনার বেসরকারি খাত উন্নয়ন বিষয়ক উপদেষ্টা হিসেবে দায়িত্ব পালন করছেন। বর্তমানে তিনি বাংলাদেশের বেশ কয়েকটি বাণিজ্য সংস্থার সভাপতি হিসেবেও দায়িত্ব পালন করছেন যার মধ্যে একটি হলো, অ্যাসোসিয়েশন অব টেলিভিশন চ্যানেল ওনার্স (অ্যাটকো)।


title: গোলাম মাওলা (আলোকচিত্রী)

text: মুক্তিযুদ্ধের অনেক গুরুত্বপূর্ণ ছবি ধরা পড়েছে তার ক্যামেরায়। বঙ্গবন্ধু শেখ মুজিবুর রহমানের অনেক অসাধারণ ছবি তুলেছেন তিনি। বঙ্গবন্ধুর মৃত্যুর পর যে অল্প ক’জন আলোকচিত্র সাংবাদিককে সেনা প্রহরায় ৩২ নম্বরের বাসভবনে ঢুকতে দেয়া হয় তিনি তাঁদের মধ্যে একজন। বঙ্গবন্ধুর মৃত্যুর পরে প্রতিকুলতার মধ্যেও জীবনের ঝুঁকি নিয়ে মৃতদেহের ছবি তুলেন। সত্তরের মহাপ্রলয়, চুয়াত্তরের গোলযোগ, পঁচাত্তরের হট্টোগোল, ছিয়াত্তরের ফারাক্কা মিছিলের ফিচার ফটোগ্রাফি করে তিনি বিশেষভাবে পরিচিত। সংবাদপত্রে আলোকচিত্রশিল্পীদের মর্যাদা বাড়ানোর জন্য তিনি প্রেস-ফটোগ্রাফারদেরকে আলোকচিত্র সাংবাদিক হিসেবে মর্যাদা দেওয়ার জন্য আন্দোলন গড়ে তুলেছিলেন।


title: দি অ্যামেজিং স্পাইডার-ম্যান (২০১২-এর চলচ্চিত্র)

text: এন্টারটেইনমেন্ট উইকলিতে প্রথমে প্রকাশিত হয় মেরি জেন ওয়াটসন ও গোয়েন স্টেসি দুটি চরিত্রই থাকবে, পরে দ্য র‍্যাপ ওয়েবসাইটে বলা হয় শুধু গোয়েন স্টেসি থাকবে। ২০১০ সালের আগস্টে দ্য হলিউড রিপোর্টার-এ প্রকাশিত তালিকায় নাম আসা শিল্পীরা হলেন লিলি কলিন্স, অফেলিয়া লভিবন্ড, ইমোজেন পুটস, টেরেসা পালমার, এমা রবার্টস, ও মেরি এলিজাবেথ উইনস্টেড। ২০১০ সালে সেপ্টেম্বর মাসে ভ্যারাইটি ম্যাগাজিনের তালিকায় এদের সাথে এমা স্টোন ও মিয়া ওয়াসিকভস্কার নাম যুক্ত হয় এবং পরে আরো যুক্ত হয় ডায়ানা অ্যাগ্রন, জর্জিনা হেইগ ও ডমিনিক ম্যাকএলিগটদের নাম। ২০১০ সালে ৫ অক্টোবর এমা স্টোনকে চূড়ান্ত পছন্দ হিসেবে নির্বাচন করা হয়।


title: দ্য ডিপার্টেড

text: ১৯৩২ সালের স্কারফেইস সিনেমার প্রতি শ্রদ্ধাঞ্জলি হিসেবে স্কোরসেজি এই ছবির বেশ কয়েক স্থানে ইংরেজি "X" বর্ণের প্রতীক ব্যবহার করেছেন। এক্স হল মৃত্যুর চিহ্ন। দ্য ডিপার্টেড ছবিতে যারা যারা মারা যাবে তথা ডিপার্টেড হবে তাদের সবার আশেপাশেই এক্স প্রতীক দেখানো হয়েছে, কখনও মৃত্যুর ঠিক আগে, কখনও বা অনেক আগে। যেমন, দ্য ডিপার্টেড লেখা দেখানোর ঠিক পরই সুলিভানের অ্যাপার্টমেন্টের জানালায় টেপ দিয়ে এক্স লেখা থাকতে দেখা যায়। জানালার এক পাশ থেকে অন্য পাশে দণ্ডায়মান সুলিভানের শট নেয়া হয়। কুইনান মারা যাওয়ার ঠিক আগে ঘরের দেয়ালে কাঠের মাধ্যমে এক্স চিহ্ন দেখানো হয়। কস্টেলো মারা যাওয়ার আগে সুলিভানের শট নেয়ার সময় দূরবর্তী ব্রিজে এবং পাশের যন্ত্রে এক্স চিহ্ন দেখা যায়। ছবির শুরুর দিকে কস্টিগান জেলে থাকার সময় এক শটে অনেক এক্স চিহ্ন সংবলিত জানালা দেখা যায়। সবচেয়ে প্রকট এক্স চিহ্ন দেখা যায় ছবির শেষের দিকে লিফ্‌টে। কস্টিগান সুলিভানকে বন্দি করে লিফ্‌টে উঠায়। দুজনের মাথার মাঝখানে লিফ্‌টের দেয়ালে কালো টেপ দিয়ে এক্স লেখা থাকতে দেখা যায়। সুলিভান মারা যাওয়ার ঠিক আগে, তার রুমে প্রবেশের সময় কার্পেটে এক্স চিহ্ন দেখা যায়।


title: লিটল উইমেন

text: অ্যালকট তার এই জনপ্রিয় বইয়ের আরও দুটি অনুবর্তী পর্ব রচনা করেন। "লিটল মেন" (১৮৭১) ও "জোস বয়েজ" (১৮৮৬) নামক দুটি উপন্যাসেই মার্চ বোনেদের উল্লেখ ছিল।উপন্যাসটির পাঁচটি চলচ্চিত্রায়ণ হয়েছে। দুটি নির্বাক সংস্করণের প্রথমটি "১৯১৭" সালে এবং দ্বিতীয়টি "১৯১৮" সালে মুক্তি পায়। প্রথম সবাক সংস্করণটি ছিল জর্জ কিউকার পরিচালিত ও ক্যাথরিন হেপবার্ন অভিনীত "১৯৩৩" সালের সংস্করণ। পরবর্তীতে মারভিন লেরয় পরিচালিত ও জুন অ্যালিসন, এলিজাবেথ টেলর ও পিটার লফোর্ড অভিনীত "১৯৪৯" সালের সংস্করণ এবং গিলিয়ান আর্মস্ট্রং পরিচালিত ও উইনোনা রাইডার অভিনীত "১৯৯৪" সালের সংস্করণ মুক্তি পায়।


title: বুক অব দ্য ডেড

text:
মৃতের বই নামটি প্রাচীন মিশরীয়দের দেওয়া নাম। মিশরীয় এই বইটিতে জাদু, সম্মোহন এবং প্রচলিত বিধিবদ্ধ উপাসনার
নির্দেশাবলী সংগ্রহীত করা হয়েছে, যা মৃত ব্যক্তির মৃত্যর পরবর্তী জীবযাপনের জন্য প্রয়োজন হবে। এইটি সাধারণভাবে সূত্র এবং সূর্য দেবতার রাতে যাত্রা গল্পতে মনোনয় দেয় (এর বিভিন্ন আবির্ভাবে) এবং খারাপ শক্তিসমূহের সঙ্গে (সাপ আপোফিস সহ) তার লড়াই, যারা তাকে রাত্রিতে থামতে চেষ্টা করে, যাতে প্রভাতে উদয় করতে না পারে। মৃতের বই সাধারণত একটি পাপাইরেসে (মিশরদেশীয় নলখাগড়া বিশেষ) গোটানো কাগজ লেখা হত এবং মৃত ব্যক্তির কফিনে অথবা কবরের কহ্মে রাখা হত। এটি মধ্য রাজ্যের কফিনে লেখার মধ্য দিয়ে প্রাচীন রাজ্যের পিরামিড লেখার সঙ্গে বিবর্তন আরম্ভ করার একটি দীর্ঘ পদ্ধতির সৃষ্টি ছিল। বইয়ের প্রায় এক-তৃতীয়াংশ পরিচ্ছেদ কফিনে লেখার আগে থেকে এর উৎপত্তি হয়।


title: ইন ব্রুজ

text: সিনেমাটির বেশ কয়েক স্থানে ১৯৭৩ সালের অ্যাংলো-ইতালীয় থ্রিলার চলচ্চিত্র "ডোন্ট লুক নাউ" এর উল্লেখ করা হয়েছে। যেমন, মুখ্য নারী চরিত্র "ক্লোয়ি" ব্রুজ্‌সে সম্প্রতি যে ছবির শ্যুটিং চলছে তাকে "ডোন্ট লুক নাউ" এর একটি প্যাস্টিশ হিসেবে উল্লেখ করে। এছাড়া এই সিনমার কাহিনীর সাথে নোবেল বিজয়ী সাহিত্যিক হ্যারল্ড পিন্টার এর "দ্য ডাম্ব ওয়েটার" নাটকটির মিল লক্ষ্য করা যায়।অদিকাংশ সমালোচকই "ইন ব্রুজ"-এর প্রশংসা করেছেন। রটেন টম্যাটোস-এ ১৪৩টি রিভিউয়ের পর এর রেটিং দাড়িয়েছে ৮১%। শিকাগো সান-টাইম্‌সের সমালোচক রজার ইবার্ট এর অকুণ্ঠা প্রশংসা করে বলেছেন, "This film debut by the theater writer and director Martin McDonagh is an endlessly surprising, very dark, human comedy, with a plot that cannot be foreseen but only relished."


title: হিলারি সোয়াঙ্ক

text: সোয়াঙ্ক ১৯৯২ সালে হাস্যরসাত্মক ভীতিপ্রদ "বাফি দ্য ভ্যাম্পায়ার স্লেয়ার" চলচ্চিত্র দিয়ে হলিউডে পদার্পণ করেন। এতে তিনি একটি ছোট চরিত্রে অভিনয় করেন। পরে তিনি ডিরেক্ট-টু-ভিডিও নাট্যধর্মী "কোয়ায়েট ডেজ ইন হলিউড" ছবিতে চ্যাড লোয়ের সাথে অভিনয় করেন। লোকে তিনি পরবর্তীকালে বিয়ে করেন। তার প্রথম মুখ্য চরিত্র ভূমিকা ছিল "দ্য কারাতে কিড" চলচ্চিত্র ধারাবাহিকের চতুর্থ কিস্তি "দ্য নেক্সট কারাতে কিড" (১৯৯৪)। এতে তিনি তার জিমন্যাস্টিকস শিক্ষা কাজে লাগান এবং প্যাট মোরিটার সাথে জুটি বাঁধেন। ১৯৯৪ সালে তিনি নাট্যধর্মী "ক্রাইজ আনহার্ড: দ্য ডোনা ইয়াকলিচ স্টোরি" ছবিতে ডোনা (জ্যাকলিন স্মিথ) কর্তৃক রক্ষা পাওয়া লাঞ্ছিত সৎ-মেয়ে চরিত্রে অভিনয় করেন। ১৯৯৫ সালে তাকে ব্রিটিশ অভিনেতা ব্রুস পেইনের সাথে "কাউন্টারফেইট" ছবিতে দেখা যায়। পরের বছর তিনি টেলিভিশন চলচ্চিত্র "টেরর ইন দ্য ফ্যামিলি"-এ একজন মানসিক পীড়াগ্রস্থ কিশোরী চরিত্রে অভিনয় করেন। ১৯৯৭ সালের সেপ্টেম্বর মাসে সোয়াঙ্ক "বেভারলি হিলস, ৯০২১০" ধারাবাহিকে কার্লি রেনল্ডস নামে একজন একক মা চরিত্রে অভিনয় করেন। শুরুতে তার চরিত্রটি দুই বছর ব্যাপী চলবে একরম বলা হলেও পরে দেখা যায় ১৯৯৮ সালের জানুয়ারিতে ১৬টি পর্বের পর তার চরিত্রটি শেষ হয়ে আসে। সোয়াঙ্ক পরবর্তীকালে বলেন তিনি এই ধারাবাহিক থেকে বাদ পড়ার পর হতাশ হয়ে পড়েছিলেন এই ভেবে যে তিনি ৯০২১০-এর কাজের জন্য যোগ্য নন, তিনি কোন কিছুর জন্যই যোগ্য নন।


title: কমিক বই

text: ২০১২ সালের ১৯ মার্চ ব্রিটিশ পোস্টাল সার্ভিস রয়্যাল মেইল ব্রিটিশ কমিক বইয়ের চরিত্র ও সিরিজের ছবি সম্বলিত ডাকটিকেট বের করে। ডাকটিকেটে "দ্য বিনো", "দ্য ড্যান্ডি", "ঈগল", "দ্য টপার", "রয় অফ দ্য রোভারস", "বান্টি", "বুস্টার", "ভ্যালিয়েন্ট", "টুইঙ্কল" ও "২০০০ এডি"র ছবি সংযোজন করা আছে।


title: দ্য দা ভিঞ্চি কোড (উপন্যাস)

text: দ্য দা ভিঞ্চি কোড মার্কিন যুক্তরাষ্ট্রের কথাসাহিত্যিক ড্যান ব্রাউন রচিত একটি জনপ্রিয় উপন্যাস।, এই উপন্যাস অবলম্বনে একই শিরোনামে একটি হলিউড চলচ্চিত্র নির্মিত হয়েছে। ২০০৩ সালে ডাবলডে প্রকাশনী এই রহস্যমূলক উপন্যাস বইটি প্রকাশ করে। এর কাহিনী আবর্তিত হয়েছে হার্ভার্ড বিশ্ববিদ্যালয়ের ধর্মীয় প্রতীক বিদ্যার অধ্যাপক রবার্ট ল্যাংডন ও সোফি নেভুর প্যারিস এর ল্যুভ জাদুঘরে ঘটে যাওয়া একটি খুনের ঘটনার তদন্ত নিয়ে। তদন্তে বেরিয়ে আসে যিশুর সাথে ম্যারি ম্যাগদালিন এর বিয়ে হয়েছে কি হয়নি এ নিয়ে প্রায়োরি অব সাইওন এবং ওপাস দাই এর মধ্যকার চলমান এক দ্বন্দ্বের কথা। বইটি বিশ্বজুড়ে "বেস্টসেলার" হয় এবং ২০০৯ সাল পর্যন্ত ৮০ মিলিয়ন কপি বিক্রি হয়। বইটি বাংলা সহ প্রায় ৪৫টি ভাষায় অনূদিত হয়।


title: পথের পাঁচালী (চলচ্চিত্র)

text: অপুর পাঁচালী বইতে সত্যজিৎ লিখেছেন যে তিনি চলচ্চিত্রের প্রয়োজনে তিনি উপন্যাসের বেশ কিছু চরিত্রকে সরিয়ে দিয়েছিলেন ও গল্পটিকেও কিছুতা রদবদল করেছিলেন। উপন্যাসের শুরুর দিকেই গ্রামের মন্দিরে সকলের সামনেই ইন্দির ঠাকরুণের মৃত্যু ঘটে, কিন্তু চলচ্চিত্রে অপু ও দুর্গা তাঁর মৃতদেহ পড়ে থাকতে দেখে। চলচ্চিত্রের অপু ও দুর্গার ট্রেন দেখার জন্য দৌড়নোর দৃশ্যটিও উপন্যাসে নেই। বর্ষায় ভিজে প্রচণ্ড জ্বর বাঁধিয়ে দুর্গার মৃত্যু ঘটে বলে চলচ্চিত্রে দেখানো হলেও উপন্যাসে মৃত্যুর কারণ অজানাই রাখা হয়েছে। হরিহর রায়ের পরিবারের গ্রাম ত্যাগ দিয়ে চলচ্চিত্র শেষ হলেও উপন্যাস সেই ভাবে শেষ হয়নি।


title: হুগলি শিল্পাঞ্চল

text: হুগলি শিল্পাঞ্চল বা কলকাতা শিল্পাঞ্চল হল ভারতের সবচেয়ে প্রাচীন ও দ্বিতীয় বৃহত্তম শিল্পাঞ্চল।শিল্পাঞ্চলটি হুগলি নদীর দুই তীরে উত্তরে ত্রিবেণী-কল্যাণী থেকে দক্ষিণে উলুবেড়িয়া-বিড়লাপুর পর্যন্ত ১০০ কিলোমিটার দীর্ঘ ও ১৫-১০ কিলোমিটার চওড়া অঞ্চলে গড়ে উঠেছে।এই শিল্পাঞ্চলটি সমগ্র কলকাতা জেলা ও উত্তর চব্বিশ পরগনা ,দক্ষিণ চব্বিশ পরগনা,নদীয়া,হুগলি,হাওড়া জেলার কিছু আংশ নিয়ে গঠিত আর কলকাতা ও হাওড়া শহর হল শিল্পাঞ্চলটির কেন্দ্রবিন্দু।


title: কলকাতা

text: কলকাতা পূর্ব ভারত ও উত্তর-পূর্বাঞ্চলের ব্যবসাবাণিজ্য ও অর্থনীতির প্রধান কেন্দ্র। কলকাতায় অবস্থিত কলকাতা শেয়ার বাজার ভারতের দ্বিতীয় বৃহত্তম শেয়ার বাজার। এটি একটি প্রধান বাণিজ্যিক ও সামরিক বন্দরও বটে। পশ্চিমবঙ্গের একমাত্র আন্তর্জাতিক বিমানবন্দরটি কলকাতাতেই অবস্থিত। একদা ভারতের রাজধানী ও অগ্রণী শিল্পনগরী কলকাতা স্বাধীনোত্তর কালে অস্থির রাজনৈতিক পরিস্থিতি ও জঙ্গি ট্রেড-ইউনিয়ন আন্দোলনের শিকার হয়ে দ্রুত আর্থিক অবনতির পথে এগিয়ে যায়। ১৯৬০-এর দশক থেকে ১৯৯০-এর দশক পর্যন্ত একদিকে যেমন মূলধন বিনিয়োগ উল্লেখযোগ্য হারে কমে আসে, তেমনি অন্যদিকে বন্ধ হয়ে যেতে থাকে বৃহৎ কলকারখানাগুলি। অধিকাংশ কলকারখানাগুলির উৎপাদন কমে আসে। অনেকেই ব্যবসা অন্যত্র সরিয়ে নেন। মূলধন ও সম্পদের এই হ্রাসের সঙ্গে যুক্ত হয় বিশ্ববাজারে এই অঞ্চলে উৎপাদিত ঐতিহ্যবাহী দ্রব্যগুলির (যেমন পাট ইত্যাদি) চাহিদা হ্রাস। ফলে শহরের আর্থিক অবস্থায় গুরুতর সংকট দেখা দেয়।


title: কলকাতা পশ্চিম আন্তর্জাতিক মহানগরী

text: কলকাতা পশ্চিম আন্তর্জাতিক মহানগরী হাওড়া জেলায় অবস্থিত কলকাতার একটি উপনগরী। এই উপনগরীর আয়তন ৩৯০.২ একর (১.৫৭৯ বর্গকিলোমিটার)। এখানে ৬,১০০টি বাংলো, তিনটি বহুতল আবাসিক টাওয়ার, তিনটি তথ্যপ্রযুক্তি পার্ক, একটি ১৩-একর (৫৩,০০০ বর্গমিটার) আয়তনবিশিষ্ট ক্লাব, একটি ২০০-শয্যাবিশিষ্ট হাসপাতাল, দুটি বিদ্যালয়, বাজার ও বিনোদন কেন্দ্র রয়েছে। ৬ নং জাতীয় সড়ক থেকে কিছু দূরে হাওড়া-আমতা রোডের ধারে অবস্থিত কলকাতা পশ্চিম আন্তর্জাতিক মহানগরী থেকে কলকাতার কেন্দ্রস্থল বিনয়-বাদল-দীনেশ বাগের দূরত্ব ৯ কিলোমিটার (৬ মাইল) এবং কলকাতা ও হাওড়ার মধ্যে সংযোগরক্ষাকারী বিদ্যাসাগর সেতুর দূরত্ব ১২ কিলোমিটার (৭ মাইল)। এটি একটি ত্রিপাক্ষিক উদ্যোগে নির্মীয়মান প্রকল্প। এই প্রকল্পের অংশীদার হল ইন্দোনেশিয়ার সালিম ও সিপুত্রা গোষ্ঠী এবং জাকার্তা-ভিত্তিক প্রবাসী বাঙালি শিল্পপতি প্রসূন মুখোপাধ্যায়ের সংস্থা ইউনিভার্সাল সাকসেস গ্রুপ।


title: কলকাতা

text: কলকাতা পূর্ব ভারতের একটি গুরুত্বপূর্ণ নদীবন্দর। কলকাতা ও কলকাতার সহকারী হলদিয়া বন্দরের দায়িত্ব কলকাতা বন্দর কর্তৃপক্ষের উপর ন্যস্ত। এই বন্দর থেকে শিপিং কর্পোরেশন অফ ইন্ডিয়া আন্দামান ও নিকোবর দ্বীপপুঞ্জের রাজধানী পোর্ট ব্লেয়ারে যাত্রী পরিষেবা এবং ভারতের অন্যান্য বন্দর ও বিদেশে পণ্য পরিবহন নিয়ন্ত্রণ করে থাকে। এছাড়া কলকাতা ও হাওড়া শহরের মধ্যে একটি ফেরি পরিষেবাও চালু আছে।


title: কলকাতার ইতিহাস

text: কলকাতা সর্ববৃহৎ শহর ও প্রধান বন্দর হিসেবে বিরাজমান এ মহানগরীটি ১৯১১ সালের ডিসেম্বর মাস পর্যন্ত ভারতে ব্রিটিশ সাম্রাজ্যের রাজধানী ছিল। পরবর্তীকালে এটা অবিভক্ত বাংলা প্রদেশের রাজধানী হয়। শুধুমাত্র লন্ডনের পরই দ্বিতীয় স্থানে অবস্থিত এটাকে ‘সাম্রাজ্যের দ্বিতীয় নগর’ হিসেবে বিবেচনা করা হতো। এর নিজস্ব মার্জিত ঔপনিবেশিক স্থাপত্যের জন্য কলকাতাকে ‘প্রাসাদ নগরী’ও বলা হতো। বঙ্গোপসাগর থেকে প্রায় ১৩৮ কিলোমিটার উত্তর দিকে হুগলি (ভাগীরথী) নদীর বাম (পূর্ব) তীরে অবস্থিত এটি অন্য তিন দিকে থেকে চব্বিশ পরগণা জেলা দ্বারা বেষ্টিত।


title: কলকাতা

text: কলকাতার অন্যতম চারিত্রিক বৈশিষ্ট্য হল শহরের ছোটো ছোটো অঞ্চলকে কেন্দ্র করে গড়ে ওঠা "পাড়া" সংস্কৃতি। সাধারণত প্রত্যেক পাড়ায় একটি করে ক্লাবঘর সহ নিজস্ব সংঘ বা ক্লাব থাকে। অনেক সময় ক্লাবগুলির নিজস্ব খেলার মাঠও থাকে। পাড়ার বাসিন্দারা অভ্যাসগতভাবে এখানে এই সব ক্লাবঘরে আড্ডা দিতে আসেন; মাঝেমধ্যে এই সব আড্ডা হয়ে ওঠে মুক্তছন্দের বৌদ্ধিক আলাপআলোচনা। এই শহরে রাজনৈতিক দেওয়াললিখনেরও এক ঐতিহ্য লক্ষিত হয়; এই সব দেওয়াললিখনে কুরুচিপূর্ণ কেচ্ছাকেলেংকারির বর্ণনা থেকে শ্লেষাত্মক রঙ্গব্যঙ্গ, লিমেরিক, কার্টুন, ইস্তাহার – সবই বিধৃত হয়।


title: পশ্চিমবঙ্গ

text: কলকাতা পশ্চিমবঙ্গের রাজধানী তথা বৃহত্তম শহর। কলকাতা ভারতের তৃতীয় বৃহৎ মহানগর। এবং বৃহত্তর কলকাতা দেশের তৃতীয় বৃহত্তম নগরাঞ্চল। উত্তরবঙ্গের শিলিগুড়ি রাজ্যের অপর এক অর্থনৈতিক গুরুত্বসম্পন্ন মহানগর। শিলিগুড়ি করিডোরে অবস্থিত এই শহর উত্তর-পূর্ব ভারতের সঙ্গে অবশিষ্ট দেশের সংযোগ রক্ষা করছে। আসানসোল ও দুর্গাপুর রাজ্যের পশ্চিমাঞ্চলের শিল্পতালুকে অবস্থিত অপর দুটি মহানগর। রাজ্যের অন্যান্য শহরগুলির মধ্যে উল্লেখযোগ্য হাওড়া, রাণীগঞ্জ, হলদিয়া, জলপাইগুড়ি, খড়গপুর, বর্ধমান, দার্জিলিং, মেদিনীপুর, তমলুক, ইংরেজ বাজার ও কোচবিহার।


title: কলকাতা

text: কলকাতা (ইংরেজি: Kolkata; আদি নাম: কলিকাতা; পুরনো ইংরেজি নাম: Calcutta) হল ভারতের পূর্বাঞ্চলীয় রাজ্য পশ্চিমবঙ্গের রাজধানী ও বৃহত্তম শহর এবং ভারতের সাংস্কৃতিক রাজধানী। কলকাতা শহরটি হুগলি নদীর পূর্ব পাড়ে অবস্থিত। এই শহর পূর্ব ভারতের শিক্ষা, অর্থনীতি ও সংস্কৃতির প্রধান কেন্দ্র। কলকাতা বন্দর ভারতের প্রাচীনতম সচল বন্দর তথা দেশের প্রধান নদী বন্দর। ২০১১ সালের জনগণনা অনুসারে, কলকাতার জনসংখ্যা ৪,৪৯৬,৬৯৪। জনসংখ্যার হিসেবে এটি ভারতের ৭ম সর্বাধিক জনবহুল পৌর-এলাকা। অন্যদিকে বৃহত্তর কলকাতার জনসংখ্যা ১৪,১১২,৫৩৬। জনসংখ্যার হিসেবে বৃহত্তর কলকাতা ভারতের ৩য় সর্বাধিক জনবহুল মহানগরীয় অঞ্চল। বৃহত্তর কলকাতার সাম্প্রতিক অর্থনৈতিক সূচক (আনুমানিক) ৬০ থেকে ১৫০ বিলিয়ন মার্কিন ডলারের মধ্যবর্তী (ক্রয়ক্ষমতা সমতার সঙ্গে সামঞ্জস্যপূর্ণ জিডিপি অনুযায়ী)। এই সূচক অনুযায়ী ভারতে কলকাতার স্থান মুম্বই ও নতুন দিল্লির ঠিক পরেই।


title: কলকাতার ভূবিজ্ঞান

text:
কলকাতা ভারতের পূর্বভাগে অবস্থিত। এটা হুগলি নদীর তীর বরাবর সমান্তরালভাবে প্রসারিত হয়েছে। কলকাতা পুর নিগম ১৮৫ বর্গকিলোমিটার অঞ্চল জুড়ে গঠিত। এই শহর সমুদ্র তলের কাছাকাছি ১৭ ফুট গড় উচ্চতায় অবস্থিত। পুরো গঙ্গা অববাহিকা অঞ্চল শহরের ১০০ কিমি দক্ষিণ থেকে আরম্ভ হয়েছে। শহরের বেশির ভাগ জায়গা আসলে জলা ভিজেজমি, বিশেষভাবে শহরের পূর্ব দিকের অংশে এরকম জায়গা বর্তমানেও দেখতে পাওয়া যাবে।
বেশির ভাগটাই যেহেতু সিন্ধু-গাঙ্গেয় সমভূমির অন্তর্ভুক্ত, সেজন্যে এখানকার মাটি এবং জল আগের থেকেই পাললিক প্রকৃতির হয়ে আছে। কলকাতার অবস্থান 'বাংলা অববাহিকা'র ওপর, একটা কেন্দ্রীভূত তৃতীয় পর্যায়ের অববাহিকা।[ বাংলা অববাহিকা তিনটে গাঠনিক এককের সমাহার:  পশ্চিমের তাক অথবা সমতলভূমি, মাঝের ঢালু অথবা তাক / গড়ান ভাঙা; এবং পূর্ব ও দক্ষিণ-পূর্বের গভীর অববাহিকার অংশ। ঢালু অঞ্চল যেটা প্রায় ২৫ কিমি (১৬ মাইল) চওড়া তার পশ্চিমাংশের ওপর কলকাতা আছে, যার গভীরতা হল প্রায় ৪৫,০০০ মি (১৪৮,০০০ ফুট) এবং নিচে আছে স্ফটিকতুল্য বনিয়াদ; এগুলোর মধ্যে ঊর্ধ্বাংশ হল ৩৫০-৪৫০ মি (১,১৫০-১,৪৮০ ফুট) চতুর্থ স্তরীয়, পরবর্তী অংশে ৪,৫০০-৫,৫০০ মি (১৪,৭৬০-১৮,০৪০ ফুট) আছে তৃতীয় স্তরীয় পলি, ৫০০-৭০০ মি (১,৬৪০-২,৩০০ ফুট) চুনাপাথর জাতীয় আগ্নেয়শিলার ধৌত আগ্নেয়শিলা এবং ৬০০-৮০০ মি (১,৯৭০-২,৬২০ ফুট) পারমিয়ান-কার্বনিফেরাস গণ্ডোয়ানা পাথর।[ চতুর্থ পর্যায়ের তলানির মধ্যে আছে: কাদা, পলি, এবং বিভিন্ন ধরনের বালি এবং নুড়ি পাথর। এই তলানিগুলো দুটো নরম কাদা স্তরের মাঝখানে পেষাই হয়: নিচের অংশটা ২৫০-৬৫০ মি গভীর (৮২০-২,১৩০ ফুট); ওপরের অংশটা ১০-৪০ মি (৩০-১৩০ ফুট) পুরু।[ ব্যুরো অফ ইন্ডিয়ান স্টান্ডার্ডস-এর বয়ান অনুযায়ী, ভূমিকম্পের সংবেদনশীলতা I থেকে V মাত্রা পর্যন্ত বেড়ে যাওয়ার ব্যাপারে, এই শহর ভূকম্পীয় অঞ্চল III অন্তর্ভুক্ত হয়ে আছে।[


title: কলকাতা জেলা

text: কলকাতা জেলা হল ভারতের পশ্চিমবঙ্গ রাজ্যের প্রেসিডেন্সি বিভাগের অন্তর্ভুক্ত একটি প্রশাসনিক অঞ্চল। এই জেলা রাজ্যের রাজধানী কলকাতা শহরের কেন্দ্রস্থলে অবস্থিত। কলকাতা পুলিশ ও কলকাতা পৌরসংস্থার এক্তিয়ার এলাকার অংশবিশেষ এই জেলার জেলা সমাহর্তার এক্তিয়ার এলাকাভুক্ত। কলকাতা জেলা পশ্চিমবঙ্গের একমাত্র জেলা যেটির কোনো মহকুমা নেই। এই জেলার উত্তরে ও পূর্বে উত্তর চব্বিশ পরগনা, পশ্চিমে হাওড়া এবং দক্ষিণে দক্ষিণ চব্বিশ পরগনা জেলা অবস্থিত। জেলা সমাহর্তার প্রধান কার্যালয় বিবাদীবাগ অঞ্চলে জেনারেল পোস্ট অফিসের উত্তরে অবস্থিত।


title: মমতা বন্দ্যোপাধ্যায়

text: মমতা বন্দ্যোপাধ্যায় (জন্ম ৫ জানুয়ারি, ১৯৫৫) পশ্চিমবঙ্গের বর্তমান মুখ্যমন্ত্রী এবং সর্বভারতীয় তৃণমূল কংগ্রেসের প্রতিষ্ঠাতা-সভানেত্রী। বর্তমানে তিনি পশ্চিমবঙ্গ সরকারের স্বরাষ্ট্র, স্বাস্থ্য ও পরিবার পরিকল্পনা, ভূমি ও ভূমিসংস্কার, তথ্য ও সংস্কৃতি, পর্বতাঞ্চল বিষয়ক, কৃষি, বিদ্যুৎ, কর্মী ও প্রশাসনিক সংস্কার, সংখ্যালঘু কল্যাণ ও মাদ্রাসা শিক্ষা বিভাগেরও ভারপ্রাপ্ত মন্ত্রী। তিনি পশ্চিমবঙ্গের প্রথম মহিলা মুখ্যমন্ত্রী। মমতা বন্দ্যোপাধ্যায় একজন বাগ্মী রাজনীতিবিদ। তিনি তাঁর অনুগামীদের কাছে "দিদি" নামে পরিচিত। ২০১১ সালে তাঁর নেতৃত্বে তৃণমূল কংগ্রেস পশ্চিমবঙ্গের ৩৪ বছরের বামফ্রন্ট সরকারকে পরাজিত করতে সক্ষম হয়েছিল। এই সরকার বিশ্বে সবচেয়ে বেশি সময় গণতান্ত্রিক উপায়ে রাজত্বকারী কমিউনিস্ট সরকার ছিল। ভারতীয় প্রজাতন্ত্রের কেন্দ্রীয় ক্যাবিনেটে তিনি দুই বার রেল, এক বার কয়লা মন্ত্রকের এবং এক বার মানবসম্পদ উন্নয়ন, যুব, ক্রীড়া, নারী ও শিশুকল্যাণ বিভাগের রাষ্ট্রমন্ত্রীর দায়িত্ব সামলেছেন। তিনি পশ্চিমবঙ্গে কৃষকদের জমি বলপূর্বক অধিগ্রহণ করে বিশেষ অর্থনৈতিক অঞ্চল স্থাপনের বিরোধিতা করে আন্দোলন করেছিলেন।


title: বিপ্লব কুমার দেব

text: বিপ্লব কুমার দেব ত্রিপুরার একজন ভারতীয় রাজনীতিবিদ। ০৭ জানুয়ারি ২০১৬ থেকে তিনি ত্রিপুরার ভারতীয় জনতা পার্টির রাজ্য সভাপতি ছিলেন। তিনি ২০১৮-এ ত্রিপুরা বিধানসভা নির্বাচনে সিপিআইএম-এর বিপক্ষে জয়ী হন।


title: শিবরাজ সিংহ চৌহান

text:
শিবরাজ সিংহ চৌহান (জন্ম: ৫ মার্চ, ১৯৫৯) ভারতের কেন্দ্রীয় রাজ্য মধ্যপ্রদেশের ১৮ তম এবং বর্তমান মুখ্যমন্ত্রী। ২৯ নভেম্বর, ২০০৫ তারিখে তিনি মুখ্যমন্ত্রীর পদে বাবুলাল গৌরকে বদলি করেন। ভারতীয় জনতা পার্টির একজন নেতা হিসেবে তিনি তাঁর সাধারণ সম্পাদক হিসেবে দায়িত্ব পালন করেন এবং তাঁর মধ্যপ্রদেশের জনতা পাটির সভাপতি হিসেবে দায়িত্ব পালন করেন। তিনি ১৯৭২ সালে ১৩ বছর বয়েসী জাতীয় স্বয়ংসেবক সংঘে যোগ দেন। তিনি পাঁচবার সংসদ সদস্য, ১৯৯১ সাল থেকে লোকসভাতে বিদীশের প্রতিনিধিত্ব করছেন। বর্তমানে তিনি মধ্যপ্রদেশে সিহোরে জেলার একটি তপসিল স্থান বুধনী আসনের প্রতিনিধিত্ব করছেন।
২০০৭ সালে, তিনি লড়লী লক্ষ্মী যোজনা, কন্যাদন পরিকল্পনা এবং জননী নিরাপত্তা যোজনা নামে পরিচিত স্কিম চালু করেন, যা রাজ্যগুলিতে মহিলা শ্লীলতাহানির প্রতিরোধের উপর জোর দেয়। "মেধাবী বিদ্যালয়ের পরিকল্পনা" এবং "মেধাবী ছাত্র যুগ" ৭৫% ভোপাল ১২ শ্রনী বোর্ড এবং ৮৫% সিবিএসই দিল্লি ।


title: তরুণ গগৈ

text: তরুণ গগৈ () (জন্ম: ১ এপ্রিল ১৯৩৬) হলেন ভারতের অসম রাজ্যের একজন বিশিষ্ট রাজনীতিবিদ এবং বর্তমানে অসমের মুখ্যমন্ত্রী। তরুণ গগৈ ১৯৩৬ সালের ১ এপ্রিল অসমের যোরহাট জেলার রাঙ্গাজান চা-বাগানে জন্মগ্রহণ করেন। তিনি অসমের যোরহাট গভর্নমেন্ট বয়েজ় স্কুল থেকে মাধ্যমিক ও উচ্চমাধ্যমিক স্তরের শিক্ষালাভ করেন এবং যোরহাটের জে. বি. কলেজ থেকে স্নাতক স্তরে উত্তীর্ণ হন। এরপর তিনি গুয়াহাটি বিশ্ববিদ্যালয় থেকে আইনে স্নাতক ডিগ্রি লাভ করেন। ১৯৭১ সালে তিনি প্রথমবার লোকসভায় নির্বাচিত হন। এরপর ১৯৭৭, ১৯৮৩ এবং ১৯৯১ সালে তিনি লোকসভার সদস্য হিসাবে নির্বাচিত হন। ১৯৯১ থেকে ১৯৯৩ পর্যন্ত তিনি ভারতের কেন্দ্রীয় খাদ্যমন্ত্রী (স্বাধীন দায়িত্বপ্রাপ্ত রাজ্যমন্ত্রী) ছিলেন এবং ১৯৯৩ থেকে ১৯৯৫ পর্যন্ত খাদ্য প্রক্রিয়াকরণ দফতরের মন্ত্রী ছিলেন। ১৯৯৬ থেকে ১৯৯৮ পর্যন্ত তরুণ গগৈ মার্ঘেরিটা বিধানসভা কেন্দ্র থেকে জয়ী হয়ে অসম বিধানসভার সদস্য ছিলেন। ১৯৯৯ সালে তিনি আবার লোকসভার সদস্য হিসাবে নির্বাচিত হন। ২০০১ সালে তরুণ গগৈ অসমের মুখ্যমন্ত্রী হিসাবে দায়িত্ব গ্রহণ করেন। ২০০৬ সালের নির্বাচনেও তরুণ গগৈয়ের নেতৃত্বাধীনে ভারতীয় জাতীয় কংগ্রেস পুনরায় জয়লাভ করে এবং শ্রী গগৈ দ্বিতীয়বারের জন্য অসমের মুখ্যমন্ত্রী পদাভিষিক্ত হন।


title: পশ্চিমবঙ্গের মুখ্যমন্ত্রী

text: পশ্চিমবঙ্গের বর্তমান মুখ্যমন্ত্রী মমতা বন্দ্যোপাধ্যায়। তিনি রাজ্যের অষ্টম তথা প্রথম মহিলা মুখ্যমন্ত্রী। ২০১১ সালের বিধানসভা নির্বাচনে জয়লাভ করে ২০ মে তিনি মুখ্যমন্ত্রী রূপে শপথ গ্রহণ করেন। তিনি পশ্চিমবঙ্গ সরকারের স্বরাষ্ট্র, স্বাস্থ্য ও পরিবার পরিকল্পনা, ভূমি ও ভূমিসংস্কার, তথ্য ও সংস্কৃতি, পর্বতাঞ্চল বিষয়ক, কৃষি, বিদ্যুৎ, কর্মী ও প্রশাসনিক সংস্কার, সংখ্যালঘু কল্যাণ ও মাদ্রাসা শিক্ষা বিভাগেরও ভারপ্রাপ্ত মন্ত্রী।


title: মনোহর পার্রীকর

text: পার্রীকর গোয়ার প্রথম মুখ্যমন্ত্রী যিনি ভারতীয় জনতা পার্টি থেকে নির্বাচিত হয়েছেন। তাকে ১৯৯৪ খৃস্টাব্দে ভারতীয় জনতা পার্টি দ্বিতীয় ব্যবস্থাপক নির্বাচিত করা হয়। জুন, ১৯৯৯ থেকে নভেম্বর, ১৯৯৯ পর্যন্ত তিনি বিরোধীদলের নেতা হিসেবে কাজ করেন এবং ২০০০ সালে ভারতীয় জনতা পার্টি গোয়ার সত্তা দখল করে ও মুখ্যমন্ত্রী হন। কিন্তু তার সরকার ২০০২ সালের ২৭ ফেব্রুয়ারি পর্যন্ত টিকেছিল। পরে ২০০২ সালের ৪ জুন তিনি আবার গোয়ার মুখ্যমন্ত্রী নির্বাচিত হন।


title: ত্রিপুরার মুখ্যমন্ত্রীগণের তালিকা

text: ত্রিপুরা হচ্ছে ভারতের উত্তর-পূর্বে অবস্থিত একটি রাজ্য এবং রাজ্যের সরকার প্রধান হচ্ছেন একজন মুখ্যমন্ত্রী। ১৯৬৩ সাল থেকে ত্রিপুরায় মোট ৯জন মুখ্যমন্ত্রী ছিলেন। প্রথম জন হচ্ছেন শচীন্দ্র লাল সিং এবং তিনি ছিলেন ভারতীয় জাতীয় কংগ্রেস পার্টির নেতা। বর্তমান মুখ্যমন্ত্রী মাণিক সরকার ১৯৯৮ সালের মার্চ মাস থেকে ত্রিপুরা রাজ্যের মুখ্যমন্ত্রী। তিনি ভারতের মার্কসবাদী কমিউনিস্ট পার্টির একজন পলিটব্যুরো সদস্য।


title: নিতিশ কুমার

text: নিতিশ কুমার (জন্ম ১ মার্চ ১৯৫১, বখতিয়ারপুর, বিহার) ২০০৫ থেকে এখন পর্যন্ত তিনি বিহারের মুখ্যমন্ত্রী পদে বহাল আছেন। তিনি জনতা দল (সংযুক্ত ) দলের একজন বরিষ্ঠ নেতা ও বিহারের বর্তমান মুখ্যমন্ত্রী।


title: ত্রিপুরা

text:
ত্রিপুরার প্রধান রাজনৈতিক জোট ও দলগুলি হল ভারতীয় জনতা পার্টি, বামফ্রন্ট এবং ভারতীয় জাতীয় কংগ্রেস। বর্তমানে ত্রিপুরা সরকারে ক্ষমতাসীন রয়েছে মুখ্যমন্ত্রী বিপ্লব কুমার দেব নেতৃত্বাধীন বিজেপি। ১৯৭৭ সালের পূর্বাবধি ত্রিপুরায় ক্ষমতাসীন ছিল ভারতীয় জাতীয় কংগ্রেস। ১৯৭৭ থেকে ১৯৮৮ ত্রিপুরা সরকার পরিচালিত হয় বামফ্রন্টের নেতৃত্বাধীনে এবং ১৯৯৩ সাল থেকে আবার তারা ক্ষমতায় প্রত্যাবর্তন করে। ১৯৮৮ থেকে ১৯৯৩ পর্যন্ত ভারতীয় জাতীয় কংগ্রেস এবং ত্রিপুরা উপজাতি যুব সমিতির জোট সরকার পরিচালনা করে। ১৬ ফেব্রুয়ারি ২০১৮ তারিখে অনুষ্ঠিত ত্রিপুরার
বিধানসভা নির্বাচনে ৬০টি আসনের ৪৪টি তে জয়লাভ করে ভারতীয় জনতা পার্টি অধীন এন.ডি.এ. জোট ক্ষমতাসীন হয় অপরদিকে সিপিআই(এম) পায় মাত্র ১৬টি আসন। ভারতীয় জাতীয় কংগ্রেস এর ৫৫টি আসনে জামানত জব্দ হয়।


title: যাদবপুর বিধানসভা কেন্দ্র

text: প্রাক্তন মুখ্যমন্ত্রী বুদ্ধদেব ভট্টাচার্য ১৯৮৭, ১৯৯১, ১৯৯৬, ২০০১ ও ২০০৬ সালে ৫ বার সিপিআই(এম) জিতেছিলেন। ২০১১ সালের বিধানসভা নির্বাচন তৃণমূল কংগ্রেসের মনীষ গুপ্তের কাছে রাজ্যের মুখ্যমন্ত্রী হেরে যায়, ১৬ হাজারেরও বেশি ভোটের ব্যবধানে জয়লাভ করেন। মনীষ গুপ্ত উন্নয়ন ও পরিকল্পনা মন্ত্রী হিসেবে দায়িত্ব পালন করেন এবং পরে নতুন মন্ত্রিসভায় তৃণমূলের মন্ত্রী হিসেবে দায়িত্ব পালন করেন। তবে ২০১৬ সালে সিপিআই(এম) -এর ডা: সুজান চক্রবর্তীর কাছে ১৪ হাজারেরও বেশি ভোটের ব্যবধানে হেরে গিয়েছিল মনীশ গুপ্ত, বিধায়ক নির্বাচিত হয়।


title: দেশি কানিবক

text: দেশি কানিবক সাদা ডানা ও বাদামি পিঠের মাঝারি আকারের জলচর পাখি। এর দৈর্ঘ্য কমবেশি ৪৬ সেন্টিমিটার, ডানা ২১.৫ সেন্টিমিটার, ঠোঁট ৬.৩ সেন্টিমিটার, পা ৬.২ সেন্টিমিটার ও লেজ ৭.৮ সেন্টিমিটার। ওজন গড়ে ২১৫ গ্রাম। অন্যসব বকের মতই পুরুষও স্ত্রী পাখি দেখতে অভিন্ন। অপ্রজননকালীন সময়ে অপ্রাপ্তবয়স্ক পাখির মাথা কালচে বাদামি রঙের হয়। ঘাড়ে ও কাঁধে হলদে-পীতাভ লম্বালম্বি দাগ থাকে। দেহের পেছন দিক, কাঁধ-ঢাকনি ও ডানা ঢাকনি তুলনামূলক হালকা বাদামি।থুতনি ও গলা সাদা। সাদা বুকে লম্বালম্বি বাদামি দাগ থাকে। দেহতলের বাকি অংশ সাদা। নিচের ঠোঁট হলুদ; উপরের ঠোঁট কালচে ও ঠোঁটের আগা কালচে রঙের। ঠোঁট বেশ ধারালো। পা ও পায়ের পাতা অনুজ্জ্বল হলদে-সবুজ। চোখ সবসময়ই কালো, বৃত্ত হলুদ। প্রজননঋতুতে এর মাথা হলদে-পীতাভ রঙ ধারণ করে। পিঠ ও ঘাড় মেরুন-বাদামি এবং অসংখ্য ঝালরের মত পালক দিয়ে দেহ সজ্জিত থাকে। মাথায় দু'টি বা তিনটি ফিতার মত সাদা ঝুঁটি থাকে। সতর্ক বা উত্তেজিত হলে এই ঝুঁটি কিছুটা জেগে ওঠে। ঠোঁট সবজে-হলুদ ও ঠোঁটের গোড়া থাকে নীল। ঠোঁটের আগা কালচে রঙেরই থাকে। পা ও পায়ের পাতা সবুজ রঙ ধারণ করে। অপ্রাপ্তবয়স্ক পাখির বুকে ফিকে বাদামি রঙের তিলা দেখা যায়। কাঁধ-ঢাকনিতে কিছুটা পীতাভ লম্বালম্বি দাগ থাকে। ডানার পালক উপরি-ঢাকনিতে ধূসর আভা রয়েছে। লেজ বৈচিত্র্যপূর্ণ বাদামি রঙে রাঙানো।


title: বুনো মোষ

text: বন্য জলে ভাসমান গ্রীষ্মমন্ডলীর তুলনায় বড় এবং ভারী, এবং৬০০ থেকে ১২০০ কেজি (১৩০০ থেকে২৬০০ পাউন্ড) পর্যন্ত ওজনের। তিনটি বন্দী বন্য জলের ব্রাজিলের গড় ওজন ছিল 900 কেজি (২,০০০ পাউণ্ড)। [7] তাদের মাথা-টু-শরীরের দৈর্ঘ্য 240 থেকে 300 সেমি (94 থেকে 118 আউন্স) এবং 60 থেকে 100 সেমি (২4 থেকে 39 ইঞ্চি) লম্বা এবং 150 থেকে 190 সেন্টিমিটার (59 থেকে 75 ইঞ্চি) পর্যন্ত একটি কাঁধের উচ্চতা। উভয় লিঙ্গ বেসে ভারী এবং শিং বহন বহিরাগত প্রান্ত বরাবর ব্যাপকভাবে 2 মি (79 ইঞ্চি) পর্যন্ত বিস্তৃত হয়, অন্য কোন জীবিত প্রাণীর শৃঙ্গ আকারের আকারের চেয়ে বেশি। তাদের ত্বকের রঙ হল কালো থেকে ধূসর কালো। মাপসই দীর্ঘ, মোটা এবং স্পার চুল haunches থেকে দীর্ঘ এবং সংকীর্ণ মাথা থেকে এগিয়ে নির্দেশিত হয়। কপালের উপর একটি গুড় আছে, এবং কান তুলনামূলকভাবে ছোট। পুচ্ছ এর টিপ ঝাড়া হয়; hooves বড় এবং splayed হয়। [8] তারা গুরুতর জীবন্ত বন্য বীবিত প্রজাতি হিসেবে গৌড়ের পাশে অবস্থান করে, উভয়ই সমান গড় না থাকলে সর্বাধিক ওজন না হলেও, যদিও তাদের স্টকিয়র, ছোটো-ছোটোখাটো ফ্রেম, বন্য জলের মায়াময় গহনের তুলনায় দৈর্ঘ্য ও উচ্চতা কম হয়


title: গাবুন ভাইপার

text:
পূর্নবয়স্ক গাবুন ভাইপারদের শরীর এবং লেজ মিলিয়ে গড় দৈর্ঘ্য হল ১২৫-১৫৫সেন্টিমিটার (৪-৫ ফুট)। সিয়েরা লিওনএ পাওয়া সর্ববৃহত নমুনাটির দৈর্ঘ্য ছিল ২০৫সেন্টিমিটার(৮১ইঞ্চি)। শরীরের দৈর্ঘ্যের সাপেক্ষে দাঁতের দৈর্ঘ্য দেখে এদের লিঙ্গ নির্ধারন করা যায়; পুরুষদের ক্ষেত্রে আনুমানিক ১২% এবং স্ত্রী গাবুন ভাইপারদের ক্ষেত্রে আনুমানিক ৬%। পূর্নবয়স্ক সাপগুলি বিশেষত স্ত্রী সাপেরা খুব ভারী এবং সুঠাম গঠনযুক্ত হয়। একটি গাবুন ভাইপারের উপর সমীক্ষায় নিম্নলিখিত তথ্যগুলি পাওয়া গেছেঃ-
"B. gabonica"র বর্ননাক্রমে স্পাউলস ও অন্যান্যরা ২০০৪ সালে গাবুন ভাইপার সম্বন্ধে যে তথ্য প্রদান করেন, তাতে দেখা যায় যে এদের গড় দৈর্ঘ্য ৮০-১৩০সেন্টিমিটার (৩২-৫১.৫ইঞ্চি) এবং সর্বোচ্চ সামগ্রিক দৈর্ঘ্য ১৭৫সেন্টিমিটার (৬৯.৩ইঞ্চি)। সমীক্ষায় তারা এও জানিয়েছেন যে এই প্রজাতির সাপগুলি দৈর্ধ্যে আরো বৃদ্ধি পাওয়ার সম্ভবনা রয়েছে। ওনারা ১.৮মিটার(৬ফুট) অথবা এমনকি ২মিটারের বেশী (৬.৫ ফুট) দৈর্ঘ্যবিশিষ্ট গাবুন ভাইপারের কিছু নমুনার কথা বলেন, তবে এই তথ্যের সমর্থনে কোনো যুক্তিপূর্ন তথ্য প্রমান পাওয়া যায়নি একথাও স্বীকার করেছেন। ১৯৭৩সালে এই প্রজাতির একটি সাপ ধরা হয়েছিল যার সম্পূর্ন দৈর্ঘ্য ছিল ১.৮মিটার(৫.৯ফুট) এবং খালি পেটে ওজন ছিল ১১.৩কিলোগ্রাম (২৫পাউন্ড)। অতিবৃহৎ নমুনাগুলির সম্ভাব্য ওজন ২০কিলোগ্রাম(৪৪পাউন্ড) অবধি হতে পারে। এই কারণেই ডায়মন্ডব্যাক র‍্যাটলস্নেক ()এর উপস্থিতি ছাপিয়ে গাবুন ভাইপার বিশ্বের সর্বাপেক্ষা ভারী বিষধর সর্পের তকমা লাভ করেছে। যদিও ইষ্টার্ন ডায়মন্ডব্যাক র‍্যাটলস্নেক এর সাথে তুলনার তথ্যপ্রমান এখনো যাচাই করা হয়নি।


title: কালোমাথা কাস্তেচরা

text: কালোমাথা কাস্তেচরা কালো গলা ও সাদা শরীরের বড় আকারের জলচর পাখি। এর দৈর্ঘ্য কমবেশি ৭৫ সেন্টিমিটার, ডানা ৩৫.৫ সেন্টিমিটার, ঠোঁট ১৫.৫ সেন্টিমিটার, পা ১০.৭ সেন্টিমিটার ও লেজ ১৪ সেন্টিমিটার। পাখিটির মাথা, গলা ও ঘাড় পুরোপুরি পালকহীন ও সম্পূর্ণ কালো। বাকি দেহ পুরো সাদা। এর ঠোঁট কালো, লম্বা আর নিচের দিকে কাস্তের মত বাঁকা। ঘাড়ের গোড়ায় কিছু পরিমাণ পালক ঝুলে থাকে। পিঠের শেষভাগ থেকে বেরিয়ে আসা চিকন চুলের মত ধূসর বা কালচে রঙের বাহারি পালক দেখা যায়। বুকে হলুদ আভা। কাঁধ-ঢাকনিতে সাদা পালক থাকতে পারে। চোখ লাল কিংবা লালচে বাদামি। পা ও পায়ের পাতা কুচকুচে কালো। প্রজননকাল ছাড়া প্রাপ্তবয়স্ক পাখির ঘাড়ে পালকসজ্জা থাকে না। এমনিতে পুরুষ ও স্ত্রী পাখি দেখতে একই রকম। অপ্রাপ্তবয়স্ক পাখির মাথা ও ঘাড়ের নিচের অংশ কালো কিংবা কোমল পালকে ঢাকা। গলার অংশটা সাদা। ঘাড়ের পালক খাটো ও বিচ্ছিন্ন। ডানার নিচের দিকটা কালো। তিন বছর বয়স পর্যন্ত এদের এই অবস্থা থাকে। প্রজনন ঋতুতে ডানার নিচে রক্তলাল পট্টি দেখা যায়। এসময় কালো মাথায় নীলাভ আভা লক্ষ্য করা যায়। পাও চকচকে কালো হয় ওঠে।


title: সাইবেরীয় চুনিকণ্ঠী

text:
দৈর্ঘ্য কমবেশি ১৫ সেন্টিমিটার। প্রসারিত ডানা ২৫ সেন্টিমিটার। স্ত্রী-পুরুষ পাখির চেহারা ভিন্ন। পুরুষ পাখির গলার কেন্দ্রবিন্দু উজ্জ্বল লাল। চোখের উপর-নিচে স্পষ্ট চওড়া সাদাটান। অপরদিকে স্ত্রী পাখির গলা অস্পষ্ট সাদাটে। উভয়ের মাথা, পিঠ ও লেজ জলপাই-বাদামি। লেজ ঊর্ধ্বমুখী। লেজতল সাদাটে। বুক ধূসর। পেট জলপাই-বদামির ওপর অস্পষ্ট সাদাটে। ঠোঁট শিং কালো, গোড়ার দিকে ফ্যাকাসে। চোখ কালো। পা ত্বক বর্ণ।
পুরুষ পাখির ভ্রু-রেখা স্পষ্ট সাদা, গলা চুনি লাল, থুতনির পাশে কালো টান থাকে। মেয়েপাখির গলা সাদা কিংবা বেগুনি।


title: কাঠময়ূর

text: কাঠময়ূর বড় আকারের ধূসর পাখি। এদের দৈর্ঘ্য সর্বোচ্চ ৫৬ সেন্টিমিটার, ডানা ২১ সেন্টিমিটার, ঠোঁট ২.১ সেন্টিমিটার, পা ৭.২ সেন্টিমিটার, লেজ ৩১ সেন্টিমিটার এবং ওজন ৭৩০ গ্রাম। পুরুষ ময়ূরের চেহারা ও আকার স্ত্রী পাখির থেকে কিছুটা আলাদা। পুরুষ ময়ূরের মাথা ও ঘাড় বাদামি-পীতাভ। মাথার চূড়ার পালক ছোট ও খাড়া। পিঠে ধূসর-বাদামি ফোঁটা দেখা যায়। কোমর ও লেজের উপরের পালকে সাদা ডোরা দেখা যায়। ডানার পালকে ও লেজের প্রান্তে বেগুনী ও সবুজ রঙের চক্র আছে। থুতনি ও গলা সাদাটে। দেহতলের বাকি অংশে সাদা ডোরা থাকে। স্ত্রী ময়ূর পুরুষ ময়ূরের তুলনায় ছোট ও অনুজ্জ্বল। মাথায় খাটো চূড়া দেখা যায়। ডানা ও লেজের চক্র অস্পষ্ট। স্ত্রী ও পুরুষ উভয় পাখির চোখ সাদা, মুখের চামড়া হলুদাভ, ঠোঁট হালকা পীত বর্ণের। ঠোঁটের আগা ও মধ্যভাগ কালো। পা ও পায়ের পাতা মলিন স্লেট-রঙ বা কালচে। অপ্রাপ্তবয়স্ক ময়ূর স্ত্রী ময়ূরের মত।


title: মাগুয়ারি মানিকজোড়

text: মাগুয়ারি মানিকজোড় আকারে বেশ বড়সড় পাখি। এর দৈর্ঘ্য কমবেশি ৯৭-১২০ সেন্টিমিটার, ডানার বিস্তার ১৬০-১৮০ সেন্টিমিটার এবং ওজন ৩.৪-৪.৫৪ কেজি। স্ত্রী ও পুরুষ পাখির মধ্যে কোন যৌন দ্বিরূপতা নেই। তবে পুরুষ পাখি গড়ে স্ত্রী পাখির থেকে একটু বড়। প্রাপ্তবয়স্ক পাখির কাঁধ-ঢাকনি ও ডানা কালো। পালকে মেলানিন থাকার কারণে পালক কালো দেখায়। গলা, পিঠ, ডানা-ঢাকনি, দেহতল, লেজ ও লেজ-ঢাকনি সাদা। মুখের পালকহীন চামড়া টকটকে লাল। লম্বা পা টকটকে লাল রঙের। চোখ খড় হলুদ। লম্বা সোজা ঠোঁটের গোড়া ধূসর। ঠোঁটের আগা লালচে।


title: নীলডানা পাতা বুলবুলি

text: নীলডানা পাতা বুলবুলি পাতার মত সবুজ রঙের ও নীলচে ডানার ছোট বৃক্ষচারী পাখি। এর দৈর্ঘ্য কমবেশি ১৮ সেন্টিমিটার, ডানা ৮.৪ সেন্টিমিটার, ঠোঁট ২.১ সেন্টিমিটার, পা ১.৮ সেন্টিমিটার ও লেজ ৬.৫ সেন্টিমিটার। প্রাপ্তবয়স্ক পাখির পিঠ ও দেহতল কচি পাতার মত সবুজ। পুরুষ ও স্ত্রী পাখির চেহারা ভিন্ন। পুরুষ পাখির মুখ ও থুতনি কালো। মুখের চারিদিক ও গলা হলদে রঙের। মাথার চাঁদি ও ঘাড়ের পেছন দিক হলদে-সবুজ। কাঁধ, ডানার প্রান্ত-পালক ও লেজের পালকের পাশ অনুজ্বল নীল। স্ত্রী পাখির থুতনি ও গলা নীলচে-সবুজ। কাঁধ, ডানার প্রান্ত-পালক ও লেজের পালকের পাশ পুরুষ পাখির মত অনুজ্বল নীল। পুরুষ ও স্ত্রী পাখি উভয়ের চোখ বাদামি। পা ও পায়ের পাতা স্লেট ধূসর। অপ্রাপ্তবয়স্ক পাখির চেহারা স্ত্রী পাখির মত। কেবল কপাল, মাথার চাঁদি ও ঘাড়ের পেছনের অংশ সবুজ।


title: চিতাবাঘ

text: বৃহদাকার ও বলিষ্ঠ এই বিড়াল জাতীয় প্রাণিটির দেহ সরু, লেজ দীঘল এবং পদচতুষ্টয় হ্রস্বাকৃতির হয়ে থাকে। মাথাসহ দেহের দৈর্ঘ্য ১৬০ সেন্টিমিটার ও লেজ ১০০ সেন্টিমিটার পর্যন্ত হয়ে থাকে। পুরুষ চিতাবাঘের শরীর মাদী চিতাবাঘের তুলনায় বৃহদাকার। পুরুষ চিতাবাঘের ওজন ১৭ থেকে ৫৮ কিলোগ্রাম এবং মাদী চিতাবাঘের ওজন ৩১ থেকে ৬৫ কিলোগ্রাম অবধি পাওয়া গেছে। চিতাবাঘের কান গোলাকৃতি। কানের পশ্চাৎদেশ কৃষ্ণাভ যাতে সাদা ছোপ রয়েছে। মস্তক তুলনামূলকভাবে ক্ষুদ্রকার, উত্তল। পিষ্ঠদেশ খাটো, কোমল। এর লোম মসৃণ, খাটো। রঙ স্বর্ণাভ থেকে পিঙ্গল কিংবা কমলা-তামাটে হয়ে থাকে। দেহপার্শ্বের তুলনায় পশ্চাৎদেশ কিছুটা কালচে। সারা শরীরে কালো ছোপ থাকায় একে চিত্রল দেখায়। দেহতল এবং পদদেশ সাদাটে। চিতাবাঘের গাত্রবর্ণে কালচে ভাব থাকলেও অধিকাংশ এলাকা বাদামী।


title: কালোমুখ প্যারাপাখি

text: কালোমুখ প্যারাপাখি বাহ্যিকভাবে পানকৌড়িদের মত মনে হলেও এদের দেহ বেশ বড় ও লম্বাটে। এদের দৈর্ঘ্য কমবেশি ৫৬ সেন্টিমিটার, ডানা ২৪ সেন্টিমিটার, ঠোঁট ৫ সেন্টিমিটার, পা ৪.৮ সেন্টিমিটার ও লেজ ১১ সেন্টিমিটার। স্ত্রী ও পুরুষ পাখির চেহারায় কিঞ্চিৎ ভিন্নতা রয়েছে। এর পিঠের দিক জলপাই-বাদামি ও পেটের দিকের রঙ কিছুটা ফিকে। ডানার প্রাথমিক পালকগুলো গাঢ় জলপাই-বাদামি। পা লিপ্তপাদ নয়, পায়ের আঙুলে ডুবুরি পাখির মত পাতা-পর্দা থাকে। পা ও পায়ের পাতা মটর-সবুজ রঙের। কপাল ও মুখাবয়ব কালো, চূড়ায় কালো ডোরা দেখা যায়। চোখের নিচ থেকে গলা পর্যন্ত দুই পাশে দুইটি কালো ডোরা নেমে গেছে। মুখাবয়বে কালো রঙের প্রাচুর্য এক ধরণের মুখোশের সৃষ্টি করে। প্রজাতিটির ইংরেজি নামের জন্য এই মুখোশ অনেকাংশে দায়ী। চোখের পেছন থেকে সাদা ডোরা ঘাড়ের পাশ পর্যন্ত বিস্তৃত। থুতনি ও গলার কিয়দংশ সাদা। চোখের তারা লালচে-বাদামি ও চোখের বলয় মটর-সবুজ। ঠোঁট লম্বাটে ও মজবুত। উপরের ঠোঁটে বর্ম থাকে। ঠোঁটের রঙ উজ্জ্বল হলুদ, তাতে বাদামি মধ্যভাগ দেখা যায়। লেজে কোমল পালক থাকে। স্ত্রী ও পুরুষ প্যারাপাখির ভিন্নতা মুখোশে। পুরুষ পাখির পুরো কপাল, গলা ও ঘাড়ের উপরিভাগ কালো; কিন্তু স্ত্রী পাখির গলার কেন্দ্রের নিচে ও ঘাড়ের উপরের অংশ সাদা। অপ্রাপ্তবয়স্ক পাখি ধূসর। কপাল ছাড়া স্ত্রী পাখির সাথে চেহারায় কোন পার্থক্য নেই।


title: মেটেঝুঁটি সারস

text: মেটেঝুঁটি সারস ("Balearica regulorum") হল একধরনের পাখি যারা প্রধানত সারস পরিবারের অন্তর্ভুক্ত। এদেরকে সাভানা এবং সাহারাতে দেখতে পাওয়া যায়। যদিও তারা প্রধানত শিক্ত জায়গায় থাকতে বেশি পছন্দ করে। এছাড়াও এদেরকে জলাভূমি, ঘন বনে থাকতে পছন্দ করে এছাড়াও তারা লেক বা নদীর পাশে সমতল ভূমিতে থাকতে পছন্দ করে উগান্ডা এবং কেনিয়া অঞ্চলে। এরা সাধারণত পরিযান করে না। এদের দুটো উপজাতি আছে, একটি হল পুর্ব আফ্রিকার "B. r. gibbericeps" (crested crane) যাদেরকে উগান্ডায় দেখতে পাওয়া যায়, যেখানের জাতীয় পতাকায় এই পাখির ছবি থাকে এবং আরেকটি প্রজাতি হল দক্ষিণ আফ্রিকার "B. r. regulorum" (South African crowned crane), যাদেরকে প্রধানত আফ্রিকায় অ্যাঙ্গোলাতে পাওয়া যায়। এই প্রজাতিটির সাথে কালোঝুঁটি সারস, এই প্রজাতির সাথে খুব মিল আছে, যারাই একমাত্র সারস যারা গাছে বাসা বেঁধে বসবাস করে।


title: করভাস তাসমানিকাস

text: ১৭৮১ সালে জন লোথাম দক্ষিণ সাগরের ফ্রেন্ডলি আইলে প্রাপ্ত পাখিকে সাউথ সিজ রাভেন নামে উল্লেখ করলেও এদের কোন দ্বিপদ নামকরণ করেননি। ১৭৭৭ সালে জেমস কুকের তৃতীয় অভিযাত্রার সফরসঙ্গী সার্জন উইলিয়াম এন্ডারসনের সংগৃহীত টোংগা পাখির (বর্তমানে ফরেস্ট র‍্যাভেন নামে পরিচিত) সাথে মিলে যায়। এন্ডারসন অনেক পাখির নমুনা সংগ্রহ করেন কিন্তু ঘরে ফেরার আগেই ১৭৭৮ সালে টিউবারকুলোসিসে মারা যান। জার্মান প্রকৃতিবিদ জোহান ফ্রেডরিখ গ্যামলিন এই পাখির বৈজ্ঞানিক নামকরণ করেন।


title: দেশি সারস

text: দেশি সারস (বৈজ্ঞানিক নাম: "Grus antigone") Gruidae (গ্রুইডি) গোত্র বা পরিবারের অন্তর্গত "Grus" (গ্রুস) গণের অন্তর্গত বড় আকারের অপরিযায়ী সারস। সহজে দৃষ্টিগ্রাহ্য ও দর্শনীয় এই পাখিটি উড়তে সক্ষম এমন পাখিদের মধ্যে দীর্ঘতম, প্রায় ১.৮ মিটার (৫.৯ ফুট)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। ধূসর শরীর আর গাঢ় লাল মাথা দেখে খুব সহজে এদের এ অঞ্চলের অন্যসব সারস থেকে আলাদা করা যায়। অগভীর জলাশয় আর জলাভূমিতে এরা তৃণমূল, শল্ক, পোকামাকড়, চিংড়ি, ছোট স্তন্যপায়ী ও মাছ খুঁজে বেড়ায়। সম্ভবত সারা জীবনের জন্য জোড় বাঁধে এবং বিশেষ কোন দুর্ঘটনা না ঘটলে একই জোড়া দীর্ঘদিন বাচ্চা তুলে যায়। জোড়ার একটি মারা গেলে অন্যটি না খেয়ে মারা গেছে এমন রেকর্ডও রয়েছে। ভারতে দেশি সারস বৈবাহিক স্থায়ীত্বের প্রতীক। এরা অসম্ভব এলাকাকাতর প্রাণী। প্রতিটি জোড়া নিজেদের জন্য একটি বিশেষ এলাকার সৃষ্টি করে এবং সেই এলাকায় অনুপ্রবেশকারীকে বরদাশত করে না। বর্ষাকাল এদের প্রজনন মৌসুম এবং এ সময়ে অগভীর পানিতে নলখাগড়া, জলজ উদ্ভিদ, ঘাস ইত্যাদি দিয়ে এরা প্রায় দুই মিটার ব্যাসবিশিষ্ট দ্বীপের মত বাসা তৈরি করে।


title: লাদাখের প্রাণীজগৎ

text: গ্রীষ্মকালীন পাখিদের মধ্যে বিভিন্ন প্রজাতির তুতি, রবিন, লালগির্দি (যেমন কালো লালগির্দি) আর মোহনচূড়া এখানে সচরাচর দেখা যায়। এছাড়া এ সময় চুংথাং অঞ্চলের হ্রদগুলোতে আর সিন্ধু নদে প্রায়ই খয়রামাথা গাঙচিলকে বিচরণ করতে দেখা যায়। আবাসিক পাখির মধ্যে রয়েছে খয়েরি চখাচখি ও দাগি রাজহাঁস (লাদাখি: "ngangpa")। তিব্বতী মালভূমির বিরল কালোঘাড় সারসকে ("trhung-trhung") গ্রীষ্মকালে লাদাখের বেশ কিছু অংশে প্রজনন করতে দেখা যায়। অন্যান্য পাখির মধ্যে র‍্যাভেন, তিব্বতী তুষারমোরগ ও চুকার বাতাই ("srakpa") প্রধান। শিকারী পাখির মধ্যে গৃধিনী ও সোনালি ঈগল, এই দু'টি প্রজতি প্রায়ই দেখা যায়।


title: সাইবেরিয়ান সারস

text: সাইবেরিয়ান সারস (বৈজ্ঞানিক নাম: "Grus leucogeranus") () Gruidae (গ্রুইডি) গোত্র বা পরিবারের অন্তর্গত "Grus" (গ্রুস) গণের অন্তর্গত এক প্রজাতির বৃহদাকৃতির জলচর পাখি। পাখিটি এশিয়া মহাদেশের গুটিকয়েক দেশে দেখা যায়। সারা পৃথিবীতে প্রায় ৪৪ হাজার ৭০০ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমছে। সেকারণে আই. ইউ. সি. এন. এই প্রজাতিটিকে Critically Endangered বা মহাবিপন্ন বলে ঘোষণা করেছে। প্রজাতিটি স্বভাবে পরিযায়ী এবং এর কোন উপপ্রজাতি নেই।


title: পার্সি জ্যাকসন: সি অফ মনস্টার্স

text: "পার্সি জ্যাকসন: সি অফ মনস্টার্স" ছবির গল্পটি পার্সি জ্যাকসন (লোগান লারম্যান) ও তার বন্ধুদের দ্বিতীয় অভিযানের গল্প। এই গল্পে ক্যাম্প হাফ-ব্লাডের সীমানা-রক্ষাকারী গাছটির (দ্য ব্যারিয়ার) প্রাণ বাঁচানোর জন্য পার্সি ও তার বন্ধুদের ‘সি অফ মনস্টার্স’ নামে পরিচিত এক সমুদ্রে গোল্ডেন ফ্লিশের সন্ধানে যেতে দেখা যায়। ব্র্যান্ডন টি. জ্যাকসন, আলেকজান্দ্রা ড্যাডারিও ও জেক আবেল আগের ছবিতে তাঁদের অভিনীত চরিত্রগুলিতেই অভিনয় করেন। কিন্তু আগের ছবিতে ডিলান নিল ও পিয়ার্স ব্রসনান অভিনীত চরিত্র দু’টিতে অভিনয় করেন যথাক্রমে নাথান ফিলিওন ও অ্যান্টনি হেড। এছাড়া নতুন তিনটি চরিত্রে অভিনয় করেন লেভেন রামবিন, ডগলাস স্মিথ ও স্ট্যানলি টাকি। ছবিটি প্রযোজনা করেন মাইকেল বার্নাথান ও কারেন রোজেনফেল্ট। আগের ছবির পরিচালক ক্রিস কলম্বাস এই ছবিতে কার্যনির্বাহী প্রযোজকের দায়িত্ব পালন করেন।


title: বাংলাদেশের পাখির তালিকা

text:
২০৬. বাংলা ডাহর ("Houbaropsis bengalensis")
২০৭. পাতি ডাহর ("Sypheotides indica")
২০৮. দেশি সারস ("Grus antigone")
২০৯. পাতি সারস ("Grus grus")
২১০. সাইবেরিয়ান সারস ("Grus leucogeranus")
২১১. ডেমোজিল সারস ("Anthropoides virgo")
২১২. কালোমুখ প্যারাপাখি ("Heliopais personata")
২১৩. মেটেপা ঝিল্লি ("Rallina eurizonoides")
২১৪. লালপা ঝিল্লি ("Rallina fasciata")
২১৫. মেটেবুক ঝিল্লি ("Gallirallus striatus")
২১৬. পান্তা ঝিল্লি ("Rallus aquaticus")
২১৭. খয়রা ঝিল্লি ("Amaurornis akool")
২১৮. কালোলেজী ঝিল্লি ("Amaurornis bicolor")
২১৯. ধলাবুক ডাহুক ("Amaurornis phoenicurus")
২২০. ছোট গুরগুরি ("Porzana parva")
২২১. তিলা গুরগুরি ("Porzana Porzana")
২২২. লালবুক গুরগুরি ("Porzana fusca")
২২৩. বেইলন গুরগুরি ("Porzana pusilla")
২২৪. কোড়া ("Gallicrex cinerea")
২২৫. বেগুনি কালেম ("Porphyrio porphyrio")
২২৬. পাতি পানমুরগি ("Gallinula chloropus")
২২৭. পাতি কুট ("Fulica atra")


title: সারস

text: সারস গ্রুইফর্মিস বর্গের গ্রুইডি গোত্রের অন্তর্গত একজাতীয় লম্বা পা ও লম্বা গলাবিশিষ্ট পাখি। চারটি গণে মোট ১৫ প্রজাতির সারস রয়েছে। বকের মত দেখতে হলেও এরা বংশগতিগতভাবে বকের সাথে কোনভাবেই সম্বন্ধযুক্ত নয়। বক উড়ার সময় গলা গুটিয়ে রাখে কিন্তু সারস গলা লম্বা করে উড়ে। দক্ষিণ আমেরিকা আর অ্যান্টার্কটিকা ছাড়া পৃথিবীর সব মহাদেশেই বিভিন্ন প্রজাতির সারস দেখা যায়। বেশিরভাগ সারস আন্তর্জাতিকভাবে বিপদগ্রস্ত প্রজাতি হিসেবে বিবেচিত।


title: শরৎ বসন্ত কাল

text: "বুক অব পোয়েট্রি"তে "শাং ডি" (স্বর্গের রাজা) সম্পর্কে উল্লেখ থাকলেও কনফুসীয় ক্ল্যাসিকে কোন পৌরাণিক ও অতিপ্রাকৃতিক সত্তার উল্লেখ নেই। পৌরাণিক গল্পগুলো মূলত বিভিন্ন সাম্রাজ্যের প্রতিষ্ঠাতাদের উল্লেখ রয়েছে। যেমন রাজা ওয়েন ও য়ুকে দেবতা হিসেবে উপাসনা করা হত।


title: দেশি সারস

text: দেশি সারসের পরজীবী সংক্রমণ ও রোগবালাই সম্পর্কে খুব একটা জানা যায় নি। প্রাকৃতিক পরিবেশে এর রোগবালাই অন্য প্রজাতির পাখিদের উপর কী ধরণের প্রভাব ফেলে তাও অজানা। রোম চিড়িয়াখানায় পরিচালিত একটি গবেষণায় দেখা গেছে যে, দেশি সারসের উপর সাধারণ প্রাণীজ জীবাণু অ্যানথ্রাক্সের কোন প্রভাব নেই। অন্তঃপরজীবীদের মধ্যে ট্রেমাটোডা শ্রেণীর অন্তর্ভুক্ত একটি প্রজাতি "Opisthorhis dendriticus" অন্যতম। লন্ডন চিড়িয়াখানার একটি সারসের যকৃতে এই পরজীবীটির অস্তিত্ব পাওয়া যায়। এছাড়া অস্ট্রেলীয় একটি নমুনার দেহে এক প্রজাতির সাইক্লোসিলিড ("Allopyge antigones") পাওয়া গেছে। অন্যান্য পাখিদের মত এই প্রজাতিটিও উকুন দ্বারা আক্রান্ত; বেশ কিছু প্রজাতির উকুনের মধ্যে দুইটি প্রজাতি এখন পর্যন্ত শনাক্ত করা গেছে: "Heleonomus laveryi" এবং "Esthiopterum indicum"।


title: শবে কদর

text: ইসলাম ধর্ম মতে, মুহাম্মদ এর পূর্ববর্তী নবী এবং তাদের উম্মতগণ দীর্ঘায়ু লাভ করার কারনে বহু বছর আল্লাহর ইবাদাত করার সুযোগ পেতেন। কোরান ও হাদীসের বর্ননায় জানা যায়, ইসলামের চার জন নবী যথা আইয়ুব, জাকরিয়া , হিযকীল ও ইউশা ইবনে নূন প্রত্যেকেই আশি বছর স্রষ্টার উপাসনা করেন এবং তারা তাদের জীবনে কোন প্রকার পাপ কাজ করেননি। কিন্তু মুহাম্মদ থেকে শুরু করে তার পরবর্তী অনুসারীগণের আয়ু অনেক কম হওয়ায় তাদের পক্ষে স্রষ্টার আরাধনা করে পূর্ববর্তীতের সমকক্ষ হওয়া কিছুতেই সম্ভপর নয় বলে তাদের মাঝে আক্ষেপের সৃষ্টি হয়। তাদের এই আক্ষেপের প্রেক্ষিতে তাদের চিন্তা দুর করার জন্য সুরা ক্বদর নাজিল করা হয় বলে হাদিসের বর্ননায় জানা যায়।


title: মসজিদ

text: রমজান মাসে প্রতিরাতের এশার নামাজের পর বিশেষ নামাজ (তারাবিহ নামাজ) পড়া হয়। এই নামজে ঘন্টাখানেক সময় নেয়। সাধারণত যে ব্যক্তি সম্পূর্ণ আল কোরান মুখস্থ রাখেন (এদেরকে কোরানে হাফেজ বলে) তিনি ইমামতি করেন এবং প্রতিদিন ক্রমানুসারে কোরানের অংশবিশেষ তেলোয়াত (আবৃতি করা) করেন। কখনো কখনো একাধিক ব্যক্তি উপরোক্ত কাজটি পালাক্রমে সম্পূর্ণ করেন।


title: শেখ হামজা ইউসুফ

text: শেখ হামজা ইউসুফ (জন্ম ১৯৬০) পশ্চিমা বিখ্যাত ইসলামী চিন্তাবিদ ও গবেষক। তিনি ১৯৬০ সালে যুক্তরাষ্ট্রের ওয়াশিংটন শহরের ওয়ালা ওয়ালা নামক স্থানে একটি গ্রিক অর্থোডক্স খ্রীষ্টান পরিবারে জন্মগ্রহণ করেন। ইসলাম ধর্ম গ্রহণ করার আগে তাঁর নাম ছিল মার্ক হ্যানসন। তাঁর পিতা-মাতা দু’জনই ছিলেন শিক্ষাবিদ এবং তাদের সান্নিধ্যে তিনি ক্যালিফোর্নিয়ার সান্তা বারবারায় প্রতিপালিত হন। ১৯৭৭ সালে একটি গাড়ি দুর্ঘটনায় তিনি মৃত্যুমুখে পতিত হন এবং এ ঘটনাটি তাকে মৃত্যু-পরবর্তী জীবন বিষয়ে আগ্রহী করে তোলে। এ সময় তিনি বিভিন্ন ধর্মগ্রন্থ পড়া শুরু করেন এবং পবিত্র কোরান পাঠ করার পর তিনি ইসলাম ধর্ম সম্পর্কে আগ্রহী হয়ে ওঠেন। ১৯৭৭ সালে মাত্র ১৭ বছর বয়সে তিনি ইসলাম ধর্ম গ্রহণ করেন। ইসলাম গ্রহণ করে এ ধর্মকে আরো জানার ইচ্ছায় তিনি দীর্ঘ এক দশক মধ্যপ্রাচ্য ও উত্তর আফ্রিকার বিভিন্ন দেশে ভ্রমণ করেন এবং প্রখ্যাত ইসলামী আলেম ও চিন্তাবিদদের কাছে জ্ঞানলাভ করেন।


title: ওয়ার্দুন ইউসুফ

text: ওয়ার্দুন ইউসুফ পরবর্তী আন্তর্জাতিক টুর্নামেন্টটি ছিল এক মাস পর ২০১৬ সালে, যেটি মালয়েশিয়া এর কুচিং এ অনুষ্ঠিত হয। ১২ নভেম্বর মাকাও এর বিরুদ্ধে সেমি-ফাইনালে, ৫৫ মিনিতে নিকি তরাও এর একটি নিশ্চিত গোল ঠেকিয়ে দেন। উক্ত ম্যাচ ব্রুনাই ৪–৩ গোলের ব্যবধানে জয়লাভ করে।


title: কুরআনের সংখ্যাগত বিশ্লেষণ

text:
সমালোচনাকারীরা আরো বলেন, রাশাদ খলিফার কোরানে তিনি উনি ১৯ তত্ত্বকে সার্থকতা দিতে গিয়ে ৯:১২৮ এবং ৯:১২৯ - এই আয়াতগুলো বাদ দিয়েছেন বলে অভিযোগ আছে। অথচ যে কোন সাইটের কোরানের অনুবাদে উক্ত আয়াতগুলো পাওয়া যায়। এছাড়া রাশেদ নিজের ইংরেজি অনুবাদকৃত কোরানের ‘সুরা ফুরকান’, ‘সুরা ইয়াসিন’, ‘সুরা শুরা’ এবং ‘সুরা তাক্ভির’-এর আয়াতে নিজের নাম পর্যন্ত ঢুকিয়ে দিয়ে তাঁর বক্তব্যের ‘ধর্মীয় গ্রহণযোগ্যতা’ আদায়ের চেষ্টা করেছেন। যেমন -
খলিফা নিজেও বহু জায়গায় নিজেকে 'আল্লাহর ম্যাসেঞ্জার' হিসেবে অভিহিত করেছিলেন এবং দস্তখত দিয়েছিলেন , । খলিফার নিজেকে 'আল্লাহর ম্যাসেঞ্জার' হিসাবে দাবির বিষয়টি ইসলাম অ্যাওয়ারনেস ও নলেজরাশ সহ কয়েকটি ওয়েবসাইটে সমালোচিত হয়েছে , ।


title: সূরা ইউসুফ

text: এই সূরার ১ম ও ২য় আয়াতে আল্লাহ রাব্বুল আলামীন বলেছেন, কোরআনের আরো ২৯টি সূরার মত সূরা ইউসুফও হুরুফে মুকাত্তায়া দিয়ে শুরু হয়েছে আর তা' হলো "আলীফ-লাম-রা"। প্রকৃতপক্ষে এই অক্ষরগুলো মর্মার্থ অনুদ্ধারণীয়। হুরুফে মুকাত্তায়া আল্লাহ ও তার রাসুলের মধ্যকার কোন গোপন রহস্য যা অন্য কারো জানা নেই। এই অক্ষরগুলোর মাধ্যমে কোরআনের মহত্ত্ব ও শ্রেষ্ঠত্বও ফুটে ওঠে, অর্থাৎ আল্লাহতা'লা যেন কোরআনের অলৌকিকতা এসব অক্ষরের মাধ্যমে মানুষের কাছে উপস্থাপন করেছেন। এই আয়াতদ্বয়ে দুটো গুরুত্বপূর্ণ বিষয়ের দিকে ইঙ্গিত করা হয়েছে। প্রথমে বলা হয়েছে কোরআন হচ্ছে "সুস্পষ্ট গ্রন্থ", যা আলোকবর্তিকার মতো মানুষের সামনে চির সত্যকে উদ্ভাসিত করে। দ্বিতীয়ত বলা হয়েছে, কোরআনের আয়াত বা বাণী নিয়ে চিন্তা ও গবেষণা মানুষের জন্য বাধ্যতামূলক করা হয়েছে। পরকালীন মুক্তি ও পুরস্কারের আশায় শুধু আবৃত্তি করার জন্য কোরআন অবতীর্ণ হয়নি। বরং আল্লাহর বিধান অনুযায়ী মানুষের ব্যক্তিগত ও সামাজিক জীবন গড়ে তোলার জন্য কোরআন অবতীর্ণ হয়েছে, কাজেই কোরআনকেই জীবনের একমাত্র পাথেয় হিসেবে গ্রহণ করতে হবে। কোরআন তেলাওয়াতের অনেক ফজিলত বা তাৎপর্য রয়েছে, তাই শুধু তেলাওয়াতের জন্য কোরআন নাযিল হয়নি। কোরআন বোঝার চেষ্টা করতে হবে। কোরআনের বিষয়বস্তু নিয়ে চিন্তা ও গবেষণা করতে হবে। কারণ সৃষ্টির নানা রহস্যের সমাধান রয়েছে খোদা প্রদত্ত এই ঐশী মহাগ্রন্থে, তাই জ্ঞানী ব্যক্তিরা তা উদঘাটন করে মানবজাতির কল্যাণের পথ সুগম করতে পারে। এই সূরার ৩য় আয়াতে বলা হয়েছে, এই আয়াতে আল্লাহ রাব্বুল আলামীন তার রাসুলকে বলেছেন, "আমি ওহী বা ঐশী বাণীর মাধ্যমে আপনাকে এই কোরআন দিয়েছি এবং এতে যে সকল কাহিনী বর্ণিত হয়েছে তা এই ঐশি মহাগ্রন্থেরই অংশ।" মানুষ যদি কোন ঐতিহাসিক ঘটনাকে শুধু কাহিনী বা গল্প শোনার মানসিকতা নিয়ে মূল্যায়ন না করে তাহলে অতীত ইতিহাস মানুষের জন্য শিক্ষা নেয়ার মূল্যবান উপাদান হয়ে উঠতে পারে। কোরআনে বর্ণিত ঘটনাবলী সন্দেহাতীতভাবে সত্য যা বিজ্ঞানের এই যুগে ক্রমান্বয়ে প্রমাণিত হয়েছে। হযরত আলী (আঃ) ইমাম হাসান ও হোসাইনকে লেখা এক চিঠিতে বলেছেন, "আমি অতীত নিয়ে এত পড়াশোনা করেছি যে মনে হয়েছে যে আমি যেন ঐ যুগে বসবাস করেছি।" কার্যত কোরআন অতীত ইতিহাস সম্পর্কে অনেক অস্পষ্টতা দূর করেছে। অনেক ক্ষেত্রে মিথ্যা, অতিরঞ্জন এবং কল্পকাহিনী থেকে মুক্ত করে সঠিক ঘটনা মানবজাতির সামনে উপস্থাপন করেছে। এসব কারণে কোরআনকে "উত্তম কাহিনী সম্ভার" বলেও আখ্যায়িত করা হয়েছে। এসব কাহিনীর মধ্যে হযরত ইউসুফ (আঃ) এর কাহিনী অন্যতম যার বর্ণনা চিত্তাকর্ষক তবে সবর্কালের মানুষের জন্যে শিক্ষণীয়। একজন পরিণত যুবক কিভাবে কু প্রবৃত্তি এবং শয়তানের কুমন্ত্রণা থেকে নিজেকে রক্ষা করতে পারে তারই জীবন্ত আদর্শ এই ঘটনায় ফুটে ওঠেছে।


title: সূরা নাসর

text: হযরত ইবনে আব্বাস (রাঃ) থেকে বর্ণিত আছে যে, সূরা নছর কোরআনের সর্বশেষ একদফায় পূর্ণাঙ্গভাবে অবতীর্ণ সূরা। অর্থাৎ, এরপর কোন সম্পূর্ণ সূরা একদফায় অবতীর্ণ হয়নি, অন্যান্য সূরার আয়াত নাযিল হয়েছে। অত:এব কারো কারো বর্ণনায় সূরা আন নছরের পর কোন কোন আয়াত নাযিল হওয়ার যে তথ্য পাওয়া যায়, তা এর পরিপন্থী নয়। সূরা ফাতেহাকে এই অর্থেই কোরানের সর্বপ্রথম সূরা বলা হয়। আর্থাৎ, সম্পূর্ণ সূরারূপে একদফায় সূরা ফাতিহাই সর্বপ্রথম নাযিল হয়েছে। সুতরাং সূরা আলাক, মুদ্দাস্‌সির ইত্যাদির কোন কোন আয়াত পূর্বে নাযিল হলেও তা এর পরিপন্থী নয়।


title: পরবর্তী একাদশ

text: পরবর্তী একাদশ বা নেক্সট ইলিভেন (ইংরেজি: "Next Eleven" (বা "N-11")) হল এগারটি দেশ - ইন্দোনেশিয়া, ইরান, তুরস্ক, দক্ষিণ কোরিয়া, নাইজেরিয়া, পাকিস্তান, ফিলিপাইন, বাংলাদেশ, ভিয়েতনাম, মিসর, মেক্সিকো-গোল্ডমান স্যাকস বিনিয়োগকারী ব্যাংক কর্তৃক চিহ্নিত, বিআরআইসি ভুক্ত দেশসমূহের পাশাপাশি যেসব দেশের ২১ শতকে পৃথিবীর বৃহত্তম অর্থনৈতিক শক্তিতে পরিণত হবার সম্ভাবনা রয়েছে। ব্যাংকটি ডিসেম্বর ১২, ২০০৫ তারিখে বিনিয়োগ সম্ভাবনা ও ভবিষ্যত অর্থনৈতিক সম্ভাবনা বিচার করে এ তালিকাটি প্রকাশ করে।